Vaahaka: Saharaa - Vaguthu\n10 މަސް ކުރިން ( އޮގަސްޓް 10, 2018 )\nރ.އަތޮޅު އަލިފުއްޓަށް ނިސްބަތްވާ ހަސަން ތައްޙާންއަކީ އަތޮޅު ފެންވަރުގައި މޮޅު ފަންޑީތަވެރިއެކެވެ. ޒުވާން ދުވަސްވަރު އަންހެނުންގެ ހިތްއަތުލައިގަތުމަށް ވެސް ބޭނުންކުރީ ފަންޑިތައެވެ. އެވާހަކަ ރަށު ތެރޭގައި ވަރަށް ބާރުލާފައި މީހުން ދައްކައެވެ. ފަންޑިތަ ހަދައިގެން ވަރަށް ގިނަ މީހުން ޖިންނީގެ ކަންކަމުން އޭނާ ސަލާމަތްކޮށްދެއެވެ. ނަމަވެސް އޭނާއަކީ އެރަށު އެއްވެސް މީހަކަށް ކަމުދާ މީހެއް ނޫނެވެ. އެއީ އޭނާގެ އުޅުން ހުންނަ ގޮތުންނެވެ.\nއުމުރުން 50 އަށްވުރެ މައްޗަށް ގޮސްފައިވާ، ތައްޚާންއަކީ އެއްވެސް ކައިވެންޏެއް ކުރި މީހެއް ނޫނެވެ. ނަމަވެސް އަންހެން ކުދިންނަށް ޖިންސީ ގޯނާ ކުރުމަކީ އަބަދުވެސް އޭނާ ކުރަމުން އަންނަ ކަމެކެވެ. އެހެންވެ އޭނާ ފެނުމާއެކު ކުޑަކުދިން ވެސް އޭނާ ދެކެ އެހާ ބިރުގަނެއެވެ. ހުންނަ ގޮތުން ކަމަށް ވެދާނެއެވެ.\nތައްޙާނުގެ މަސައްކަތުން ވަރަށް ގިނަ ބަޔަކު ޖިންނީގެ ކިބައިން ސަލާމަތްވެފައިވާކަމަށް ގިނަބަޔަކު ގަބޫލުކުރެއެވެ. ނަމަވެސް އެރަށުގެ ގިނަ ބަޔަކު އޭނާއަށް ނަފުރަތުކުރެއެވެ. ގިނަބަޔަކު އޭނާއަށް ނަފްރަތު ކުރަނީ އޭނާއަކީ ރަށު ތެރޭގައި ތަފާތު އެކި ކަންކަމާއި ގުޅުވައިގެން ފަންޑިތަ ހަދާ މީހަކަށްވެފައި، އޭނާގެ ސަބަބުން ރަށުގެ ބައެއްގެ ފުރާނަ ގެއްލިފައިވާކަމަށް ބައެއް މީހުން ތުހުމަތު ކުރާތީއެވެ.\nއޭނާއަކީ ދަންވަރު ދަޅައިގައި ސަހަރާ ތެރެއިންވެސް ފެންނަ މީހެކެވެ. އޭނާއަށް ފާރަލާ ބަޔަކަށް އެހާ އަނިޔާ ކުރެއެވެ. އެހެންވެ ރަށުގެ ގިނަ ބަޔަކު އޭނާ ދެކެ ބިރުވެސް ގަނެއެވެ. ބައެއް ފަހަރު އޭނާ މަގެއްގެ މަތިން ފެނިއްޖެނަމަ ބައެއް މީހުން ފިލައެވެ.\nތައްޙާންބެއަށް އިތުބާރު ކުރާ އެ އަތޮޅުގެ ބައެއް މީހުން މަދު މަދުން އެރަށަށް ގޮސް އޭނާގެ ގޭގައި މަޑުކޮށް ހަދައެވެ. އާއްމުކޮށް މިގޮތަށް އަންނަ މީހުންނާއި މެދު ވަރަށް ރަނގަޅަށް ތައްޚާން ކަންތައް ކުރެއެވެ.\nމިގޮތަށް އެއްފަހަރެއްގައި އެ ރަށަށް ޒިޔާރަތް ކުރި އާއިލާއެކެވެ. އެ އާއިލާ އެރަށަށް ޒިޔާރަތް ކުރީ ތައްޙާންބެއާ ބައްދަލު ކުރާށެވެ. އެ މީހުންގެ 16 އަހަރުގެ އަންހެން ދަރިފުޅަށް ދިމާވެފައިވާ ޖިންނީގެ ކަންތަކުން ސަލާމަތް ކުރުމަށެވެ.\nއާސިޔާ އާއި އޭނާގެ ފިރިމީހާ ޒުބޭރް އަދި ދަރިފުޅު ހުދާ އެރަށަށް ދިޔައީ މަހެއްހާ ދުވަހު އެރަށުގައި ތިބުމަށްފަހު އެނބުރި ރަށަށް ދިޔުމަށެވެ. ތައްޚާން އެ އާއިލާއަށް މައުލޫމާތުދީފައިވާ ގޮތުގައި، މަސް ދުވަސް ތެރޭގައި އެ ކަންތައް ނިމޭނެއެވެ. އަދި ހުދާ އެކަމުން ސަލާމަތްވާނެއެވެ.\nމި އާއިލާ އެރަށަށް ދެވުނީ ބުރާސްފަތި ދުވަހުގެ އިރުއޮއްސެން އުޅުނު ވަގުތެވެ. މި އާއިލާ ރަށަށް ލެފުމާއެކު ވެސް ތަފާތު އަޑުތަކެއް ރަށު ތެރެއިން އިވެން ފެށިކަމަށް ތައްޚާންބެއަށް ފަހަގަވިއެވެ. ނަމަވެސް އެކަން ސިއްރު ކުރީ އޭނާ ހުދާ ގެނައި މަގްސަދު ހާސިލް ނުވެދާނެކަމަށް ހީވާތީއެވެ.\nހުދާ އާއި އޭނާގެ އާއިލާ އެރަށަށް ގެނެސް އެ ބުނާ ފަރުވާއެއް ފެށިއެވެ. ތައްޚާންބެގެ އެދުމުގެ މަތިން ޖިންނީގެ ކިބައިން އެ މީހުންގެ ދަރިފުޅު ސަލާމަތް ކުރުމަށް ކުރާ މަސައްކަތުގައި އެ މީހުން ބައިވެރި ނުވެއެވެ. އެ ދަރިފުޅު ރޯ އަޑު އަހަން އެ މަންމަ އާއި ބައްޕަ ތިބެނީ ބޭރުގައެވެ.\nކޮންމެ ދުވަހަކުވެސް ތައްޙާންގެ އެ މަސައްކަތް ކުރަމުން ދެއެވެ. ބުނަނީ އެ ދަރިފުޅު ޖިންނީގެ ކިބައިން ސަލާމަތް ކުރަނީ ކަމަށެވެ. ނަމަވެސް އޭނާ ކޮންމެ ދުވަހަކު ހުދާ ރޭޕްކުރަނީއެވެ. އޭނާ ހުދާ އެރަށަށް ގެނައި ބޭނުމަކީވެސް އެއީއެވެ.\nމީގެ ކުރިންވެސް އެތައް އަންހެނެކަށް ލަނޑުދީފައިވާ ތައްޙާން މިގޮތަށް ކަންތައް ކުރަމުންދާތާ 15 ދުވަސްފަހުން ރަށު ތެރެއިން އަނެއްކާވެސް ނާމާން އަޑުތަކެއް އިވެން ފެށިއެވެ. ކުޑަކުދިން ރޯއަޑުވެސް އިވެއެވެ. މިފަހަރު އެ އަޑުތައް އިވެމުން ދަނީ ސަހަރާ ތެރެއިންކަން އެ މީހުންނަށް ޔަގީންވެގެންދިޔައެވެ. އެހެން ނަމަވެސް އެއީ ތައްޙާނުގެ ކަމެއްކަމަށް ހިތާ އެއްވެސް މީހަކު މާބޮޑަކަށް އެކަމާއި އަޅާނުލާ އުޅެނިކޮށް ރަށު ތެރެއިން އަޑުތައް އިވެން ފެށީ، އެރަށަށް ޒިޔާރަތް ކުރި އާއިލާ ގެއްލުނު ހަބަރެވެ.\nއެއީ ތައްޙާންގެ ގޭގައި ތިބި ބައެކެވެ. އަނެއްކާވެސް ތައްޚާންބެގެ އަތުން އެ މީހުން މަރުވީބާއޭ ރަށުގެ ގިނަ ބަޔަކު ބުންޏެވެ.\nއެކަން ތަހުގީގު ކުރުމަށް އެރަށަށް ފުލުހުންގެ ހާއްސަ ޓީމެއް ދިޔައެވެ. ފުލުހުން އެންމެ ފުރަތަމަ މިސްރާބު ޖެހީ ތައްޙާންގެ ގެއަށެވެ. އެގެއަށް ދިޔައިރު، ތައްޙާންވެސް ހުރީ ވަރަށް ބޮޑަށް މާޔޫސްވެފައެވެ. އޭނާ ވަނީ އޭނާއަށް އެނގޭ އެއްޗެހި ކިޔާދީފައެވެ.\nއެރަށު ތެރެއިން އިވޭ އަޑުތަކާއި އަދިވެސް ރަށު ތެރޭގައި ދެކެވެމުންދާ ވާހަކަތަކާއި، ތައްޙާންގެ ގެއަށް ޒިޔާރަތް ކުރި އާއިލާގެ ހިމެނޭ ހުދާ ރަށުގެ އެކި ތަންތަނުން ފެންނަ ވާހަކަތައް މާ ބާރަށް ދެކެވެން ފަށައި، މުޅި ރާއްޖެއަށް ވެސް އެ ހަބަރު ފެތުރުނެވެ.\nތައްޙާންގެ އުޅުން ހުންނަ ގޮތުން އޭނާގެ މައްޗަށް ޝައްކުތަކެއް ކުރެވޭތާ ދުވަސްކޮޅެއް ވެއްޖެއެވެ. އޭނާ ކޮންމެ ރެއަކު ސަހަރާއަށްދާ މައްސަލަ ވެސް ބޮޑުވިއެވެ. އެހެންވެ ފުލުހުން ނިންމީ ތައްޚާން ހައްޔަރުކުރާށެވެ. ފުލުހުންގެ ޓީމުން ތައްޙާންގެ ހައްޔަރުކުރިއެވެ. އަދި އެ މައްސަލަ އިތުރަށް ބަލަން ފެށިއެވެ.\nފުލުހުން ހޯދި ހޯދުން ތަކުން އެނގުނުގޮތުގައި، ތައްޙާން ހުދާގެ އާއިލާ މަރާލީއެވެ. ނަމަވެސް ޔަގީން ނުވާތީ އެ ވާހަކަ ނުދައްކާ ތިބީއެވެ.\nއޭނާ ކޮންމެ ދުވަހަކު ސަހަރާއަށް ދެއެވެ. އެކަމާ ސުވާލުކުރުމުން ޖަވާބު ދީފައި ނުވެއެވެ. އެހެންވެ ފުލުހުން ސަހަރާއަށް ގޮސް ބެލިއެވެ. އެތަނުގައި ކަމެއް ހިނގައިގެން ނުވަތަ ކަމެއް ހިންގަން އުޅޭކަމުގެ ނިޝާންތަކެއް ފެންނާކަށް ނެތެވެ.\nއެހެންވެ ފުލުހުން މުޅި ރަށު ތެރެ ބެލިއެވެ. ނާމާން އަޑުތަކާއި ރަށު ތެރެއިން ކެނޑިގެން ނުދެއެވެ. އެ މައްސަލަ ކުރިއަށްގެންދިޔުމުގައި ތައްޙާންގެ ފަރާތުން އެއްބާރުލުން ނުލިބޭތީ އާއި އެ މައްސަލަ އިތުރަށް ކުރިއަށްގެންދެވޭ ވަރަށް ހެކި ލިބިފައި ނުވާތީ އެންމެ ފަހުން ތައްޙާންގެ މައްސަލަ މާލެއަށް ބަދަލުކޮށްގެން ތަހުގީގު ކުރުމަށް ފުލުހުން ނިންމިއެވެ.\nމިއަދަކީ އޭނާ މާލެ ގެންދަން އޮތް ދުވަހެވެ. ފުލުހުން ވަނީ އޭނާއަށް ވެސް އެކަން އަންގާފައެވެ. އެރަށުގެ ކުޑަގޮޅީގައި ތައްހާނުބެ އޮންނަތާ 10 ދުވަސްފަހުން މާލެއަށް މައްސަލަ ބަދަލު ކުރަންވެގެން އޭނާ ޕޮލިސް ލޯންޗަށް އަރުވައިގެން އެ އަތޮޅު އިފުރަށް ދާން ނައްޓާލިއެވެ.\nއެ ދަތުރުފެށިތަނުން ކަނޑު ގަދަވާން ފެށިއެވެ. ގުގުރުމާއެކު ބޯކޮށް ވާރޭ ވެހެން ފަށައިފިއެވެ. ހީވަނީ ދެންމެ ދެންމެ ލޯންޗް ބަނޑުން ޖަހާލަފާނެ ހެންނެވެ.\nއެ ހުރިހާކަމެއް ވެގެންދިޔައިރުވެސް ތައްޙާން އިނީ އެއްވެސް ވަރަކަށް ހާސްކަމެއް ނެތިއެވެ. އޭނާގެ ހަޔާތުގެ ފަހު ދުވަސްކަން އޭނާއަށް އެނގެއެވެ. އެ ދަތުރަށް ނިމުން އައި އެ ލޯންޗް ބަނޑުން ޖަހާލި ހިސާބުންނެވެ.\nއެ ލޯންޗުން ދަތުރުކުރި އެއްވެސް މީހަކު ސަލާމަތްވެފައެއް ނުވެއެވެ. އަދި ތައްޚާންގެ ހަށިގަނޑު ފެނިފައެއްވެސް ނުވެއެވެ. ނަމަވެސް ރަށު ތެރެއިން އިވެމުންދިޔަ އަޑުތައް ކެނޑުނެވެ. އަދި ރަށަށް އަމާންކަން ވެރިވެގެން ދިޔައެވެ.\nއެހެން ނަމަވެސް ސަހަރާ ތެރެއިން އެ ދުވާ ވަހާއި ،ގިނަ ދުވަހު ތައްޚާން ސަހަރާ ތެރެއިން އެ ފެންނަނީ ކީއްވެކަމާއި ފަހުން މަރުވި އާއިލާއާ ބެހޭގޮތުން އެއްވެސް ބަޔަކަށް ނޭގިގެން އުޅެނިކޮށް، އެ ވާހަކަތައް ކިޔާދީފައި ވަނީ އެހެން ރަށަކުން އެރަށަށް ދިޔަ ފަންޑީތަ ވެރިއެކެވެ.\nތައްޙާން ސަހަރާއަށް ދަނީ އޭނާ ކައިވެނިކޮށްގެން އުޅޭ ޖިންނިއަކާއި ބައްދަލުކުރާށެވެ. ތައްޙާންގެ ދަރިންތަކެއް އެ ޖިންނީގެ ހުރެއެވެ. އެރަށް ޒިޔާރަތްކުރި އާއިލާ މަރާލާފައި ވަނީ އެ މީހުންނާއެކު ރަށަށް ގެނައި އަންހެން ކުއްޖާ ރޭޕްކުރިކަން އާއިލާއަށް ފަޅާ އެރެމުން ޖިންނިންތަކެއް ވެގެންނެވެ. ތައްޚާން އެ އާއިލާ ކަނޑުފައްތާލީއެވެ.\nރަށުގެ ގިނަ ބަޔަކަށް އެ ވާހަކަ އިވުމުން ތިބީ ހައިރާންވެ އަންތަރީސްވެފައެވެ.\nއެހެންވެ ތައްޚާންބެވެސް ކަނޑުފައްތާލީއެވެ. އެ ފަންޑީތަ ވެރިޔާ ބުނީ ރަށު ތެރެއިން އެ އިވޭ އަޑުތަކަކީ ތައްޚާންގެ ދަރިންނާއި އަނބިމީހާގެ ކަންތައް ކަމަށެވެ. އެހެންވަ ރަށުގެ އެ ނާމާންކަން ނައްތާލުމަށް ކޮންމެ ދުވަހަކު ދެ ނަމާދު ދޭތެރޭ ގުރުއާން ކިޔަވުމަށް އެންގިއެވެ. އަދި އޭނާ އެ ރަށުން ދިޔައީ އެ ރަށުން އިވެމުންދާ އަޑުތައް ކަނޑުވާލުމަށްފަހުއެވެ. އެ ހުރިހާ ޖިންނިތަކުން ރަށް ރައްކާތެރި ކުރުމަށްފަހުއެވެ.\nއޮގަސްޓް 10, 2018 09:14\nއޮގަސްޓް 10, 2018 14:29\nތައްހާނުބެއަކީ ވެސް ކުރިން މިރާއްޖޭގަ އުޅުނު ކަހަލަ ރަންނަމާރިއެއް ދޯ....\nސެޕްޓެމްބަރު 25, 2018 14:26\nތައްޙާނުބެ ސަޅި ގޮލައެއް މީ . ކީ އިޓް އަޕް. ހީ ރޯ ތައްކާން ބްރޯ.\nޖެނުއަރީ 17, 2019 09:34\nތި ވީގޮތުން ތީ ހާދަ ބޮޑު އާއިލާއެއް އޮތް މީހެކޭ ދޯ..\nއެކަމަކު މަށަށް ދެން ތަންކޮޅެއް ކުރު . މީ ހަމަ އަސްލު ވާހަކައެއްތަ؟\nޖިންނިންނާ އިންދެގެން އުޅުނަސް އާންމުކޮށް އެކަން އަންގައިގެން ދޯ އުޅެނީ؟


Furaveri resort gai India kaiveneege bodu haflaa eh\nފުރަވެރި ރިސޯޓުގައި އިންޑިއާ ކައިވެނީގެ ބޮޑު ހަފްލާއެއް\nފުރަވެރި ރިސޯޓުގައި ބޭއްވި ގްރޭންޑް އިންޑިއަން ވެޑިން- ފޮޓޯ: ޓީޓީއެމް\nފުރަވެރި ރިސޯޓުގައި ފުރަތަމަ ފަހަރަށް އިންޑިއާ ކައިވެނީގެ ބޮޑު ހަފުލާއެއް ބާއްވައިފި އެވެ.\nޓޫރިޒަމް ހަބަރުތައް ގެނެސްދޭ ޓީޓީއެމްގައިވާ ގޮތުން ފުރަވެރި ރިސޯޓުގައި ބޭއްވި "ގްރޭންޑް އިންޑިއަން ވެޑިން" އަކީ މިގޮތަށް ރާއްޖޭގައި ބޭއްވި އިންޑިއާގެ ރަމްޒީ ކައިވެނީގެ މި ފަދަ އެންމެ ބޮޑު ހަފުލާ އެވެ. މި ހަފުލާގައި ބައިވެރިވުމަށްޓަކައި ދުނިޔޭގެ އެކި ކަންކޮޅު ތަކުން 300 އެއްހާ މީހުން ވަނީ ރާއްޖެ އައިސްފަ އެވެ.\nމި ހަފުލާއަށް ފުރަވެރި ރިސޯޓަށް އައި މި މީހުންނަށް ވަނީ އިންޑިއާގެ ސަގާފީ ކުލަތަކާއި އެ ގައުމުގެ ސަގާފީ ކައިވެނިތައް އޮންނަ ގޮތަށް ހަފުލާއެއް އިންތިޒާމުކޮށްދީފަ އެވެ. ކައިވެނީގެ ހަފުލާގައި ބައިވެރިވުމަށްޓަކައި އިންޑިއާގެ އެކި ސިޓީތަކާއި ޔޫރަޕު އަދި އެމެރިކާގެ އެކި ހިސާބު ތަކުން ވެސް ރިސޯޓަށް މީހުން އައިސްފައިވެ އެވެ.\nތިން ދުވަހަށް ކުރިއަށް ގެންދިޔަ ހަފުލާގައި އިންޑިއާގެ ކައިވެނީގެ ހަފުލާތަކުގައި އޮންނަ ގޮތަށް ސަގާފީ އެކި ކުޅިވަރުތައް ބާއްވާފައިވެ އެވެ. މި ހަރަކާތް ކުރިއަށް ގެންދިޔައީ މުޅިރަށް އެއްކޮށް މި ކަމަށް ހާއްސަކޮށްގެންނެވެ. އަދި މިއީ މިގޮތަށް ރާއްޖޭގައިވެސް ބޭއްވި އެންމެ ބޮޑު އެއް ހަފުލާއެވެ.\nއިންޑިއާއަކީ ރާއްޖެ އަށް އެންމެ ގިނައިން ޓޫރިސްޓުން އަންނަ ފަސް ގައުމުގެ ތެރޭގައި ހިމެނޭ ގައުމެކެވެ. މި އަހަރު އެ ގައުމުން އައި ޓޫރިސްޓުންގެ އަދަދު ބޮޑުތަން އިތުރުވެގެން ގޮސްފައިވާއިރު، މި އަހަރުގެ މިހާތަނަށް އިންޑިއާ އިން 82,140 އައިސްފައިވެ އެވެ.\nއެމިރަލްޑް މޯލްޑިވްސް އޯގަސްޓްގައި ހުޅުވާލަނީ\nރާއްޖެ އަންނަން ގިނަ ބަޔަކު ބުކިން ހައްދައިފި


ފަހުން ވިސްނުނެވެ ! | Landhooinfo\nފަހުން ވިސްނުނެވެ !\nހުޅުވިފައިވާ ދޮރުފަތް މަޑުމަޑުން ލައްޕާލުމަށްފަހު ސީޒާ އައިސް އިށިއިނދުނީ އޭނާގެ އެކުވެރި ޔުމްނާގެ ކައިރީގައެވެ. އެ ދެކުދިންނަކީ އެއްކުލާހެއްގައި ކިޔަވަމުންދާ ދެކުދިންކަމުން، އެކަކު އަނެކަކުގެ މިޒާޖު ވަރަށް ރަނގަޅަށް އޮތީ ދަސްވެފައެވެ. ސީޒާއަކީ މީހުންނާ ނުގުޅޭ އަމިއްލަ ވަންތަކަމަށް ލޯބިކުރާ ކުއްޖެކެވެ. އެއާ ހިލާފަށް ޔުމްނާއަކީ ހިތްހެޔޮ އެހެން މީހުންނާއި ގުޅޭ އަޙްލާޤު ރަނގަޅު ކުއްޖެކެވެ.\nއެދެކުދިން ކިޔަވާ ނިމުމަށްފަހު ވަޒީފާގެ މައިދާނަށް ނިކުންނަން ބޭނުންވިއެވެ. ނަސީބު ދިމާކުރިގޮތުން ދެ ކުދިންނަށްވެސް ވަޒީފާ ލިބުނީ އެއް އޮފީހަކުންނެވެ. އޮފީހުގެ މަސައްކަތުގައި ވަގުތުތައް ހޭދަ ކުރަމުން ދިޔައީ ދެ އެކުވެރިންވެސް ވަރަށް ހިތްހަމަ ޖެހިގެން ތިބެއެވެ. އެހެންނަމަވެސް ދޭތެރެ ދޭތެރެއިން ސީޒާގެ ރުޅިގަނޑު ގަދަވާ ދުވަސްތައް އާދެއެވެ. ސަބަބަކީ ކުޑައިރުގެ އާދަތައް އަދިވެސް އޭނާގެ ކިބައިން ފިލައިގެން ނުދާތީއެވެ.\nސުކޫލަށް ދިޔަ ދުވަސް ވަރުވެސް ސީޒާއަކީ މަދުންނަމަވެސް ގަޑިޖެހިގެން ކުލާހަށް ވަންނަ ލިސްޓުގައި ނަން ހިމެނިފައިވާ ކުއްޖެކެވެ. އެއާއި ހިލާފަށް ޔުމްނާ އަކީ ގަޑިން ގަޑިޔަށް ބަރާބަރަށް މަސައްކަތް ނިއްމާ ކުއްޖަކަށް ވުމުން، މިކަން އޮފީސް ތެރެއިން ވެސް ފާހަގަ ކުރެވެއެވެ. އެގޮތުން އެހެން މުވައްޒަފުންގެ އިޙްތިރާމާއި އެހީތެރިކަން އެނާއަށް ދިޔައީ ލިބެމުންނެވެ. އޮފީހުގެ އިސްވެރިންގެ ކުރިމަތީގައި އޭނާގެ މަޤުބޫލުކަން ދެގުނައަށް އިތުރުވިއެވެ.\nދުވަސްތައް ފާއިތުވަމުން ގޮސް އާ އަހަރެއް ފެށުނީއެވެ. އެހެން އަހަރުތަކަކޭ އެއްފަދައިން މި އަހަރުވެސް ޙާއްސަ ހަފުލާއެއް އޮފީހުގެ ޖަލްސާ ކުރާ މާލަމުގައި އޮންނާނެވެ. ގަޑިން ރޭގަނޑު އަށެއް ޖެހުމާއި އެކުހެން ޖަލްސާ ފެށިއްޖެއެެވެ. ޔުމްނާއި ސީޒާ ވެސް ވަރަށް ނަލަ ހެދިލައިގެން އައިސް އިންތިޒާރުގައި ތިބީ މަޤާމުގެ ކުރިއެރުން ލިބޭނީ ކޮން ބަޔަކަށް ތޯ އިއުލާނުކުރާނެ އިރަކަށެވެ.\nމާލަސްތަކެއް ނުވެ ނަންތައް އިޢުލާން ކުުރަން ފެށިއެވެ. އޭގެ ތެރޭގައި “ސޭލްސް އެންޑު މާރކެޓިންގެ މެނޭޒަރުގެ ނަން އެހޯލު ތެރޭގައި ގުގުމާލިއެވެ. އެއީ އުމްނާގެ ނަމެވެ. އެހިނދު އުމްނާ ހުރީ ހައިރާންވެފައެވެ. އެކަމަށް އުއްމީދު ނުކޮށް ހުރީމައެވެ. އޭނާ އެވަގުތު ސީޒާއާއި ދިމާއަށް ބަލައިލިއެވެ. އޭނާއަށް އެއްވެސް ކުރިއެރުމެއް ނުލިބުމުން ހުރީ މޫނު މަތިން ފޫހިކަމާއި ނުތަނަވަސްކަން ފެންނާށެވެ. ޖަލްސާ ނުނިމެނީސް އޭނާ އެތަނުން ނިކުމެގެން ހިނގައްޖެއެވެ.\nއެރޭގެ ފަހުން ސީޒާގެ ހިތުގައި ޔުމްނާއި މެދު ހަސަދަވެރިކަމުގެ އަލިފާން ރޯކުރެވުނެވެ. އޭނާ އުޅެނީވެސް އުމްނާއި މާ ދުރުދުރުންނެވެ. އެކުވެރި މިތުރު ބަދަލުވީ ހަތުރަކަށެވެ. ސީޒާ މިހާރު މަސައްކަތް ކުރަމުން ދަނީ ޔުމްނާއަށް ކެއްސެއް ދިނުމަށެވެ.\nއެއްދުވަހަކު ޔުމްނާ އިނީ “މީޓިންނަށް” ގެންދަން ޖެހޭ ބިލުތަކެއް ނިންމާށެވެ. ކުއްލިޔަކަށް އޮފީހުގެ މަސައްކަތު މީހާ އައިސް އޭނާއާއި ބައްދަލުކުރަން ކުއްޖަކު ހުރި ވާހަކަ ބުންޏެވެ. އެވަގުތު ބަލައިފަ ސީޒާ ޔުމްނާގެ މޭޒުކައިރިޔަށް ދިޔައެވެ. ކުޑައިރުކޮޅެއް ފަހުން ޔުމްނާ އޮފީހަށް ވަދެ މަސައްކަތް ނިއްމާލުމަށް ފަހު ބިލްތައް ހިފައިގެން މީޓިންނަށް ދިޔައެވެ. ހުރިހާ މުވައްޒަފުން ހަމަވުމާއި އެކު ބައްދަލުވުން ފެށިއްޖެއްވެ. އުމްނާގެ ބިލުތައް ހަދާފައިވަނީ ގޮސްކޮށް ކަމަށް ޑިރެއްޓަރ ބުނުއްވިއެވެ. އެހިނދު އޭނާ ވަރަށް ލަދުގަތެވެ.\nނަމަވެސް އޭނާއަށް ފުރިހަމަ ޔަޤިންކަން އޮތެވެ. އެހެންކަމުން އޭނާ އެބިލުތައް އަލުން ބަލައިލިއެވެ. އެނާ ވަގުތުން ހައިރާންވިއެވެ. އެހިނދު ސިޒާގެ ތުންފަތްމަތިން ވިހަ ހިނިތުންވުން ޔުމްނާގެ އެކުވެރި ލުބުނާއަށް ފެނުނެވެ. ސީޒާ ޔުމްނާގެ މޭޒުކައިރީގައި އެ ބިލްތައް ހިފައިގެން ހުރިމަންޒަރު އެނާ ހަނދާންވިއެވެ. ލުބުނާ ކޮޅަށް ތެދުވުމަށް ފަހު ބުންޏެވެ. “މިހުރިހާ ކަމެއްގެވެސް ނުބަޔަކީ ސީޒާއެވެ”.\nޑިރެކްޓަރު ސީޒާކުރި ވިޔާނުދާ އަމަލުގެ ސަބަބުން އޭނާ ވަޒީފާއިން ވަކިކުރިއެވެ. އެނާ ވަޒީފާއަށް ފަރުވާ ކުޑަކުރުމުގެ ސަބަބުތަކާއި އެކުވެސް މެއެވެ. ސީޒާއަށް ފަހުން ވިސްނުނެވެ. ހުރިހާކަމެއްގެ އަސްލަކީވެސް ހަސަދަވެރިކަމެވެ. އޭނާ ފަހުން ޔުމްނާގެ ކިބައިން މާޢާފަށް އެދުނެވެ. މަޢާފު ލިބުނެވެ. ނަމަވެސް އެ ވަޒީފާއެއް އަލުން ނުލިބުނެވެ.( ނމނ)\nސާމްގެ ކޮންމެ ވާހަކައަކީވެސް ވަރަށް އިބުރަތްތެރި ވާހަކައެއްކަން ފާހަނގަކޮށްލެވޭ ، މައްސަލައަކީ ވާހަކަތައް ގެނެސްދޭލެއް ތަންކޮޅެއް ދޭތެރެ ދުރުވުމާއި އަދި ވާހަކަތައް ނިންމައި ނުލެވުން ކުރިމަގުގައި މިހެން ނުވާނެކަމަށް އުއްމީދުކުރަން\nވަރަށް ސަޅިވާހަކައެއް ދެން އަނެއްބައި ކޮން އިރަކުންބާ؟


Moosun goasve Addu aai Fuvahmulakah yellow alert nerefi - vNews.mv\nމޫސުން ގޯސްވެ އައްޑޫއާއި ފުވައްމުލަކަށް ޔެލޯ އެލާޓް ނެރެފި\nޠާހިރާ އަޒްހާރު 16 April 2019, 13:19\nބޯކޮށް ވާރޭވެހި މޫސުން ގޯސްވުމުގެ ސބަބުން ރާއްޖޭގެ ބައެއް ސަރަހައްދުތަަކަށް ޔެލޯ އެލާޓް ނެރެފި އެވެ.\nއެގޮތުން މޫސުމާ ބެހޭ ގައުމީ އިދާރާއިން ވަނީ ފުވައްމުލަކު ސިޓީއާއި އައްޑޫސިޓީއަށް ޔެލޯ އެލާޓް ނެރެފަ އެވެ.\nމެޓް އޮފީހުން ބުނި ގޮތުގައި މި ސަރަހައްދުތަކަށް ޔެލޯ އެލާޓް ނެރެފައިވަނީ މިއަދު މެންދުރު 12:40 އިން 3:40 އާ ހަމައަށެވެ.\nމޫސުމާ ބެހޭ ގައުމީ އިދާރާއިން ބުނީ ކުރިއަށް އޮތް 24 ގަޑިއިރުގެ ތެރޭގައި ރާއްޖޭގެ މޫސުން ލަފާކުރާ ގޮތަށް ބަލާއިރު މެދުތެރެއާއި ދެކުނުގެ އެކިހިސާބަށް ވިއްސާރަ ކުރާނެ ކަމަށާއި ބައެއް ރަށްތަކަށް ގުގުރުމާއެކު ބޯކޮށް ވާރޭވެހުން އެކަށީގެންވާ ކަމަށެވެ. އަދި އުތުރުގެ އަތޮޅުތަކަށް ގުގުރުމާއެކު ކެރީގެ އަސަރު ފޯރާނެ ކަމަށްވެސް މެޓް އޮފީހުން މައުލުމާތުދެ އެވެ.\nމީގެ އިތުރުން މެޓް އޮފީހުން ބުނީ ހުޅަނގުއުތުރާއި އުތުރުން ގަޑިއަކު ފަސް މޭލާއި 15 މޭލާ ދެމެދުގެ ބާރުމިނުގައި ވައި ޖެހޭނެ ކަމަށައި ވިލާގަނޑުގައި ގަޑިއަކު ގާތްގަނޑަކަށް 35 މޭލު ބާރުމިނުގައި ވައިގަދަވާނެ ކަަމަށެވެ. އަދި ރާއްޖޭގެ ކަނޑުތައް އާދައިގެ ވަރަކަށް މަޑުވެފައި ވިލާގަނޑުގައި އާދައިގެ ވަރަކަށް ގަދަވާނެ ކަމަށްވެސް މެޓް އޮފީހުން މައުލޫމާތުދެ އެެވެ.\nރާއްޖެއަށް އިއްޔެއިން ފެށިގެން ބައެއް ހިސާބުތަކަށް ވިއްސާރަކުރަން ފަށާފައި މިވަނީ ވާރޭ ނުވެހޭތާ ދެ މަހަށްވުރެ ގިނަ ދުވަސް ފަހުންނެވެ.\nވާރޭނުވެހޭތާ ގިނަ ދުވަސްވާތީ އިއްޔެ މެންދުރު ނަމާދަށްފަހު މުޅި ރާއްޖޭގައި ވަނީ އިސްތިސްގާ ނަމާދު ވެސް ކޮށްފަ އެވެ. އެ ނަމާދު ކުރަމުން ދަނިކޮށް ވެސް ބައެއް ރަށްރަށަށް ވާރޭ ވެހެނުއިރު މާލެއަށް ވެސް އިއްޔެ ވަނީ ވާރޭ ވެހެފަ އެެވެ.


އައިލްސްއިން ހިންގާ ޔުނިވާސިޓީ ޕްރެޕަރޭޝަން ޕްރޮގްރާމާއި ޕޮލިސް މެނޭޖްމަންޓް ކޯސް ފަށައިފި\nއާދިއްތަ ،13 ޖެނުއަރީ 2019 / 14:56\nއިންސްޓިޓިއުޓް ފޮރ ސެކިއުރިޓީ އެންޑް ލޯ އެންފޯސްމަންޓް ސްޓަޑީޒް (އައިލްސް) ގެ ފެކަލްޓީ އޮފް ލީޑަރޝިޕް އެންޑް މެނޭޖްމަންޓް އިން މިއަހަރު ހިންގުމަށް ހަމަޖެހިފައިވާ ކޯސްތަކުގެ ތެރޭގައި ހިމެނޭ ޔުނިވާސިޓީ ޕްރެޕަރޭޝަން ޕޮރޮގްރާމާއި ސެޓްފިކެޓް3އިން ޕޮލިސް މެނޭޖްމަންޓް ކޯސް ފަށައިފިއެވެ.\nފުލުހުންނަށް އަމާޒުކޮށްގެން ހިންގާ މިދެކޯހަކީ މިއަދުން ފެށިގެން ތިން މަސް ދުވަހުގެ މެއްދަތަށްކުރިއަށް ގެންދިޔުމަށް ހަމަޖެހިފައިވާ ދެ ކޯހެކެވެ.\nޔުނިވާސިޓީ ޕްރެޕަރޭޝަން ޕްރޮގްރާމަކީ އޯ-ލެވެލް ނިންމައި މަތީ ތަޢުލީމު އިތުރު ހަރުފަތަކަށް ގެންދިއުމުގެ ފުރުޞަތު ނުލިބި ތިބި ފުލުހުންނަށް އަމާޒުކޮށްގެން ކުރިޔަށް މިއަހަރު އަލަށް ކުރިއަށް ގެންދާ ޕްރޮގްރާމެކެވެ. މި ޕްރޮގްރާމަކީ ޔުނިވާސިޓީ އަދި ކޮލެޖްތަކުން ހިންގާ މަތީ ތަޢުލީމު ޕްރޮގްރާމްތަކަށް ދަރިވަރުން ތައްޔާރުކޮަށް އަޙުލުވެރި ކުރުމުގެ މަޤުޞަދުގައި ހިންގާ ޕްރޮގްރާމެކެވެ. މި ޕްރޮގްރާމް ނިމުމުން އިންސްޓިޓިއުޓް ފޮރ ސެކިއުރިޓީ އެންޑް ލޯ އެންފޯސްމަންޓް ސްޓަޑީޒް (އައިލްސް) ނުވަތަ ރާއްޖޭގެ އެހެނިހެން ކޮލެޖް ޔުނިވާސިޓީ ތަކުން ހިންގާ ސެޓިފިކެޓް4ނުވަތަ ޑިޕްލޮމާ ކޯސްތަކަށް ކުރިމަތިލުމަށް ދަރިވަރުންގެ ޤާބިލުކަން އިތުރުވެގެން ދާނެއެވެ.\nމިކޯހުގައި ސްޓަޑީ ސްކިލްސް، އެކަޑަމިކް ރައިޓިންގް، ބޭސިކް މެތަމެޓިކްސް އަދި ބޭސިކް އައި.ޓީ ފަދަ ބައިތައް ކިޔަވައިދިނުމަށްވަނީ ހަމަޖެހިފައެވެ. މި ޕްރޮގްރާމުގައި 30 ފުލުހަކު ބައިވެރިވެއެވެ.\nސެޓްފިކެޓް3އިން ޕޮލިސް މެނޭޖްމަންޓް ކޯހަކީ ކުރިން ސްޓޭޝަން މެނޭޖްމަންޓް ކޯހުގެ ނަމުގައި ހިންގަމުންއައި ކޯސް، މޯލްޑިވްސް ކޮލިފިކޭޝަން އޮތޯރިޓީގެ މިންގަނޑުތަކާއި އެއްގޮތަށް ބަދަލުކުރެވި އެ އިދާރާއިން އެމް.އެން.ކިއު.އެފް ލެވެލް3ގެ ގޮތުގައި މިހާރު ކަނޑައަޅާފައިވާ ކޯހެކެވެ. މިކޯހުގެ މައިގަނޑު މަޤްސަދަކީ ޕޮލިސް ސްޓޭޝަންތައް ހިންގައި މެނޭޖް ކުރެވޭފެންވަރުގެ ސުޕަވައިޒަރީ ލެވެލްގެ މެނޭޖަރުން އުފެއްދުމެވެ. މި ކޯހުގައި ކިޔަވާއިދެވޭ ބައިތަކުގެ ތެރޭގައި ލީޑަރޝިޕް އެންޑް މެނޭޖްމަންޓް، ފޮރެންސިކްސް ފޮރ މެނޭޖާރސް އަދި ޤާނޫނު ހިމެނެއެވެ. މިކޯހުގައި ޖުމްލަ 24 މުވައްޒަފުން ބައިވެރިވެއެވެ.


Osasuna in Barca molhuviya nudhee hifahattaifi - vNews.mv\nއޮސަސޫނާއިން ބާސާ މޮޅުވިޔަނުދީ ހިފަހައްޓައިފި\nއިސްމާޢީލް ޝާހު (ކުޑަ ޝާހު) 31 August 2019, 21:55\nސްޕެނިޝް ލީގުގައި މިރޭ އޮސަސޫނާ އާއި ބާސެލޯނާ ބައްދަލުކުރި މެޗު އެއްވަރުވެގެން ނިމިއްޖެ އެވެ.\nއެންމެ ފަހުގެ ޗެމްޕިއަން ބާސާއިން ލީގުގައި މިހާތަނަށް ތިން މެޗު ކުޅެފައިވާއިރު، އެޓީމަށް މޮޅުވެވިފައިވަނީ އެންމެ މެޗަކުންނެވެ. މިރޭގެ މެޗު އެއްވަރުވިއިރު، ލީގުގައި ފުރަތަމަ ކުޅުނު މެޗުން އެޓީމު ވަނީ ބަލިވެފައެވެ. މިރޭގެ މެޗުގައިވެސް އަނިޔާގެ ސަބަބުން ބާސާގެ ކުރީގައި މުހިންމު ދައުރެއް އަދާކުރަމުން އަންނަ އެޓީމުގެ ކެޕްޓަން ލިއޮނެލް މެސީ އާއި ފޯވާޑް ލުއިސް ސުއަރޭޒް އަދި ފޯވާޑް އޮސްމާނޭ ޑެމްބެލޭ ކުޅެފައެއް ނުވެއެވެ.\nއޮސަސޫނާގެ ދަނޑުގައި ކުޅުނު މި މެޗު އެއްވަރުވީ 2-2 އިންނެވެ. މި މެޗުގެ ފުރަތަމަ ހާފުގައި ބާސާގެ ފަރާތުން އާދައިގެ ކުޅުމެއް ފެނިގެންދިޔައިރު، މެޗުގެ ވަރަށް ކުރީކޮޅު އޮސަސޫނާއިން ވަނީ ލީޑު ނަގާފައެވެ. އެގޮތުން މެޗުގެ ހަތްވަނަ މިނެޓުގައި ރޮބާޓޯ ޓޮރެސް ވަނީ އޮސަސޫނާއަށް ލީޑު ނަގާދީފައެވެ.\nފުރަތަމަ ހާފުގައި ބާސާގެ ފަރާތުން އާދައިގެ ކުޅުމެއް ފެނުނު ނަމަވެސް، ދެވަނަ ހާފުގައި އެޓީމުން ވަނީ ކުޅުން ރަނގަޅުކޮށްފައެވެ. އެގޮތުން ބަދަލު ކުޅުންތެރިއެއްގެ ގޮތުގައި ކުޅެން އެރި އެންސޫ ފަޓީ ދެވަނަ ހާފު ފަށައިގެން ހަވަނަ މިނެޓުގައި ނަތީޖާ އެއްވަރުކޮށްދީފައެވެ. މިއާއެކު އޭނާ ވެފަިވަނީ ބާސާގެ ތާރީޚުގައި އެޓީމަށް ގޯލެއް ކާމިޔާބުކޮށްދިން އެންމެ ހަގު ކުޅުންތެރިޔާއަށެވެ. އަދި އޭނާ ވެފައިވަނީ ސްޕެނިޝް ލީގުގެ ތާރީޚުގައި ގޯލެއް ކާމިޔާބުކުރި ތިންވަނައަށް އެންމެ ހަގު ކުޅުންތެރިޔާއަށެވެ.\nއެގޭ ފަހުން ބާސާއިން މެޗު ޑޮމިނޭޓުކޮށްގެން ކުޅުނުއިރު، 64 ވަނަ މިނެޓުގައި ބާސާއިން ވަނީ ލީޑު ނަގާފައެވެ. މި ގޯލް އެޓީމަށް ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެންއެރި ބްރެޒިލްގެ މިޑްފީލްޓަރު އާތޫރު މެލޯ އެވެ. މި މެޗުން ބާސާ މޮޅުވާން ދަނިކޮށް 81 ވަނަ މިނެޓުގައި އޮސަސޫނާއިން ވަނީ ނަތީޖާ އެއްވަރުކޮށްފައެވެ. އޭރިއާ ތެރެއިން ބާސާގެ ޑިފެންޑަރު ޖެރާޑް ޕީކޭގެ އަތުގައި ބޯޅަ ޖެހުމުން، ލިބުނު ޕެނަލްޓީން އޮސަސޫނާއަށް ނަތީޖާ އެއްވަރުކޮށްދިނީ މެޗުގައި މޮޅު ކުޅުމެއް ދެއްކި ރޮބާޓޯ ޓޮރެސް އެވެ.\nމިރޭގެ މެޗުން ބާސާ އެއްވަރުވިއިރު، ލީގު ތާވަލުގައި އެޓީމު އޮތީ ކުޅުނު ތިން މެޗުން ލިބުނު4ޕޮއިންޓާއެކު ހަތްވަނައިގައެވެ. އޮސަސޫނާ އޮތީ ތާވަލުގެ ހަތަރުވަނައިގައި5ޕޮއިންޓާއެކު އެވެ.


އިދުހާމް ނައީމް 18 ސެޕްޓެމްބަރ 2020\nބީއެމްއެލްގެ ކާޑުތަކުން ބޭރުގައި މުއާމަލާތް ކުރެވޭ ލިމިޓު ކަނޑައެޅީ ބޭންކުގައި ޑޮލަރު ހުރި މިންވަރު ނިސްބަތުން ދަށްވުމާ އެކު، ބޭރަށްދާ ޑޮލަރު މަދު ކުރަން ޖެހޭތީ ކަމަށް ބީއެމްއެލުން ބުނެފި އެވެ.\nބޭންކުން ވަނީ ޑެބިޓް ކާޑާއި ކްރެޑިޓް ކާޑު ބޭނުންކޮށްގެން ދިވެހި ރުފިޔާ އެކައުންޓުން ބޭރުގައި މުއާމަލާތް ކުރުމަށް ވަގުތީގޮތުން މިދިޔަ ބުދަދުވަހު ލިމިޓުތަކެއް ކަނޑައަޅައިފަ އެވެ. އެގޮތުން ރާއްޖެގައި ތިބެގެން ބޭރުގެ މުއާމަލަތް ކުރާ ކަސްޓަމަރުންނަށް މަހެއްގެ މައްޗަށް 250 ޑޮލަރު ކަނޑައަޅާފައިވާއިރު ބޭރު ގައުމުތަކުގައި ތިބި ދިވެހިންނަށް މަހަކު 750 ޑޮލަރު ވަނީ ކަނޑައަޅައިފަ އެވެ.\nމިގޮތަށް ލިމިޓުތަކެއް ކަނޑައެޅި ނަމަވެސް ބޭސްފަރުވާއަށް ބޭރަށް ދާ މީހުންނަށާއި ދަރިވަރުންނަށް ލިމިޓު އިތުރުކޮށްދޭނެ ކަމަށް ބީއެމްއެލުން ވަނީ ބުނެފަ އެވެ.\nބީއެމްއެލްގެ ޕަބްލިކް ރިލޭޝަންސް މެނޭޖަރު މުހައްމަދު ސައީދު "މިހާރު"އަށް ވިދާޅުވީ ކޮވިޑް-19ގެ ސަބަބުން ރާއްޖޭގެ ޓޫރިޒަމް ދަށްވެ އިގްތިސާދު ދަށްވުމާ ގުޅިގެން ޑޮލަރު ލިބުން ދަތިވެފައިވާ ކަމަށެވެ. މިއާއެކު ބޭންކުގައި ހުރި ޑޮލަރު ވެސް ދަށްވެ ލިކުއިޑިޓީއަށް ވަރަށް ބޮޑަށް އަސަރު ކޮށްފައިވާ ކަމަށް އޭނާ ވިދާޅުވި އެވެ.\nކާޑުތަކުން ބޭރުގައި ކުރެވޭ މުއާމަލާތް ލިމިޓު ކުރުމަކީ، ވަގުތީގޮތުން އަޅަން ޖެހުނު ޒަރޫރީ ފިޔަވަޅެއް ކަމަށް އޭނާ ވިދާޅުވި އެވެ.\nސައީދު ވިދާޅުވި ގޮތުގައި މި ހާލަތުގައި އެ ބޭންކުން އެންމެ ބޮޑު އިސްކަމެއް ދޭން ޖެހެނީ ޒަރޫރީ ބޭނުންތަކަށް މުދާ އެތެރެ ކުރުމަށާއި ސިއްހީ އަދި ތައުލީމީ ކަންކަމަށް ބޭނުންވާ ޑޮލަރު ފޯރުކޮށްދިނުމަށެވެ.\n"މި ހާލަތުގައި ވެސް ޒަރޫރީ ބޭނުންތަކަށް މުދާ އެތެރެކުރުމަށާއި އަދި ހަމައެހެންމެ ރާއްޖޭން ބޭރުގައި ސިއްހީ ހިދުމަތާއި ތައުލީމް ހޯދުމަށް ދައްކަންޖެހޭ ބޭރު ފައިސާ ކަސްޓަމަރުންނަށް ހޯދައިދިނުމަށް އަޅުގަނޑުމެން އިސްކަންދޭން ޖެހޭ. އެހެންކަމުން ބޭންކަށް ވެސް އަދި ކަސްޓަމަރުންނަށް ވެސް އުނދަގޫ، އެހެނަސް ޑޮލަރު ލިކިއުޑިޓީ ދެމެހެއްޓުމަށް ކޮންމެހެން އަޅަންޖެހޭ ފިޔަވަޅުތައް މިވަނީ އަޅަން މަޖުބޫރުވެފައި،" ސައީދު ވިދާޅުވި އެވެ.\nކުރިއެކޭވެސް އެއްގޮތަށް ކްރެޑިޓް ކާޑާއި ޑެބިޓް ކާޑުގެ އިތުރުން ބޭންކުގެ އެހެން ހިދުމަތްތައް މެދުވެރިކޮށް ބޭރަށް ފައިސާ ފޮނުވޭނެ އެވެ. އެގޮތުން ރާއްޖޭން ބޭރަށް ދަތުރު ކުރާ ކޮންމެ މީހަކަށް ވެސް ކާޑުގައި އިންނަ ލިމިޓުގެ އިތުރަށް ޔޫއެސްޑީ ބުކިން ޕޯޓަލް މެދުވެރިކޮށް 500 ޑޮލަރު ނެގޭނެ އެވެ. އަދި ވިޔަފާރިވެރިންނާއި އަމިއްލަ ފަރާތްތަކުން ޓީޓީ މެދުވެރިކޮށް ބޭރަށް ފައިސާ ފޮނުވޭނެ ކަމަށް ވެސް ބީއެމްއެލުން ބުންޏެވެ.\nލިމިޓު ކަނޑައެޅުމުގައި ކަސްޓަމަރުން ތަފާތެއް ނުކުރޭ\nބީއެމްއެލުން ކާޑު ލިމިޓުތަކެއް ކަނޑައެޅުމާ ގުޅިގެން ގިނަ ބައެއްގެ ފާޑު ކިޔުން ވަނީ އެ ބޭންކަށް އަމާޒުވެފަ އެވެ. ބައެއް މީހުން ބުނަނީ ބޭންކުން މި ބަދަލު ގެނައީ ބޮޑެތި ވިޔަފާރިވެރިންނަށް ޑޮލަރު ދޫކުރާ މިންވަރު ގިނަ ކުރުމުގެ ބޭނުމުގައި ކަމަށެވެ. ނަަމަވެސް ބޭންކުން ގެނައި މި ބަދަލަކީ އެ ބޭންކުން ހުރިހާ ކަސްޓަމަރުންނަށް ވެސް ގެނައި ބަދަލެކެވެ.\nސައީދު ވިދާޅުވީ ބޭންކުން މިގޮތަށް ނިންމީ ގިނަ ކަންތައްތަކަށް ރިއާޔަތް ކުރުމަށް ފަހު ކަމަށެވެ. އެހެންކަމުން ބިޒްނަސް އަދި ޕާސަނަލް ޑެބިޓް ކާޑާއި ކްރެޑިޓް ކާޑުތަކުން ވެސް ލިމިޓު ކަނޑައަޅާފައިވާނީ އެއްވަރަކަށް ކަމަށާއި މީގެ ތެރޭގައި ބޭންކުގެ މެނޭޖުމަންޓު ވެސް ހިމެނޭނެ ކަމަށް އޭނާ ވިދާޅުވި އެވެ.\n"ވިޔަފާރިވެރިން ވެސް، މުވައްޒަފުން ވެސް، ބޭންކުގެ މެނޭޖްމަންޓު ވެސް ހިމެނޭ ގޮތަށް އެއްވެސް ފަރާތެއް އިސްތިސްނާ ނުކޮށް އަޅުގަނޑުމެން ނިންމި ނިންމުމެއް މިއީ،" ސައީދު ވިދާޅުވި އެވެ.\nބީއެމްއެލުން ވަނީ ބޮޑެތި ލިމިޓުތައް ކަނޑައަޅާފައިވާ ކްރެޑިޓް ކާޑުތަކުން ވެސް ބޭރުގައި މުއާމަލާތް ކުރެވޭ އަދަދު އެހެން ކަސްޓަމަރުންނާ އެއްވަރަށް ލިމިޓު ކޮށްފަ އެވެ. ނަމަވެސް ކްރެޑިޓް ކާޑުގެ ލިމިޓު އިތުރުކުރަން ބޭނުންވާ ނަމަ ޑޮލަރުން ކާޑަށް ފައިސާ ދެއްކުމަށްފަހު އިންޓަނެޓް ބޭންކިންގެ މެނޫގައި ހިމެނޭ "ޓެމްޕްރޮރީ ކާޑު ލިމިޓް" ހިޔާރުކުރުމުން 24 ގަޑިއިރު ތެރޭގައި އެ ލިމިޓެއް ކާޑަށް އިތުރުކޮށްދޭނެ އެވެ.\nމީހަކު ބީއެމްއެލްގެ އިންޓަނެޓް ބޭންކިން ބޭނުން ކުރަނީ--\nރާއްޖެއިން ބޭރުގައި އުޅޭ ބައެއް މީހުންގެ ޝަކުވާއަކީ މަހެއްގެ މައްޗަށް 750 ޑޮލަރަކީ މަދު އަދަދަކަށް ވުމެވެ. ނަމަވެސް ބޭރުގައި ތިބި ކަސްޓަމަރުންނަށް ކަނޑައަޅައިފައިވާ ލިމިޓަކީ ރާއްޖޭގައި ތިބޭ ކަސްޓަމަރުންނަށް ކަނޑައަޅާފައިވާ ލިމިޓަށްވުރެ ބޮޑު އަދަދަކަށްވާއިރު އެ ލިމިޓު އިތުރު ނުކުރެވޭނެ ކަމަށް ސައީދު ވިދާޅުވި އެވެ.\n"މި ލިމިޓް ކަނޑައެޅިފައިވަނީ ވަރަށް ގިނަ ކަންކަމަށް ރިއާޔަތްކުރުމަށް ފަހު. އެހެންކަމުން ބޭރުގައި ދިރިއުޅޭ ދިވެހިންނަށްވެސް ކަނޑައެޅިފައިވާ ލިމިޓް އިތުރުކޮށް ދެވެން ނެތް. މިއީ ޒަރޫރީ ބޭނުންތަކަށް މުދާ އެތެރެކުރުމަށާއި އަދި ހަމަ އެހެންމެ ރާއްޖޭން ބޭރުގައި ސިއްހީ ހިދުމަތާއި ތައުލީމް ހޯދުމަށް ދައްކަންޖެހޭ ބޭރު ފައިސާ ނުހުއްޓި ފޯރުކޮށްދިނުމަށް ބޭންކުން އަޅަން އޮތް އެންމެ ރަނގަޅު އެއް ފިޔަވަޅުގެ ގޮތުގައި ދެކެން،" ސައީދު ވިދާޅުވި އެވެ.\nމިއީ ވަގުތީ ފިޔަވަޅެއް\nޑޮލަރު ލިބުން ދަތުވުމުގެ ސަބަބުން ބޭންކުގެ ކާޑުތައް މެދުވެރިކޮށް ބޭރުގައި މުއާމަލާތް ކުރެވޭ ލިމިޓުތައް ބީއެމްއެލުން ކަނޑައެޅީ ކޮވިޑް-19ގެ ސަބަބުންނެވެ. އެހެންކަމުން މި ހާލަތުން ރާއްޖެ އަރައިގަނެ އިގްތިސާދު ރަނގަޅުވާން ފެށުމުން ކަނޑައަޅާފައިވާ ލިމިޓުތައް އުވާލާނެ ކަމަށް ސައީދު ވިދާޅުވި އެވެ.\nސައީދު ވިދާޅުވި ގޮތުގައި ބޭންކުން އަޅާފައިވާ ފިޔަވަޅު ބަދަލު ކުރާނެ ތާރީހެއް މިހާރުގެ ހާލަތަށް ބަލައި ވިދާޅުވާން ދައްޗެވެ. ނަމަވެސް ބޭންކުން ކަސްޓަމަރުންނަށް އެހީވުމުގެ ގޮތުން އެ ވަގުތެއްގައި އޮތް ހާލަތަކަށް ބަލައި ބަދަލުތައް ގެންނާނެ ކަމަށް އޭނާ ވިދާޅުވި އެވެ.\nބީއެމްއެލްގެ ޕަބްލިކް ރިލޭޝަންސް މެނޭޖަރު މުހައްމަދު ސައީދު ނޫސްވެރިންނާ ވާހަކަ ދައްކަވަނީ. -- ފޮޓޯ: އަހުމަދު އަވްޝަމް އިލިޔާސް/މިހާރު\n"ވަރަށް ބޮޑަށް ބޭރު ފައިސާ ކޮންޓްރޯލް ކުރަންޖެހޭ ހާލަތެއްގައި އަޅުގަނޑުމެން މިތިބީ. ކާޑުތަކުން ބޭރުގެ މުއާމަލާތްކުރެވޭ އަދަދު ލިމިޓްކުރުމަކީ މި ހާލަތަށް ބަލައި ބޭންކުން ކޮންމެހެން އަޅަން ޖެހުނު ވަގުތީ ފިޔަވަޅެއް. ހާލަތު ބަދަލުވުމާއެކު ބޭންކުން މި ނިންމުން ރުޖޫއު ކުރާނެ،" ސައީދު ވިދާޅުވި އެވެ.\n"ގައުމުގެ މުސްތަގުބަލް ރައްކާތެރި ގޮތެއްގައި ދެމެހެއްޓުމަށް ކުރިއަށް އޮތް ތާނގައި ކިތަންމެ ދަތި އުނދަގޫ ފިޔަވަޅުތަކެއް ވެސް ބޭންކުން އަޅަން ޖެހިދާނެ. މި ހާލަތުގައި ވެސް އަޅުގަނޑުމެން މަސައްކަތް ކުރަމުންދާނީ އަޅުގަނޑުމެންނަށް ތަންދިން މިންވަރަކުން ކަސްޓަމަރުންގެ ބޭނުންތައް ފުއްދައިދިނުމަށް. ގައުމީ ބޭންކު ދެމި އޮންނާނީ ވެސް ދިވެހިރައްޔިތުންނާ އެކު." ސައީދު ވިދާޅުވި އެވެ.\nބީއެމްއެލުން ކަނޑައެޅި ލިމިޓުތަކަކީ ދިވެހި ރުފިޔާ އެކައުންޓުތައް މެދުވެރިކޮށް ކާޑުތަކުން ބޭރުގައި ކުރާ މުއާމަލާތްތަކަށް އެކަނި ކަނޑައަޅައިފައިވާ ލިމިޓުތަކެކެވެ. އެހެންކަމުން ޑޮލަރު އެކައުންޓުތަކުން މިހާރެކޭ އެއްގޮތަށް ދުވާލަކު 3000 ޑޮލަރާ ހަމައަށް މުއާމަލާތް ކުރެވޭނެ އެވެ.\nއަރުޝީފަށް ނެގީ 18/09/2020 14:28\nއެންމެފަހުން އަޕްޑޭޓްކުރީ 18/09/2020 14:28


Japan Sarukaarun Raajje Ah 21 Million Rufiyaa Ge Ehee Eh | Hathaavees\nޖަޕާނު ސަރުކާރުން ރާއްޖެއަށް 21 މިލިއަން ރުފިޔާގެ އެހީއެއް\nކޮވިޑް19 އާ ދެކޮޅަށް ދިވެހި ސަރުކާރުން ކުރަމުންދާ މަސައްކަތްތަކަށް އެހީތެރިވުމަށް ޖަޕާން ސަރުކާރުން ރާއްޖެއަށް 21.7 މިލިއަން ރުފިޔާގެ ހިލޭ އެހީއެއް ދީފިއެވެ.\nފޮރިން މިނިސްޓްރީން ބުނީ ޖަޕާނު ސަރުކާރުން ދިން 21,740,400 ރުފިޔާގެ އެހީގެ ސަބަބުން، ލޮކްޑައުނަށް ފަހު އަލުން ރާއްޖެ ހުޅުވާލާއިިރު ދިވެހި ސަރުކާރަށާއި އޮންޓަޕްރިނިއަރުންނަށް ފައިދާ ކުރާނެ ކަމަށެވެ. އަދި އިގްތިސޯދު ޑައިވާސިފައި ކުރުމަށް އިންވެސްޓް ކުރުމަށް އެހީތެރިވެދޭނެ ކަމަށެވެ.\nފޮރިން މިނިސްޓްރީން ބުނީ މިއީ ޔޫއެންޑީޕީގެ އެހީތެރުކަމާ އެކު ހަމަޖެހިގެން ދިޔަ ފަންޑެއް ކަމަށާއި، އެހެންކަމުން ޔޫއެންޑީޕީ އާއި ޖަޕާން ސަރުކާރަށް ޝުކުރު އަދާކުރާ ކަމަށެވެ.\nއަދި ކޮވިޑް19 އިތުރަށް ފެތުރުނަ ނުދިނުމަށް ސިއްހީ ދާއިރާގެ މަސައްކަތްތެރީންގެ އަދަދު އިތުރުކުރުމަށް ޕްރޮޖެކްޓެއް ކުރިއަށް ގެންދިއުމަށް ޖަޕާން ސަރުކާރާއެކު މަޝްވަރާކުރަމުން އަންނަ ކަމަށް ވެސް ފޮރިން މިނިސްޓްރީން ބުންޏެވެ.\nމި މަހުގެ ކުރީކޮޅު ވެސް ޖަޕާން ސަރުކާރުން ވަނީ ރާއްޖެއަށް 8.4 މިލިއަން ރުފިޔާގެ ހިލޭ އެހީއެއް ދީފައެވެ.\nއެ އެހީ ބޭނުންކުރާނީ މެޑިކަލް އިކުއިޕްމަންޓާއި ބޭހުގެ ބާވަތްތައް ގަތުމުގެ އިތުރުން ސްކޫލްތަކުގައި އޮންލައިންކޮށް ކިޔަވައިދިނުމަށް ބޭނުންވާ ސިސްޓަމްތައް ގާއިމުކުރުމަށް އެހީތެރިކަން ފޯރުކޮށްދިނުމަށް ކަމަށް ފޮރިން މިނިސްޓްރީން ވަނީ ބުނެފައެވެ.\nPrevious އިތުރު 30 މީހަކު ޕޮޒިޓިވްވެ، ޖުމްލަ އަދަދު 1200އަށްވުރެ މައްޗަށް\nNext ޖަޕާނުން ރާއްޖެއަށް 68.8 މިލިއަން ރުފިޔާގެ އެހީ ދިނުމުގެ އެއްބަސްވުމުގައި ސޮއިކޮށްފި


Current unit ehge agu 2.50 RF ah thirikohdheynan: Nasheed\nކަރަންޓް ޔުނިޓެއްގެ އަގު 2.50 ރުފިޔާ އަށް ތިރިކޮށްދޭނަން: ނަޝީދު\nކުރިއަށް އޮތް ރައްޔިތުން މަޖިލީހުގައި އެމްޑީޕީން ރައްޔިތުންނަށް ކޮށްދޭނެ އެންމެ މުހިންމު އެއް ކަމަކީ ކަރަންޓު ޔުނިޓެއްގެ އަގު 2.50 ރުފިޔާއަށް ތިރިކޮށްދިނުން ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއާދިލް ސަލީމްގެ ކެމްޕެއިން ހަރަކާތްތަކުގައި ބައިވެރިވެވަޑައިގެން ކ. މާފުށީގެ ރައްޔިތުންނާ ބައްދަލުކުރައްވާ ނަޝީދު ވިދާޅުވީ، އުޅެންޖެހޭ ތަންތަންކޮޅު ކުޑަވެ، ލޮލުފިޔަވެސް ޖަހާލަން ވެގެން ގެއެއްގައި އެއާ ކޮންޑިޝަނެއް ބެހެއްޓުމުން ތިމާއަކީ ތަނަވަސް މީހެކޭ ނުބުނެވޭނެ ކަމަށެވެ.\nނަމަވެސް އެ މީހާގެ ކަރަންޓް ބިލުން 1500 ކަނޑާލުމުން އެއީ އިންސާފު ކަމަކަށް ނުބުނޭވެ ކަމަށް ވިދާޅުވިއެވެ.\nނަޝީދު އިތުރަށް ވިދާޅުވީ، އެމްޑީޕީން ރައްޔިތުންގެ މަޖިލީހަށް އެކުލަވާލާފައިވާ އެޖެންޑާ 19 އިން ކުރާނެ އެންމެ މުހިންމު ކަމަކީ ކަރަންޓުގެ އަގު 2.50 ރުފިޔާއަށް ކުޑަކޮށްދިނުން ކަމަށެވެ.\n”ކޮންމެހެން 100 ޔުނިޓަކުން މައްޗަށްތޯ އަނެއް ޔުނިޓަކުން މައްޗަށްތޯ ބަލާނެ ކަމެއް ނެތް… މީގެ ޔުނިޓެއް ހަދަން މިއަދު ދުނިޔޭގައި ނުނަގައޭ އިނގޭތޯ މާ ތަން ލާރިތަކެއް…އެޖެންޑާ 19 ކޮށްދޭނެ އެންމެ މުހިންމު އެއް ކަމަކީ 2.50 ކަރަންޓް ޔުނިޓެއް ގެނެސްދިނުން. އިރާދަކުރެއްވިއްޔާ އަޅުގަނޑުމެން އެކަން ކުރާނަން،“ ނަޝީދު ވިދާޅުވިއެވެ.\nމާފުއްޓަށް އައިސްފައިވާ ތަރައްގީ ފާހަގަކުރައްވާ ނަޝީދު ވިދާޅުވީ، އެރަށުގައި ފެން ޕުލާންޓް ހުޅުވިއިރު ދުވާލެއްގެ މައްޗަށް 50 ޓަނު ބޭނުންކުރި ނަމަވެސް މިހާރު ދުވާލެއްގެ މައްޗަށް 1000 ޓަނު ބޭނުން ކުރަމުންދާ ކަމަށެވެ. އެއާއެކު މާފުށީގައި ކަރަންޓް ބޭނުންކުރާ މިންވަރު އިތުރުވެއްޖެކަން ފާހަގަކުރެއްވިއެވެ.\nއަދި ވިދާޅުވީ، އަހަރެއްގެ މައްޗަށް މާފުށިން އެކަނިވެސް ޓެކްސްގެ ގޮތުގައި ދައުލަތަށް އެއް މިލިއަން ޑޮލަރާއި ގާތްކުރާ އަދަދަކަށް ފައިސާ ވައްދާއިރު މާފުއްޓަކީ މިއަދު ހިތުއެޅި ކޮންމެ ކަމެއް ކުރެވޭ ގޮތަށް ނަސީބު އޮތް ރަށެއް ކަމަށެވެ.\nއެހެންކަމުން މާފުށީގެ ރައްޔިތުން ދެކެމުން އަންނަ ފަޅު ބޮޑު ކުރުމުގެ މަސައްކަތް ވެސް ލާމަރުކަޒީ ނިޒާމުގެ ތެރެއިން ރައްޔިތުންގެ ހިޔާލާއެކު ރަށުން ލިބޭ އެއްޗަކުން ކުރިއަށް އޮތްތަނުގައި ކުރެވޭނެ ކަމަށް ނަޝީދު ވިދާޅުވިއެވެ.


Mundoo Column: Maumoon ge Dhiriulhumakee mieebaa?\nމުންޑޫ ކޮލަމް: މައުމޫނުގެ ދިރިއުޅުމަކީ މިއީބާ؟\nރައީސް މައުމޫން އަބްދުލް ގައްޔޫމް ކުރިކެޓް ކުޅުއްވަނީ: ހުރިހާ ގޮތަކުން ވެސް އާދަޔާހިލާފު ޝަހުސިއްޔަތެއް\nއަޅުގަނޑު ދަންނަ އަހުމަދު ވަހީދު އަލީ އަކީ ރައީސް މައުމޫނުގެ ދައުރުގައި އަނިޔާ ލިބި އޭނާގެ ހަޔާތް މުޅީން އަވަދި ކޮށްލާފައިވާ މޮޅު ނޫސްވެރިއެކެވެ. ކިނބޫޖެހި ނޫ ގަންޖުފަރާހެއްގައި މީހަކަށް ތުރާލެއް ނުކޮށް ސޯސަން މަގުގެ ދެކޮޅަށް އޭނާގެ ހިމޭން ދިރިއުޅުއްވުން ކުރިޔަށް އެބަ ގެންދަވަ އެވެ. ވަހީދަކީ ރާއްޖެ ފެންމަތީގައި އޮތްހާ ހިނދަކު މަގުބޫލުކަން ފިލައި ނުދާނެ ޑްރާމާ ސިލްސިލާ "ދިރިއުޅުމަކީ މިއީބާ؟" ގެ ހިޔާލު އުފަން ކުރުވައި ކަރުދާހަށް ތިލަކޮށް އުފެއްދި ވަރުގަދަ ސިކުނޑި އެވެ. އެނާގެ ރަން ޒަމާނުގައި އޭނާ ވިދާޅުވެފައި ވެއެވެ: ސިޔާސީ ވުމަކީ ޑްރާމާއެކެވެ. ސްކްރީން ޕްލޭގައި ބަހުރުވަ އޮންނަނީ ދޮގާއި އޮޅުވާލުމާއި މަކަރާއި ހީލަތާއި ދެއްކުންތެރި ކަމާއި އަގު ވައްޓާލުމާއި ހިނި އަންނަ ކަންކަމުގެ މައްޗަށެވެ. ޑްރާމާ ލިޔާނީ ޖޯކާއެކު ހުރިހާ ދޮގަކާއި ނުބަޔަކީ ތެދާއި ރަނގަޅު ގޮތް ކަން ހާމަ ވާ ގޮތަށެވެ.\nމީހުން މެރުމަކީ ވެސް މީހުންގެ އަގު ވައްޓާލުމަކީ ވެސް އިހުތިރާމު ލިބިގެންދާ ފަދަ މަސައްކަތެއްގެ ގޮތުގައި ހާމަ ކުރެވޭ ގޮތަކަށެވެ. އަދި ފެންނަ ފެނުމަށް އެއީ މޮޅު ގޮތް ކަމަށް ވެސް ސިފަ ވާ ގޮތަށެވެ. އެންމެނަށް ހީނލެވޭ ޔޫސުފު ރަފީއުއާއެކު އެކި ކަންކަން ހިމަނައިގެން އޭނާ އުފެއްދި "ދިރިއުޅުމަކީ މިއީބާ" ގެ މައިގަނޑު ޕްލޮޓް ލައިނަކީ ވެސް އެއީ އެވެ. މިއީ ހަގީގަތް ކަމަށް ވަންޏާ ކުރީގެ ރައީސް މައުމޫނު އަބްދުލް ގައްޔޫމުގެ ކަންކަން މިހާރު ފެތެނީ ވަހީދު އުފެއްދެވި ދިރިއުޅުމަކީ މިއީބާގެ ޕްލޮޓަށެވެ!\nރާއްޖޭގެ ވަރަށް ގިނަ މީހުން ގަބޫލު ކުރާ ގޮތުގައި ނިޝާން ޣާޒީގެ އިތްޒަތްތެރިވެރިޔާ، ކުރީގެ ރައީސް މައުމޫން އަބްދުލް ގައްޔޫމަކީ ދިވެހިންގެ ތެރެއިން ދުނިޔޭގައި ހުންނެވި ގަދަރާއި އިތްޒަތް ލިބި ވަޑައިގެންފައިވާ އެންމެ ބޮޑު އިލްމުވެރިޔާ އެވެ. އަޅުގަނޑު ހިމެނެނީ އެގޮތް ގަބޫލު ކުރާ މީހުންގެ ތެރޭގަ އެވެ. އެހެން ނަމަވެސް މައުމޫން އަބްދުލް ގައްޔޫމު ޖޯކަރަކަށް ވެވަޑައިގެން އަބަދުހެން އެ މަނިކުފާނު ވަކި ގޮތަކަށް ސިފަ ކުރެއްވި އެމްޑީޕީ އާއި އަބަދުހެން ވަކި ގޮތަކަށް ވިދާޅުވެ ދެއްވި މީހުނަށް ޖޯކް ވިދާޅުވެ ދެއްވުމަކީ މިހާރު އެމަނިކުފާނުގެ އާދަ އެވެ. އެމަނިކުފާނު ވިދާޅުވެ ދެއްވާ ޖޯކާއި ދައްކަވާ ވާހަކަފުޅުން އަޅުގަނޑު ހިނި އާދެ އެވެ. ފަހަރުގައި އެ މީހުން ހެނީ އެ ވިދާޅުވެ ދެއްވާ ޖޯކާއި ދައްކަވާ ވާހަކަ އެމަނިކުފާނަށް ރައްދުވާތީ ކަމަށް ވެދާނެ އެވެ.\nހުރިހާ ވެރިންނާއި މުއައްސަސާތަކުގެ ގަދަރާއި އިހުތިރާމް ދުއްވާލައި ޖޯކަރުންނަށް ހަދައިގެން ސިޔާސީ މައިދާނުގެ ވާދަވެރި ކަމުގައި ބައެއް ފަހަރު ވާހަކަ ދިމާ ނުވާ އަދި ކިޔާ އެއްޗެއް ވިއްޔާ ތިމާއަށް ރައްދުވާ ކެރެކްޓާތައް ގަސްދުގައި އުފައްދަ އެވެ. އެކަން އެގޮތަށް ކުރާކަން ދިވެހިންނަށް އެންމެ ރީއްޗަށް ކިޔައި ދެއްވީ ރައީސް މައުނޫނު "ގެންގުޅުއްވާ ބޮޑު ކުރެއްވި" އަދި މިހާރު އެމްޑީޕީން "މަލަކަށް" ހަދައިގެން އުޅޭ ޑރ. އަހުމަދު ޝަހީދެވެ. ޑީއާރްޕީގެ ޕޯޑިއަމުގައި ހުންނަވައިގެން އޭނާ ވިދާޅުވީ އެފަދައިން ކަން ކުރުމަކީ އެމްޑީޕީގެ ފޮތުގައި އޮންނަ ގޮތެވެ. އެ ގޮތަކީ މަޝްހޫރު "48 ޕަވާސް އޮފް ލޯ" ގައި އޮންނަ ގޮތެވެ. ފުރަތަމަ ގަދަރުވެރިންގެ އަގު ވައްޓާލައި ޖޯކަރަކަށް ބަދަލު ކޮށްލަނީ އެވެ. ދެން މުއައްސަސާތަކުގެ އަގު ވައްޓާލާނީ އެވެ. އޭރަށް ގަދަރުވެރިޔާއާ ވެސް ކުޅެވޭނެ އެވެ. އޭނާއާ ގުޅިފައިވާ އާންމުންނާ ވެސް ކުޅެވޭނެ އެވެ.\nރައީސް މައުމޫނު ވަނީ އެފަދަ ޖޯކަރަކަށް ބަދަލު ކުރުވާފަ އެވެ. ޖޯކް ވިދާޅުވާ ބޭފުޅަކަށް ބަދަލު ކުރުވާފަ އެވެ. އެމަނިކުފާނުގެ ޖޯކްތަކުގެ ތެރެއިން ތަފާތުކޮށް އެކި މީހުންނަށް އެކި ގޮތް ހަދާކަން ސާބިތުކޮށް ދެއްވުމަށް ކުދި ކެކުރި އާއި ބޮޑު ކެރީގެ ޖޯކެއް ވެސް ވިދާޅުވެ ދެއްވި އެވެ. ރައީސް މައުމޫން ވިދާޅުވާ ގޮތުން މިހާރު މިއޮތް ރައީސް އަބްދުﷲ ޔާމީންގެ ސަރުކާރަކީ ކުދި ކެކުރި އާއި ބޮޑު ކެކުރި ބަހާ އުސޫލުން ދެރަ މީހާއަށް ދެރަ ގޮތް މޮޅު މީހާއަށް މޮޅު ގޮތް ހަދާ ސަރުކާރެކެވެ.\nރައީސް މައުމޫން 30 އަހަރު ވެރިކަން ކުރެއްވި އެވެ. ކުދި ކެކުރި އާއި ބޮޑު ކެކުރީގެ އުސޫލުން މީހުނަށް ބޭއިންސާވެ ތަފާތު ކުރި، ވެރިކަމުގެ ދިގު އެފަދަ ޒަމާނެއް ރާއްޖޭގައި ދެނެއް ނާންނާނެ އެވެ. ދިވެހި ރައްޔިތުންގެ ތެރޭގައި އެންމެ ބޮޑަށް ތަފާތުކޮށް ކުދި ކެކުރިއާ ބޮޑެކުރި ބެއްސެވީ ރައީސް މައުމޫނެވެ. ސްކޯލާޝޮޕް ދިނީ އެހެނެވެ. ވަޒީފާ ދިނީ އެގޮތަށެވެ. އެހީ ދިނީ ވެސް އެގޮތަށެވެ. އެހެން ކަމުން ރައީސް މައުމޫން އެ ވިދާޅުވާ މިސުރުގެ ދަނޑުވެރިޔާގެ ކުދި ކެކުރި އާއި ބޮޑު ކެކުރި ނިޒާމު ރާއްޖެއަށް އިމްޕޯޓް ކުރީ އެ މަނިކުފާނެވެ.\nވެރިކަމަށް ވަޑައިގެން ރިސޯޓްތައް ބަހައިލީ ބޮޑު ކެކުރި އުސޫލުން ނޫން ހެއްޔެވެ؟ ގާސިމް އިބްރާހިމް އެހުންނެވީ ބޮޑު މުއްސަނޖަކަށްވެ ވަޑައިގެންފަ އެވެ. -- އަލްހަމްދުލިﷲ -- އެހެން ނަމަވެސް ގާސިމް ވިދާޅުވަނީ އޭނާ މުއްސަނދިވީ ބަޔަކު އެހީވެގެން ނޫން ކަމަށެވެ. މައުމޫނުގެ ސަރުކާރުން އުޅުނީ އޭނާއަށް ބޮނޑިދޭން ކަމަށެވެ. އެނދެރިމާގޭ ބޭފުޅުން އުޅުއްވީ ވެސް ލޮޓި ދެއްވަން ކަމަށެވެ. އެހާ "ނުބައިނުލަފާ" ސަރުކާރާއި އެއޮށް ބޮޑު ވަރުގަދަ އާއިލާއިން އޭނާއާ ދެކޮޅަށް އޮތް އިރެއްގައި ޖަހާލާފައި އަރައިގެން ދިޔައީ ކިހިނެއް ހެއްޔެވެ؟ އަރައި އޮބާލީ ހަމަ މުއުޖިޒާތަކުން އުފުލާލައިގެން ހެއްޔެވެ؟ އެއީ ބޮޑު ކެކުރި އުސޫލުން ވީ ކަމެއް ނޫން ހެއްޔެވެ؟\nރިޝްވަތުގެ ވާހަކަ ދައްކާ އިރު މައުމޫނުގެ ވެރިކަމުގައި ކުރީ ކޮންކަމެއް ހެއްޔެވެ؟ ތެދެކެވެ. އޭރު ކުރެއްވި ކަންކަމުގެ ނަމަކަށް "ރިޝްވަތެކޭ" ނުއެއް ކިޔައެވެ. ކިޔަނީ ލޯނެވެ. ފައިސާއެވެ. ގޯއްޗެވެ. ރަށެވެ. ކޮންމެވެސް އެހެން އެއްޗެކެވެ. ރިޝްވަތު ދެނީ މިހާރުތާ އެވެ.\nޖޯކް ކިޔައިދޭ މީހުން މައުމޫނު ސަރުކާރުގައި ރިޝްވަތެއް ނުދެއޭ މީހުން ޖަލަކަށް ނުލައޭ އަނިޔާއެއް ވެސް ނުކުރެއޭ އޭރު މީހުން މަރާފައެއް ނުވެއޭ ތަފާތެއް ވެސް ނުކުރެއޭ ބުނީމާ އަޑު އަހާ މީހުން ކިހާވަރަކަށް ޕަކަޕަކަ އަޅާފައި ހޭނެ ހެއްޔެވެ؟ ޖޯކްވީމާ ހޭންވާނެ އެވެ.\nވަހީދު އުފެއްދެވި ދިރިއުޅުމަކީ މިއީބާގެ މަންޒަރެއް: މިއީ އިބްރަތްތެރި މަގުބޫލު ޑްރާމާއެއް\nރައީސް މައުމޫން ވިދާޅުވަނީ ރައީސް ޔާމީންގެ ސަރުކާރުން ކަންތައް ކުރާ ގޮތަކީ ގޯހެއް ހަދައިފިއްޔާ އެ ހުންނަ ތަނަކުން ކަނޑާލާފައި އެއަށްވުރެ މާރަނގަޅު މަގާމެއް ދެއްވަނީ އޭ އެވެ. އެއީ ތެދެކެވެ. މި ސަރުކާރުގައި އެހެން ވެސް ވެއްޖެ އެވެ. އެކަމަކު މައުމޫން އެހެން ވިދާޅުވާއިރު "ނަމްބަރު ދޭއް" ގެ ގޮތުގައި ހުންނެވި އިލްޔާސް އިބްރާހިމް ދައުލަތުން ވައްކަން ކުރައްވައި ފިއްލަވައިގެން ވަޑައިގެންނެވިކަން އިއުލާން ކުރެއްވީ މައުމޫނެވެ. އެނބުރި ވަޑައިގަތުމުން އެއްވެސް ކުށެއް ނެތް ކަމަށް އިއުލާނު ކުރައްވާފައި ކުރިޔަށް ވުރެ މާ ބޮޑު ވަޒީފާއެއް ދެއްވީ ވެސް ހަމަ ރައީސް މައުމޫނެވެ. ގާސިމް އިބްރާހީމާމެދު ކަންބޮޑުވެ ވަޑައިގެން ރައީސް މައުމޫން ވާހަކަފުޅު ދައްކަވަ އެވެ. އެކަމަކު ފުރަތަމަ ގާސިމް އިބްރާހިމް ޖަލަށްލެވީ މައުމޫނެވެ. ކުށަކީ "ބާރަ ތޭރަ" އިގައި މީހުން ޖަމާވި ތަނަށް ވަޑައިގެނެވުމެވެ. އެކަހަލަ ކިތައް ކަންތައް ހެއްޔެވެ؟\nކުރީގެ ރައީސް މުހައްމަދު ނަޝީދަށް ފުރަތަމަ ހުކުމްކުރީ ވެސް ރައީސް މައުމޫނެވެ. ވައްކަމުގެ ކުށުގަ އެވެ. ރައީސް ޔާމީނަށް ވިއްޔާ މީހަކު ގެން ގޮސް ޖަލަށްލާފައި ތިމަންނައަކާ ވާބެހޭ ކަމެއް ނޫނޭ ޝަރުއީ ދާއިރާ އޮތީ ވަކިންނޭ ވިދާޅުވެވެން އެބައޮތެވެ. ރައީސް މައުމޫނުގެ ޒަމާނުގައި ޝަރީއަތަކީ ވެސް ކޯޓަކީ ސުޕްރީމް ކޯޓަކީ ވެސް އުއްތަމަ ފަނޑިޔާރަކީ ވެސް ގާނޫނަކީ ވެސް ރައީސް މައުމޫނެވެ.\nރައީސް ނަޝީދު ވެރިކަމުގައި ހުންނަވައިގެން ގާޒީއަކު "ވަގަށް ނަގައި" ފޮރުވި ހާދިސާ އަކީ ލޯ މަތީގައި ހިނގި ކަމެކެވެ. އެކަމަކާ ރައީސް ނަޝީދު ވެސް މިހާރަކު ދެކޮޅެއް ނުހައްދަވަ އެވެ. އެކަމަކު ނަޝީދު ވެލާނާގެއިން ވައްކަން ކުރެއްވި ކަން އެނގޭ އެއްވެސް އިންސާނަކު "މައުމޫނުގެ ކޯޓް" ފިޔަވައި ނެތެވެ. އެ ގެ ބަލަހައްޓަން އޭރު ހުންނެވި އުމަރު ޒާހިރު ވަނީ ނަޝީދު އެއްޗެއް ނުނަގަންވާ ކަމަށް ވިދާޅުވެފަ އެވެ. އަޅުގަނޑަކީ ނަޝީދާއެކު ވެލާނާގެއަށް ވަން މީހެކެވެ. ގައިމު އަޅުގަނޑެއް ނުދެކެމެވެ. އެކަމަކު އެ ހުކުން ވެސް ވަނީ ކުރައްވާފަ އެވެ. ހަމަ އެ ހުކުމް ކުރައްވާ ނަޝީދާއެކުގައި އިންތިހާބުގައި ވާދަ ކުރައްވަންވީމާ އެ ވައްކަން ވެސް ބަދަލުކޮށްލެވީ ވައްކަމަކަށް ނުވާ ވައްކަމަކަށެވެ.\nއެ ހުކުމް ކުރެއްވި އިރު ރައީސް ނަޝީދު ކޯޓްގައި ކުރެއްވި އާދޭހާއި ފެންކަޅިވެވަޑައިގެން އިންނެވި ގޮތް ލޮލުން ދުށް ނޫސްވެރިއަކީ އަޅުގަނޑެވެ. އަދި އެ ހުކުމަށްފަހު "ނަޝީދަށް ހުކުމް އިއްވީ ވެލާނާގޭގައި ޗޮކްލެޓެއް ބައްލަވަން ހުންނަވަނިކޮށްތޯ" އަޅުގަނޑުގެ ގާތުގައި ވިދާޅުވީ ގާޒީ ވެސް އެ ހުންނެވީ އެވެ. ވީއިރު ރައީސް މައުމޫނާ ދިމާއަށް އެނބުރި ނުދާ ގޮތަކަށް ނާންނަ މިއީ ކޮން ޖޯކް ތަކެއް ހެއްޔެވެ؟\nރައީސް އަމީން ވެސް މީހުން ހައްޔަރު ކުރެއްވި އެވެ. ނާސިރު ވެސް އަމަލު ކުރެއްވީ އެގޮތަށެވެ. މައުމޫނާއި ނަޝީދު ވެސް އެއަކުން ސަލާމާތެއް ނުވެވޭނެ އެވެ. ވަހީދު ވެސް އަދި ޔާމީންގެ ސަރުކާރުގައި ވެސް މީހުން ހައްޔަރު ކުރި އެވެ. ތަފާތު ވެސް ކުރެ އެވެ. އެކަމަކު މިހާރު ބޮޑު ކެކުރިވެސް ޖަލަށް ލައެވެ. ކުދި ކެކުރިވެސް ޖަލަށް ލަ އެވެ. ރައީސް މައުމޫނުގެ ދުވަސްވަރު ބޮޑު ކެކުރި ޖަލަކަށް ނުލަ އެވެ. ބޮޑު ކެކުރިތައް އުޅުނީ އުޅޭނެ ގޮތަކަށެވެ. އެކަމަކު މިހާރު ކެކުރިތައް ޖަލަށް މިލަނީ ސައިޒަކަށް ބަލައިގެނެއް ނޫނެވެ. އެހެންވީމާ ރައީސް މައުމޫނު އެވާހަކަ ދައްކަވާކަށް ތާހިރެއް ނުވާނެ އެވެ.\nމިހުރިހާ ކަމެއް ކުރައްވާފައި ޑްރާމާގައި ޔޫސޭ ބުނާހެން އެންމެ ފަހުން ގޯސް މިވީ މަށެއް ނޫން ހެއްޔޭ ވިދާޅުވެ ބަޔަކު ރުއްސާން ޖޯކު ކިޔައި ދެއްވުމަކީ މާ މޮޅު ކަމެއް ކަމަށް ހީފުޅުވެ ވަޑައިގެންނަވަނީ ހެއްޔެވެ؟\nފަހަކަށް އައިސް ވަރަށް ގިނައިން ރައީސް މައުމޫން ވިދާޅުވަނީ ނޫސްވެރިންނަށް އަނިޔާ ނުކުރާށޭ އެވެ. އެމީހުން ލިޔަނީ ހައްގު ވާހަކަ އެވެ. އެއީ ތެދެކެވެ. ނޫސްވެރިންނަށް އަނިޔާކޮށްގެން ނުވާނެ އެވެ. އެކަމަކު ރައީސް މައުމޫނުގެ ވެރިކަމުގައި ނޫސްވެރިން ވާހަކަ ދެއްކީ، ލިޔުނީ ނުހައްގުން ހެއްޔެވެ. ނޫސްވެރިން ޖަލަށްލައި ހައްޔަރުކޮށް މަޖައްލާތަކަށް ދަންދެން އުވާލީ އެއީ ކިހިނެއްވީ ކަމެއް ހެއްޔެވެ؟ އެ ހުރިހާ ނޫސްވެރިން ހައްޔަރުކޮށް ޖަލަށްލައި އަރުވާލީ ކޯނޗެއް ލިޔެގެން ހެއްޔެވެ؟ އެނގި ވަޑައިގަންނަވާ ތޯއެވެ؟ "މައުމޫނު" އެ ނަން ބުނި އަޑު އިވިއްޖެއްޔާ ސިފައިންގެއަށް ގެންގޮސް އުލު ބައިންދައިގެން އަހަނީ "މައުމޫނޭ" ބުނި އިރު ޖުމްލައިގެ ކުރިން ބުނީ ކީކޭތޯ އާއި ފަހުން ބުނީ ކީކޭހެއްޔޭ އެވެ. އެއެއް އޮޅުން ފިލުވައި ދޭށޭ އެވެ. "ކިތަންމެ ވަރަކަށް ބިޑި އަޅައި ހައްޔަރު ކުރިޔަސް ހިތުގައި ބިޑިއެއް ނޭޅޭނޭ" ނަޝީދު މެން ވިދާޅުވާން ޖެހުނީ ނޫސްވެރިންނަށް މައުމޫން ހާދަ ވަރެއް ކޮށްލައިގެނެވެ. މިހާރު އެހެން ހެއްޔެވެ؟ މައުމޫނު ވެސް ހިތްޕުޅަށް އަރާވަޑައިގެންނެވިހާ ވާހަކަ އެއް ވިދާޅުވަނީ އެވެ. އެކަމަކު މައުމޫނުގެ ދައުރުގައި ނޫސްވެރިންނަށް އަނިޔާ ލިޔުބުނު ވަރަށް އަނިޔާ ލިބުނު ޒަމާނެއް ދެން ރާއްޖެއަކަށް ނާންނާނެ އެވެ.\nމިހާރުގެ ސަރުކާރަށް ނިސްބަތް ކުރައްވާ ރައީސް މައުމޫންގެ ޖޯކް ތަކުގައި ވިދާޅުވަނީ އިދިކޮޅު ފރާތްތަކުން ކަނާތު ފައިން ގޯލެއް ޖެހީމާ ވެސް ގޯލަކަށް ނުވެއެވެ. ވާތުފައިން ޖަހައި ވައްދާލައިގެން ވެސް ލަނޑަކަށް ނުވެ އެވެ. ގޯލަކަށް ވަނީ ދެފައިން އެކުގައި ޖަހައިގެނެވެ. ވާތުފައިން ޖެހިޔަސް ކާނު ފައިން ޖެހިޔަސް ބޮލުން ޖެއްސަސް ދެފައި އެއްކޮށް ޖެއްސަސް އޯފްސައިޑްގައި ހުރެ ޖަހައިގެން ގޯލަކަށް ނުވާނެ އެވެ.\nއަދި އެ މަނިކުފާނު އެހެން ވިދާޅުވާއިރު 30 އަހަރުވަންދެން ދިވެހިން ލައްވާ ގޯލް ޖެއްސުވި އެވެ. ނޫސްވެރިން ގޯލު ޖަހާނެ ގޮތެއް ނޭނގިގެން ތެޅި ފޮޅުނީ ކިތައް އަހަރު ވަންދެން ހެއްޔެވެ؟ އެ މަނިކުފާނުގެ ސަރުކާރު ނިމުމަކަށް އައީ އެއްވެސް ދިވެހި އާދަމުގެ ދަރިއަކަށް ގޯލު ޖަހާންވާ ގޮތް ނޭނގިގެން އުޅެނިކޮށެވެ. ހަމަ ޖަހާއިރަށް ކަށިގަނޑު ފުމެފައި ރަތް ކާޑު ދައްކަނީ އެވެ.\nރައީސް މައުމޫނު ކުރީގެ ރައީސް މުހައްމަދު ނަޝީދާއި އެމްޑީޕީއަށް ނިސްބަތްކޮށް އެއީ ކްރިސްޓިއަނުންނާ ގުޅިފައިވާ އިސްލާމްދީނާ ދެކޮޅު ބައެއް ކަމަށް އަބަދުވެސް ވިދާޅުވި އެވެ. އެއީ ފަނާ ކުރާ ފިކުރު ކަމުގައި ލޭބަލް ކުރެއްވި އެވެ. މައުމޫން އަޑީގައި ހުންނަވައިގެން ރައީސް ނަޝީދަށް "ގަންޖޯބާ" ކިޔުއްވި އެވެ. ނަޝީދު ވިދާޅުވަނީ މައުމޫނަކީ ހުދުމުހުތާރުވެރިއެކޭ އެވެ. ދައުލަތުން ވައްކަން ކުރެއްވި އަނިޔާވެރި، ދެއަތްޕުޅު ލެއިން ތަތްތެޅިފައިވާ ގާތިލެކޭ އެވެ. އިސްލާމްދީން އައްޑަނައަކަށް ހައްދަވައިގެން ދިވެހި ރައްޔިތުންނަށް ހައްގު މިންވަރު ނުދެއްވާ އުޅުއްވި އޭއެވެ. އޭގެ ބަދަލަށް ނަޝީދު އަޑީ ހުންނަވައިގެން މައުމޫނަށް ދެއްވި ނަމަކީ "ގޮޅާބޯ" އެވެ.\nމިހާރު މައުމޫނު ވިދާޅުވަނީ އެ މަނިކުފާނު ހިތްވަރު ހޯއްދަވަނީ ނަޝީދުގެ ކިބައިންނެވެ. ގައުމަށް ރަނގަޅީ ނަޝީދުގެ ކިބައިން ހިތްވަރު ހޯދައިގެން އޭނާއާއެކު ހުންނެވުމުން ކަމަށެވެ. ނަޝީދު ވިދާޅުވަނީ ދެވަނަ އެއް ނުވާ ޒައީމަކީ މައުމޫން ކަމަށެވެ. އެއީ ޑިމޮކްރަސީ އާއި ތަރައްގީގެ އެއް ނަމްބަރޭ އެވެ. އެވަރުގެ ލީޑަރެއް ރާއްޖޭގައި ނެތޭ އެވެ. މިއީ ފެނާ ތެލާހާ ތަފާތު ދެ ފިކުރަކުން އާހިރުގައި ދެއްކެވި ވާހަކަ އެވެ. އިދިކީލި ދޭއްޗެއް އެކުވުމުން ނުކުންނާ ފަލްސާފައެއް ވެސް އޮންނާންވާނެ އެވެ. އަޅުގަނޑަށް ވިސްނެނީ އޭގެ މާނައަކީ ހެވާއި ނުބަޔާ ހަމަހަމައޭ ދިވެހި ރައްޔިތުންގެ ގާތުގައި ވިދާޅުވުމެވެ.\nމިއޮށް ހުރިހާ ދުވަހު ނަޝީދު ވިދާޅުވާ ގޮތުން ރަނގަޅަކީ އެ މަނިކުފާނެވެ. ނުބަޔަކީ މައުމޫނެވެ. މައުމޫނު ވިދާޅުވާ ގޮތުން ހެވަކީ އެ މަނިކުފާނެވެ. ގޯހަކީ ނަޝީދެވެ. އެފަދަ ހާލެއްގައި އުޅުއްވި ދެބޭފުުޅަކު އެކައްޗެއް ވިދާޅުވެ އެކުގައި އުޅުއްވެންޏާ އެއީ ދެން ހެވާ ނުބަޔާ ހަމަހަމަވީ ނޫން ހެއްޔެވެ؟ މައުމޫނު ވިދާޅުވަނީ ބާތިލު ގެއްލިގެން ދާނެ އޭވެ. މިވާ ގޮތުން ބާތިލު ގެއްލޭ ހެއްޔެވެ؟ ހެވާއި ނުބައި ހަމަހަމައޭ ތިޔަ ވިދާޅުވެވެނީ މައުމޫނާއި ނަޝީދަށެވެ އެހެން ކަމުން މައުމޫނުގެ ފަލްސާފާ އާއި ނަޝީދުގެ ފޮތުގައި ބާތިލު ފޮހޮވޭ ގޮތަކީ އަޅެ ފަހެ ކޮބައި ހެއްޔެވެ؟\nމައުމޫނު، އެމްޑީޕީ އާއި ނަޝީދަށް ރުހި ވަޑައިގަންނަވާނީ އެ ފަރާތްތަކަށް ނިސްބަތްކޮށް ދެއްކެވި ވާހަކަތައް މުޅީން ބްލީޗު ޖަހައި ދޮވެވިގެނެވެ. އެކަމަކު އެ ބަދަލުވި ގޮތެއް ބަދަލުވި އިރެއް ރެއެއް އޮންނާނެތާ އެވެ. އަދި ކުރިން ގޯސް ކަމަށް ދެއްކެވި ކަންކަން ރަނގަޅުވި ގޮތެއް ވެސް އޮންނާންވާނެ އެވެ. އެ ބަދަލުވުމަށް އޮތް ހުއްޖަތަކީ ރައީސް ޔާމީން ކަމެއް ގޯސްކޮށް ކުރެއްވުން ކަމަށް ވިދާޅުވަންޏާ އެއީ ވެސް ޖޯކެކެވެ. އެކަންކަން ބަދަލުވީ ގޮތެއް އިރެއް އޮންނަންވާނެ އެވެ. ވަންޏާ ވާނީ ދެ ގޮތެކެވެ. އެއް ގޮތަކީ އެމްޑީޕީ ރަނގަޅުވެ އިސްލާހު ވުމުން މައުމޫނު އެމީހުންގެ ތެރެއަށް ވަޑައިގެންނެވުމެވެ. އަނެއް ގޮތަކީ ރައީސް މައުމޫނު އެ ވަރަށް ނޫނީ އެމްޑީޕީއަށްވުރެ ނުބައިވެގެން އެމީހުންގެ ތެރެއަށް ވަޑައިގެންނެވީ އެވެ. އެ ދެ ގޮތުން ކުރެ ގޮތެއް ވީތޯ ޖޯކެއް ވިދާޅުވާން ޖެހެ އެވެ.\nމައުމޫނު އެކި ގޮތްތަކަށް ސިފަ ކުރި ބަޔަކު އަދި އެ ބަޔަކު މައުމޫނު އެކި ގޮތްތައް ސިފަ ކޮށްފައިވާއިރު އެ ބައި މީހުން ތިޔައީ ޒައީމޭ ލަވަ ޖަހައިގެން ނުކުތުން މިއީ ކޮންކަހަލަ ބޮޑު އުސް އަލާމާތެއް ހެއްޔެ؟ އެބުނަނީ ދިވެހި ރައްޔިތުންނަކީ ކޮހުންނޭ ނޫން ހެއްޔެވެ؟ ތިމަންނަމެން "ގޮޅާބޯއޭ" ގޮވީމާވެސް ހެނީ އެވެ. "ތިޔައީ ޒައީމޭ" ގޮވީމާ ވެސް ފުމެނީ އެވެ. މައުމޫނުގެ ބޭބޭފުޅުންގެ ޖަންގިޔަލާ ނެޕީއަށް ދާންދެން ވަކިކޮށް އެތަކެއްޗަށް ރިޕޯޓް ހަދައިގެން ޓީވީގައި ދެއްކި އެވެ. އެ ރިޕޯޓްތައް ލިޔެ ހިފައިގެން އަރާ ތިބިމީހުން އަދިވެސް ތިބީ އެސެޓްގަ އެވެ. ހަމަ އެސެޓަށް އެ ބޭފުޅުން އެރުއްވީމާ މިއީ ހަމަ އަހުމަދު ވަހީދު އަލީ ލިއްޔުވު "ދިރިއުޅުމަކީ މިއީބާ" ގެ ސްރީންޕްލޭ ނޫން ދެން ކޯންޗެއް ހެއްޔެވެ؟\nހަޔާތުގައި ކޮންމެ މީހަކާވެސް ދިމާވާ އަގެއް އޮންނާނެ އެވެ. އެ އަގާ ދިމާވުމުން އެ މީހަކު ވިކޭނެ އެވެ. ބަދަލުވާނެ އެވެ. ފަރަންސޭސި އިންގިލާބުގެ ފަހުކޮޅުގައި ވިދާލި ނަޕޯލިއަން ބޮނަޕާޓްގެ ފަލްސަފާއަކީ މި ދުނިޔެމަތީގައި ނުވާނެ، ނުކުރެވޭނެ އެއްވެސް ކަމެއް ނެތުމެވެ. އެހެން ކަމުން އަޅުގަނޑުމެން ދުށް އާދަޔާހިލާފު ޝަހުއްސިއްޔަތު ބަދަލުވެފައިތަން ދުނިޔޭގައިތިބި ދިވެހިން މިއަދު އެދަނީ ދެކެމުންނެވެ. އެއްބަޔަކު އެކަމާ ހިތާމަކޮށް ކަރުނަ އަޅަނީ އެވެ. އަނެއް ބަޔަކު ގުއް ކިޔާފައި ހެނީއެވެ.


N. Velidhoo | Mihaaru\nކޮވިޑް-19 އަށް ޕޮޒިޓިވްވުމާ އެކު ބައެއް މީހުން އިންތިހާ އަށް ދެރަވެ، މާޔޫސްވެ އެވެ. ފުރާނަ ސަލާމަތް ނުވާނެ ކަމުގެ ވިސްނުން ސިކުނޑީގައި ވަށާލަ އެވެ. ގޮތް ނޭނގޭ، އަދި މިހާތަނަށް ބޭހެއް ވެސް ނުހޯދޭ ބައްޔަކަށް ވުމުންނެވެ.\nވެލިދޫގައި ބީއެމްއެލްގެ ސެންޓަރެއް ހުޅުވައިފި\nބޭންކް އޮފް މޯލްޑިވްސް އިން ނ. ވެލިދޫގައި ސެލްފް ސާވިސް ސެންޓަރެއް ހުޅުވައިފި އެވެ.\nވެލިދޫގައި ބޮޑު އީދާއި ޒުވާނުންގެ ދުވަސް ކުލަ ގަދަކޮށް\nމި އަހަރުގެ ބައިނަލްއަގްވާމީ ޒުވާނުންގެ ދުވަސް ބޮޑު އީދު ބަންދާ ދިމާވާތީ އެ ދެ މުނާސަބަތު އެއްކޮށްލައިގެން ކުލަގަދަކޮށް ފާހަގަކުރަން ނ. ވެލިދޫން ތައްޔާރުވާން ފަށައިފި އެވެެ.\nނުރަނގަޅު މީހެއްގެ ފަހަތަކު ނުހުންނާނަން:ނައިބު ރައީސް\nސިއްހީ މަރުކަޒުތަކުގައި ޕްރައިވެޓް ރޫމްތައް ހަދަނީ\nއަތޮޅު ހޮސްޕިޓަލްތަކާއި ސިއްހީ މަރުކަޒުތަކުގައި ޕްރައިވެޓް ރޫމްތައް ހަދަން ނިންމައި، ބައެއް ރަށްރަށުގައި އެ މަސައްކަތްކޮށްދޭނެ ބަޔަކު ހޯދަން ހެލްތު މިނިސްޓްރީން މިއަދު އިއުލާނުކޮށްފި އެވެ.\nމި މަހު 23 ގައި، ބާއްވާ ރިޔާސީ އިންތިހާބުގައި ރައީސް އަބްދުﷲ ޔާމީން ބަލި ކުރުމުގައި އެންމެ އިސްކޮށް ތިބެންވީ ދިވެހި ސިފައިން ކަމަށް، އިދިކޮޅު ޖުމްހޫރީ ޕާޓީގެ ޑެޕިއުޓީ ލީޑަރު އަބްދުﷲ...\nސިއްހީ ދާއިރާގެ މުވައްޒަފުންގެ މުސާރަ ބޮޑުކޮށްދޭނަން: އިބޫ\nމި މަހުގެ 23 ގައި ބާއްވާ ރިޔާސީ އިންތިޚާބު ކުރެއްވިއްޖެ ނަމަ، ސިއްހީ ދާއިރާގެ މުވައްޒަފުންގެ މުސާރަ ބޮޑު ކޮށްދެއްވާނެ ކަމަށް އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހު (އިބޫ)...\nނ. ވިހަފަރުގައި އެއާޕޯޓެއް އަޅާނެ ކަމުގެ އިޝާރާތެއް\nރައީސް ވެލިދުއަށް ވަޑައިގަތުމުން އެމްޑީޕީ ހަރުގެ ބަންދު\nމަޝްހޫރު ނަންތަކާ އެކު ވެލިދޫ އީދު ކުޅިވަރު ފޯރި ގަދަ ވާނެ\nކުރިއަށް އޮތް ބޮޑު އީދު ފާހަގަކުރަން، މަޝްހޫރު މޫނުތަކަކާ އެކު ނ. ވެލިދޫގައި ކުޅިވަރުތަކާއި މިއުޒިކް ޝޯތަކެއް ބާއްވަން ތައްޔާރުވެއްޖެ އެވެ.\nDecember 24, 2017 18\nވައްކަން ކުރަން ރައީސް ވިދާޅުވެފައެއް ނެތް: ސިޔާމް\nDecember 24, 2017 16\nރައީސަކީ ނުކުރެވޭ ކަންކަން ކުރައްވާ ބޭފުޅެއް: ޔާމީން\nނ. ބ، އަދި ހިންނަވަރަށް ރައީސް ފުރާވަޑައިގެންފި\nގިނަ އަދަދެއްގެ މަސްތުވާތަކެއްޗާ އެކު ހައްޔަރުކޮށްފި\nގިނަ އަދަދެއްގެ މަސްތުވާތަކެއްޗާ އެކު މާލެ އިންނާއި ނ. ވެލިދޫން ހަތަރު މީހަކު ހައްޔަރުކޮށްފި އެވެ.\nMarch 11, 2017 19\nނަހަލާލަށް ވިހޭ ދަރިއަކު ޖެންޑާއިން ގެންގޮސްފި\nމިދިޔަ ބުރާސްފަތި ދުވަހުގެ ރޭ ނ. ވެލިދޫގައި އަންހެނަކު ނަހަލާލަށް ވިހޭ ދަރިޔަކު ޖެންޑާ މިނިސްޓްރީގެ ބެލުމުގެ ދަށަށް ގެންގޮސްފި އެވެ.\nބީއެމްއެލް ސެލްފް ސާވިސް އޭޓީއެމް ހިދުމަތް ވެލިދޫ އަށް\nބޭންކް އޮފް މޯލްޑިވްސް (ބީއެމްއެލް) އިން ނ. ވެލިދޫގައި އޭޓީއެމްގެ ހިދުމަތް ދޭން މިއަދު ފަށައިފި އެވެ.\nރާއްޖޭގެ ގިނަ ސްކޫލުތަކުގައި ހެނދުނުގެ ކިޔެވުން ފެށެނީ އެސެމްބްލީއަކަށް ފަހުގައި ނަމަވެސް ގިނަ ދަރިވަރުންނަށް އެކަން ވެފައި އޮންނަނީ ފޫހި، މުހިއްމު ނޫން ކަމެއްގެ ގޮތުގަ އެވެ. އެހެންވެ، ހެނދުނުގެ މި ވަގުތު ބޭނުންތެރިގޮތުގައި ހިފުމަށް، ނ. ވެލިދޫގައި ހުންނަ ނ. އަތޮޅު ތައުލީމީ މަރުކަޒުން ވަނީ ހާއްސަ ހަރަކާތެއް ހިންގާފަ އެވެ.


ހިތި ނިމުން-1 – Esfiya\nހިތްގައިމު ނަލަނަލަ ހަވީރެކެވެ. ޖުނޭދު އަދި ޝަކީލު ތިބީ ގޮނޑުދޮށުގައި ހުރި އަޅޮލެއްގައި ކުރުނބާ ބައްނާށެވެ.ޝަކީލް ހަދާއިފައިވާ ކުރުނބައެއް ޖުނޭދު އަށް ދިނެވެ.އަދި ޝަކީލު ވެސް ކުރުނބައެއް ހަދާލުމަށްފަހު ބޯންފެށިއެވެ.ދެމީހުން ވެސް ކުރުނބާ ބޯ ނިންމާލައިފައި އޮލަ ވާހަކައެއްގައި ތިއްބެވެ.އިރުކޮޅެއް ފަހުން ޖުނައިދުގެ މަންމަ ފާތުމާ ހަވީރުގެ ސައިބޯނި ގޮވިއެވެ.”އާނ މަންމާ މިދަނީ”ޖުނައިދު ގޮވައިލިއެވެ.\nއުމުރުން 18 އަހަރުގެ ޖުނައިދު އަކީ އެރަށުގައި ހުރި އެންމެ ރީތި ސޮރޭ ބުންޏަސް ދޮގަކަށް. ނުވާނެއެވެ.ކަސްރަތީ ހަށިގަނޑަށް ބަލާލައިފާ ޖުނައިދު އަކީ ބަރާބަރަށް ޖިމަށް ދާ މީހެއްކަން އިނގޭނެއެވެ.ކަޅުކަންގަދަ ޖާދޫވީ ކަޅިއާ ބާރުގަދަ މުލައްދަނޑިން އަންހެން ކުދިން ގެ ހިތްތައް ކަތިލާ ހައި ވެއެވެ.އަދި ރީތިކޮށް ޓްރިމް ކޮށްފައިވާ ތުނބުޅިން އިތުރަށް ހިތްގައިމުކަމަށް ދައްކައެވެ.ނަމަވެސް ރީތިކަން ލިބިފައިވިޔަސް ޖުނައިދު އަކީ ވަރަށް ފަގީރު ދެމަފިރިންގެ ހުރި ހަމައެކަނި ދަރފުޅެވެ.\nޝަކީލު އަކީވެސް ހުތުރު ފިރިހެނެއް ނޫނެވެ. އޭނާގެވެސް ހަމަ ޖުނައިދުގެ ގައިގައި ހުރި ސިފަތައް އެބަހުއްޓެވެ.އިތުރަށް ސިފަކޮށްދޭ ކަށް ނެތީމެވެ.\nނާޒިމާ އަކީ ވަރަށް މުރާލި ކުއްޖެކެވެ.ނާޒީމާ އަކީ އެރަށުގެ ކަތީބުކަމާއި ހަވާލުވެވަޑައިގެންހުންވި އިބްރާހީމް އަދި އައިމިނަތު ގެ ހުރި ހަމައެކަނި ފުރާނައެވެ.އައިމިނަތު ނާޒިމާ ވިހެއުމުގެ ތެރޭގައި ނިޔާވި އެވެ . އައިމިނަތު ނިޔާވިއްސުރެން އިބްރާހީމް އެހެން ކައިވެންޏެއް ނުކޮށް ހަމަ އެ ހުންނަނީ އޭނާގެ ފުރާނަ ފަދައިން ލޯބިވާ ދަރިފުޅަށްޓަކައެވެ.\n“އޭ މާދަން އެއީ ރަށު މަސައްކަތު ދުވަސްދޯ.”.ޖުނޭދު ބުންޏެވެ.\n“އާނ..މަވެސް ދަން އެތަނަށް ކަލޭނުދަންތަ”. ޝަކީލު ބުންޏެވެ.\n“އުހުނ މަވެސް ދަން އެތަނަށް ރީއްޗަށް އޮންނަން ހަހަހަ”.ޖުނޭދު.\n“ރަނގަޅުވާނެ އެތަނަށް ދިޔަ ކަމަށް ވާނެއެންނު ދޯ.މާދަން އެކަމަކު ކަލޭ ވާނެ ކަލޭ ލޯބިވާ ކުއްޖާ ގެ ނަން މަ ކައިރީ ބުނަން އޭރަށްތާ މަށަށް ވެސް އެހީއެއް ވެވޭނީ”. ޝަކީލު ބުންޏެވެ.\n“އޯކޭ…މާދަން ބުނާނަން”.ޖުނޭދު ބުންޏެވެ.\nކިޔުންތެރިނަށް ހީވާ ގޮތުގައި ޖުނައިދު ގެ ލޯބިވާ ކުއްޖާ އަކީ ކަކު؟؟\nހައްގަކަށް ތީ މަގޭވުން ނިކަން ބޭނުމޭ 14..\nއެހެނިހެން ލޯބި December 7, 2015


ރާސްތާ2ނަވާވިސް ވަނަބައި – Esfiya – Dhivehi Vaahaka Site\n- by Kiyara - 92- January 20, 2020\n“ހެލޯ އަލް. ބޭނުން މީޓްކޮށްލަން. މާދަން ރޭ އެއިޓްއަށް ރަސްފަންނަށް. އިންތިޒާރުކުރާނަން އަލް އަންނާނެ ކަމަށް އުއްމީދު ކުރަން!” އަލައިކާގެ ބުނާނެ އެއްޗަކަށް ބެލުމެއް ނެތި އަލްޔަސް ބުނާނެ އެއްޗެއް ބުނެފައި ފޯނު ކަނޑާލިއެވެ. އަލައިކާގެ އަޑު އަހާލަން ކިތަންމެ ބޭނުންވި ނަމަވެސް އަލައިކާ ބުނާ އެއްޗަކުން ހިތަށް ތަދުވެދާނެތީ އަލްޔަސް ފޯނު ކަނޑާލީއެވެ.\nއަލްޔަސް ފޯނު ކަނޑާލުމުންވެސް ކަންފަތުގައި ފޯނު ޖައްސައިގެން އަލައިކާއަށް ހުރެވުނެވެ. އަލްޔަސްގެ އަޑު އިވުމުންވެސް އެ ހިތަށް ހަމަޖެމެއް ލިބުނެވެ. ފުން ނޭވައެއް ދޫކޮށްލުމަށްފަހު ފޯނު ކަންފަތާއި ދުރުކޮށްލިއެވެ. އޭނާ އަލްޔަސް އާއި ބައްދަލު ކުރަން ދާނެއެވެ. އަދި ލޯބިވާ ވަރު ވެސް ހާމަކުރާނެއެވެ. އެކަންތައް ވާނެ ގޮތް ސިފަވުމާއެކު އަލައިކާ މޫނަށް ރަކި ހިނިތުންވުމެއް ވެރިވިއެވެ. ކޯތާފަތް އެކީ ޖަންބުކުލަ އަރައިގެން ދިޔައެވެ.\nޔޫސުފް ވިސްނަމުން ދިޔައީ އޭނާގެ ހިތުގެ ހާލަތު ނަވާރްއަށް ބުނެދޭނެ ގޮތަކާ މެދުގައެވެ. އަނެއްކޮޅުން ނަވާރް ވެސް އެފަދައިން އޭނާއާ މެދު ދެކޭ ކަމެއް ޔޫސުފްއަކަށް ނޭންގެއެވެ. އޭނާ ނަމަވެސް ނަވާރް ލޯބި ނުވާ ނަމަ އެލޯތްބަށް އިންކާރު ކުރާނެއެވެ. އެހެންވެއްޖެ ނަމަ އޭނާގެ ހިތް ޔަގީނުންވެސް ހަލާކު ވާނެއެވެ. ދުވަހެއްގެ ކޮޅުންވެސް އޭނާއަށް ނަވާރްދެކެ ލޯބިވެވިދާނެ ކަމަކަށް ޔޫސުފް ހިއެއް ނުކުރެއެވެ. އޭނާ ފެނުމުން އޭނާއަށް ސަމާލުކަން ނުދިން ފުރަތަމަ އަންހެން ކުއްޖާއަކީ ނަވާރްއެވެ. އޭނާދެކެ ޖެހިލުންނުވާ ޔޫސުފް ފެނުމުން އޭނާގެ ސަމާލުކަން ހޯދަން މަސައްކަތް ނުކުރި ފުރަތަމަ ކުއްޖާއަކީވެސް ނަވާރްއެވެ. އެހެން އަންހެން ކުދިންނާއި ޚިލާފަށް ނަވާރް ބެލީ އޭނާއާއި ދުރުވެވޭތޯއެވެ. ފުރަތަމަ ދުވަހުން ފެށިގެން އެ އަންހެން ކުއްޖާއަށް އޭނާގެ އެއްވެސް ސަމާލުކަމެއް ނުދޭން އަމިއްލަ ނަފްސަށް ޔޫސުފް ވައުދުވިއެވެ. ނަމަވެސް މިއަދު އޭނާ އެހެރީ އެއަންހެން ކުއްޖާގެ ލޯބި ހޯދުމަށް ކުރަން ޖެހުނު ކޮންމެ ކަމެއްވެސް ކުރަން ތައްޔާރަށެވެ.\nހެނދުނުން ސުރެ އަލައިކާ އަލަމާރީގައި ހުރި ހުރިހައި ހެދުމެއް ނަގައި އެނދު މައްޗަށް އަޅައިގެން އުޅުނެވެ. އަލަމާރިއަށް ލައި ފޮރުވައިގެން ގެންގުޅެމުން ދިޔަ ފައިވާންތަކާއި މޭކަޕްސެޓްތައް ވެސް ނެގިއެވެ. އަލައިކާ ގުޅައިގެން ހެނދުނު ހެނދުނާ އައިރާވެސް އައެވެ. ކޮޓަރީ ދޮރު ހުޅުވާފައި އެތެރެއަށް ވަން އައިރާގެ ދެލޯ ބޮޑުވީ އެނދުމަތީ ހުރި ހެނދުންތަކާ މޭކަޕް ސާމާންތައް ފެނިފައެވެ. އައިރާ އެއްޗެކޭ ބުނަން އަނގަ ހުޅުވިތަނުން އަލައިކާ އެއް ނޭވައިން ވީ ގޮތް ކިޔައިދިނެވެ. “އޯ މައި ގޯޑް އަލް. އައި އޭމް ސޯ ހެޕީ ފޯރ ޔޫ!” އައިރާ ދުވެލައިފައި އައިސް އަލައިކާ ގައިގައި ބައްދާލިއެވެ. “އައި އޭމް ހެޕީ ޓޫ އައިރާ. އަޅެ މިތަނުން ލާނެ ހެދުމެއް ޗޫޒްކޮށްދީބަ. އައި ވޯންޓް ޓު ލުކް ޕާރފެކްޓް” ހުވަފެނީ ގޮތަކަށް އަލައިކާ ބުންޏެވެ. އައިރާ އައިސް އެނދުމަތީގައި ހުރި ހެދުންތައް ނަގައި ފަހަރަކު ހެދުމެއް އަލައިކާ ގައިގައި ޖައްސަން ފެށިއެވެ.\n“ބަޑީ އައި ނޯ ދިސް އިޒް ވިއާރޑް ފޯރ ޔޫ. އެމަކުވެސް މަ ވަރަށް ބޭނުން ކައެގެ ހެލްޕް.” އަލްޔަސް ޒެވިޔަންއަށް އޭނާ އާއި އަލައިކާގެ ވާހަކަ ކިޔައިދިނެވެ. އަލައިކާ އޭނާ ދޫކޮށްލީ އަލްޔަސްއަށް ކަން އެނގުމާއެކު ޒެވިޔަންއަށް ކުޑަވަރެއްގެ ޝޮކެއް ޖެހުނެވެ. އަލައިކާ ލޯބިވީ އަލްޔަސްދެކެ ކަމަކަށް މިވީހާ ދުވަހު ޒެވިޔަން ހިތަށް ވެސް ނާރައެވެ.\nޒެވިޔަންގެ މޫނަށް އަރައި ފައިބަމުން ދިޔަ ކުލަވަރު ބަލަން އިން ޔޫސުފްއަށް ހެވެމުން ދިޔައެވެ. ޒެވިޔަންގެ މޫނަށް އެރި ކުލަވަރުން ޔޫސުފްއަށް ހިނިގަނޑު ހިފެހެއްޓުނީ ކިރިޔާއެވެ. އަނގައިގައި ހުރި ކޮފީތައް ވެސް ބުރައިގެން ނުދިޔައީ ކިރިޔާއެވެ. އަނެއްކޮޅުން އަލްޔަސް އެކޭ ދުނިޔޭގައި ހުރި އެންމެ ސީރިއަސް މީހާއެކޭ އެއް ގޮތެވެ. އޭނާއަށް ހިނިގަނޑު މައިތިރިކުރެވޭކަން ނަސީބެކޭ ޔޫސުފް ހިތަށް އެރިއެވެ.\nކެފޭއިން ނުކުމެ ސައިކަލު ދުއްވަމުން ދިޔައިރުވެސް ޒެވިޔަންއަށް ވިސްނެމުން ދިޔައީ އަލްޔަސްއާއި އަލައިކާއާއި މެދުގައެވެ. މަގުމައްޗަށްވެސް ސަމާލުކަން ދިނުން އޭނާއަށް ވީ އުނދަގޫ ކަމަކަށެވެ. އަލްޔަސް އޭނާ ހިތުގެ ހަމަޖެހުން އެވަނީ ނަގާލާފައެވެ. ހިތުގައި ހަސަދައިގެ ހުޅުކޮޅު ރޯވާން އުޅޭހެން ހީވާން ފެށިއެވެ. ޒެވިޔަންގެ ދެލޯ ގޮށްޖެހި ނިތައް ރޫ ގިނަވިއެވެ. ދެދަތްޕިލަ ޖައްސާ ބާރުކޮށްލިއެވެ. ސައިކާލުގެ ހުންގާނުގައި ހިފައި ސްޕީޑް ބާރުކޮށްލިއެވެ. ރުޅި އައިސްފައި ހުރިލެއް ބޮޑު ކަމުން މަގު ހުރަސްކުރި އަންހެން ކުއްޖާއެއް އޭނާއަކަށް ކުރިއަކުންނެއް ނުފެނުނެވެ. އޭނާއަށް ހަމަހޭވެރިކަންވީ ނުހަނު ގާތުން އަންހެން ކުއްޖަކު ހަޅޭއްލަވައިގަތް އަޑަށެވެ. އޭރު މޫނުގައި ދެއަތް އަޅައިގެން ކަފިހި ހުރަސްމަތީގައި އެކުއްޖާ ހުއްޓެވެ. އެކުއްޖާ ގައިގައި ސައިކަލުން ޖެހުނަ ނުދިނުމަށް ޒެވިޔަން ސައިކަލު އާނބުރާލާފައި ބުރަކު ޖެއްސިއެވެ. ސައިކަލާއެކު ޒެވިޔަން މަގުމައްޗަށް ވެއްޓުނެވެ.\nއިވުނު ބާރު އަޑުފައްގަނޑާއެކު ބިރުންހުރެ ނަމަވެސް ދީނާ ލޯ ހުޅުވާލިއެވެ. މުޅި ކުއްޖާ ބިރުން ތުރުތުރު އަޅައެވެ. އޭނާ ކުރިމައްޗަށް ކަހަލަ ގޮތަށް ސައިކަލެއް ވެއްޓިފައި އޮތެވެ. ސައިކަލު ދަށުގައި ބަންޑުން ޒުވާން ފިރިހިނަކު އޮތެވެ. މުޅި ސަރަހައްދަށް މީހުން އެއްވެފައި އޮތެވެ. އެ ޒުވާނާއަށް ބޮޑުގެއްލުމެއް ނުލިބޭތޯ ހިތާހިތުން ދީނާ ދުޢާ ކުރިއެވެ. މަގު މަތީ ތިބި މީހުންވެސް އޭނާއަށް އެހީވުމުގެ ބަދަލުގައި ތިބި ގޮތަށް ތިބީއެވެ. ބިރުން ހުރިނަމަވެސް އަމިއްލަ ނަފްސު ހަމަކަށް އަޅުވަމުން ދީނާ ތިރިވެލިއެވެ. “ހެލޯ އެކްސްކިއުޒް މީ” އެ ޒުވާނާގެ ހޭހުރިތޯ ބަލަން ދީނާ ގޮވާލިއެވެ. އެއާއެކު ޒުވާނާގެ ކަރުތެރެއިން އަޑެއް ނިކުތެވެ.\nވެއްޓި ޖެހުނު ގޮތުން ޒެވިޔަންއަށް އޮތީ ގުޑިވެސް ނުލެވިފައެވެ. ނަސީބަކުން މާބޮޑު އާނިޔާއެއް ނުވެއެވެ. އެހެންނަމަވެސް އޭނާ ގައިމައްޗަށް ސައިކަލު ވެއްޓިފައި އޮތުމުން ގުޑިވެސް ނުލެވިފައި އޮތެވެ. އޭނާއާ ނުހަނު ގާތުން އަންހެން ކުއްޖެއްގެ އަޑު އިވުމުން ވާހަކަ ދައްކަން ޒެވިޔަން މަސައްކަތް ކުރިއެވެ. ނަމަވެސް އޭނާގެ ކަރުތެރެއިން ހަމައެކަނި ނުކުތީ އަޑެކެވެ.\nދީނާ މަގުމަތީގައި އެއްވެފައި ތިބި މީހުންނަށް ނަޒަރެއް ދިނެވެ. އެ ޒުވާނާއަށް އެހީވާށޭ ބުނާފަދަ ގޮތަކަށެވެ. ނަމަވެސް އެކަކުވެސް އެ ޒުވާނާއަށް އެހީވާކަށް ނައެވެ.\nދީނާ ޒެވިޔަން ގައިމަތިން ބަރު ސައިކަލު ނަގައިދިނެވެ. ޒެވިޔަން އުނދަގޫ ގޮތަކަށް ފުރޮޅިލިއެވެ. އޭނާގެ މޫނު ފެނުމާއެކު އެއްވެފައި ތިބި އެންމެންނަށް ކަހަލާ ގޮތަކަށް ކާކުކަން އެނގިގެން އޭނާއާ ދިމާއަށް އަންނަން ފެށިއެވެ. ބައެއް މީހުން އެމީހުންގެ ފޯނުތަކުގެ ކެމެރާ އޭނާއަށް އަމާޒު ކުރަން ފެށިއެވެ.\n“ޒެވިޔަން؟” ދީނާއަށް އެއީ ޒެވިޔަންކަން އެނގުމާއެކު ނޭންގޭ ބާރު މިނެއްގައި ހިތް ތެޅެން ފެށިއެވެ. އިޚްތިޔާރަކާ ނުލައި ޒެވިޔަން ގާތު ކަކޫ މައްޗަށް އިށީންދެނެވެ. “އޯކޭތަ އެއްވެސް ތަނަކަށް ތަދުވޭތަ؟” ޒެވިޔަންގެ ކޮނޑުގައި ހިފަހައްޓައި ވަރަށް ބަލައިގެން ޒެވިޔަން ތެދުވަން ދީނާ އެހީތެރިވެދިނެވެ. “ދީނާ ދޯ؟ އަލްގެ ފްރެންޑް. އައި އޭމް ފައިން އަނެއްހެން މީ ބޮޑު އަނިޔާއެއް ނުވޭ ތޭންކްސް ފޯރ ދި ހެލްޕް” ދީނާގެ އެހީއާއެކު ޒެވިޔަން ތެދުވިއެވެ. ފަޔަށް ތަދުވެފައި ހުރުމާއެކު އޭނާއަށް ހިނގުނީ ކޮރުޖަހައިގެންނެވެ. ކޮރު ޖަހަމުން ގޮސް ސައިކަލު ސްޓާރޓު ކުރެވޭތޯ ބެލިއެވެ. ނަސީބަކުން ސައިކަލަށް ގެއްލުމެއް ލިބިފައިކައި ނެތެވެ.\nމަގުކޮޅަށް ޒެވިޔަން ގެއްލެންދެން ބަލަހައްޓައިގެން ދިނާއަށް ހުރެވުނެވެ.\nއަލްޔަސް އާއި އަލައިކާ ބައްދަލު ކުރަން ދާއިރު ނަވާރް ގެންދިއުމަށް ޔޫސުފް ބުންޏެވެ. އައިރާ އަދި އަލައިކާ ގާތު އޭނާ ނަވާރް ދެކެ ލޯބިވާ ވާހަކަ ޔޫސުފް ބުންޏެވެ. ކޮންމެ ގޮތަކަށް ކަންތަން ވާނެ ނަމަވެސް މިރޭ އޭނާ ނަވާރްއަށް ހިތުގެ ހާލުބުނެދޭނެ ކަމަށް އެދެކުދިން ގާތު ޔޫސުފް ބުންޏެވެ. ކޮއްކޮއަށް ޓަކައި އަލައިކާ އަދި އައިރާވެސް އުފާކުރިއެވެ. އިރާދަކުރެއްވިއްޔާ ޔޫސުފްއަށް ކާމިޔާބު ވާނެ ކަމަށްވެސް ބުންޏެވެ.\nހެނދުނުންސުރެ އަލައިކާ އުޅޭގޮތް ބަލަމުން އިޝްމާ ދިޔައެވެ. ރޭގަނޑު ޚާއްސާ ތާކަށް ދާން ތައްޔާރުވާކަން އަލައިކާ އުޅެމުން ދިޔަ ގޮތުން އިޝްމާއަށް އެނގުނެވެ. ނުފިލާ ހިނިތުންވުމެއް އެ މޫނު މަތިން އިޝްމާއަށް ފެންނަމުން ދިޔައެވެ. ހަމަ ހުރެލައިފައި ރަކިކޮށް ހިނިތުންވެލައިފާނެއެވެ. އެ ހިނިތުންވުމާއެކު މުޅި ކޯތާފަތަށް ޖަންބު ކުލަ އަރައިގެން ދެއެވެ.\nއަނެއްކޮޅުން ޔޫސުފް އުޅެމުން ދިޔަ ގޮތް މާނީވެސް ބަލަމުން ދިޔައެވެ. ޚިޔާލީ ދުނިޔެއަށް އިރު އިރު ކޮޅަކާ ގެއްލިފައި ހުންނަތަން ފެނެއެވެ. އަންހެން ކުދިންގެ ހިތްތައް ކަތިލާ ފަދަ ހިނިތުންވުމެއް އެ މޫނު މަތީގައި ވިއެވެ. ރޭގަނޑުން ވަރަށް ޚާއްސަ ތަނަކަށް ދާން އެބައޮތް ކަމަށް މާނީ ގާތު ޔޫސުފް ބުންޏެވެ. މަންމަ ވަރަށް އުފާވާނެ ކަހަލަ ކަމެއް ކުރަން ކަމަށްވެސް ބުންޏެވެ. ދާތަނާ ގަޑިވެސް ޔޫސުފް މާނީ ގާތު ބުންޏެވެ. އަދި އެރޭ ލާނެ އަންނައުނެއް ޚިޔާރުކޮށް ދިނުމަށްވެސް އެދުނެވެ.\nއަލައިކާވެސް އެރޭ ރަސްފަންނަށް ޚާއްސަކަމަކު ދާން އުޅޭކަން އިޝްމާ ގާތު ބުންޏެވެ. ނަމަވެސް މާ ބޮޑު ތަފްސީލެއް ނުދެއެވެ. އިޝްމާ މާނީއަށް ގުޅައިފައި ޔޫސުފް ކޮބައިތޯ އެހެމުން މިރޭ ރަސްފަންނަށް ޚާއްސަކަމަކު ދާން ތައްޔަރުވުމުގައި އުޅުނީ ކަމަށް ބުނުމުން އިޝްމާއަށް ހީލެވުނެވެ. އަލައިކާވެސް ދާ ވާހަކަ އިޝްމާ މާނީ ގާތު ބުންޏެވެ. ދެމީހުންނަށް އިތުރަށް އޮޅުން އެރިއެވެ. މާނީއާއި އިޝްމާ އޮޅުންގަނޑެއްގެ ތެރެއިން ހުވަފެންތައް ދެކެވެން ފެށުނެވެ. އެކުދިން އިތުރަށް އުފާކޮށްދޭން ބޭނުންވުމުން ނުބައި ނިންމުމެއް އިޝްމާ އަދި މާނީއަށް ވެސް ނިންމުނެވެ.\nއަލްޔަސް ގެއަށް އައިސް ފޭސްބުކް ހުޅުވާލިއިރު ޒެވިޔަން އެކްސިޑެންޓް ވެގެން އުޅޭ ޚަބަރު ލިޔެފައި އޮތެވެ. ވަގުތުން ޒެވިޔަންއަށް ގުޅައު ހާލުބެލިއެވެ. ޒެވިޔަން އޭރު ދިޔަ ގޮތަށް ޓީމުގެ ޑަކްޓަރަށް ދެއްކީއެވެ. ފަޔަށް އަނިޔާވެފައި ހުރުމުން ދެތިން ހަފްތާއަށް ކުޅުމައި ދުރަން ދާން ޖެހޭކަން ދެރަވެފައި ޑަކުޓަރު ހާމަކުރިއެވެ. ޒެވިޔަން އެކަމާ މާބޮޑަށް ދެރަނުވީ ނަފްސާނީ ގޮތުންވެސް ކުޅުމަށް އޭނާ ރަނގަޅު ނޫންކަން އެނގޭތީއެވެ. އަނިޔާއިން ރަނގަޅުވެ ކުރިއަށް ވުރެ ވަރުގަދަކޮށް އެނބުރި އަންނަން އަޒުމު ކަނޑައެޅިއެވެ.\n“ޑޫޑް އައި މީން އެންމެ ރެއަކު އޭ ޒެވިޔަންއަށް އަހަރެން ފެނުނީވެސް އެކަމަކުވެސް އޭނަ އަހަރެން ހަނދާން އެބަހުއްޓޭ! ފެންނައިރަށް ބުނެފި ތިއީ ދީނާ ދޯއޭ!” ދީނާ ގެއަށް ދިޔަ ގޮތަށް އެންމެ ފުރަތަމަވެސް ދިމާވި ހާދިސާ ނަވާރްއަށް ކިޔައިދިނެވެ. ނަވާރް ހޭންފެށި ގޮތަށް ހުއްޓާލީ ދީނާ އަތުގެ ހަމަލާއެއް ދިނުމުންނެވެ. “ސަމް ވަން އިޒް އިން ލަވް!” “ކޮންމެހެން އަހަންނާ ދިމާ ކުރާނެ ކަމެއް ނެތް. ކޮބާތާ ޔޫސުފް؟” ދީނާވެސް ވަކި ނަވާރްއަށް ވުރެ ދެރަ ނުވާން ވެގެން މަޢުލޫ ބަދަލުކޮށްލިއެވެ. ޔޫސުފްގެ ނަން ބުނިއިރަށް ވެސް ނަވާރް އެކީ ރަތްވިއެވެ.\nހަތް ގަޑި ބައިވި އިރު އަލައިކާ އިނީ ތައްޔާރުވެގެންނެވެ. ކަކުލާ ހަމައަށް އަންނަ ރަތް ކުލައިގެ ހެދުކާއެކު ކަޅު ސްކިނީއަކާ ކަޅު ޝޯލެއް އަޅައިގެންނެވެ. މޫނުގައި ލުއި މޭކަޕެއް ކޮށްފައި ހުރުމުން އަލައިކާގެ ރީތިކަން އިތުރަށް ފުރިހަމަ ވެގެން ދިޔައެވެ. ލޯގަނޑު ކުރިމަތީ ހުއްޓިލައިގެން އެންމެ ފަހު ފަހަރަށް އަމިއްލަ ނަފްސަށް ބަލާލިއެވެ.\nއޮލަ ވާހަކައިގައި ތިބި މާނީއާއި އާރާޝްގެ ސަމާލުކަން ކޮޓަރިން ނުކުތް ޔޫސުފްއަށް ހުއްޓުނެވެ. ވަރަށް ޚާއްސަތަން ތަނަށް ދާން ނޫނީ ގަމީސް ނުލައި ޔޫސުފް ކަޅު ގަމީހަކާ އެކު ކަޅު ސްކިނީއެއް ލައިފައި ހުުރުމުންނެވެ. އިސްތަށިގަނޑުވެސް އާ ގޮތަކަށް ސްޓައިލް ކޮށްފައި ހުއްޓެވެ. އަތުގައި އެންމެ އާ ގަޑިއެއް އޮތެވެ. ގަމީހުގެ އަތުކުރި އުޅަބޮއްޓާ ހަމައަށް އޮޅާފައި ހުރިއިރު ގަމީހުގެ ކަރުގޮށް ހުރީ އަޅުވާފައެވެ. ޔޫސުފް ޖަހައިގެން ހުރި ސެންޓުގެ ވަސް މުޅި ސިޓިން ރޫމްގައި ހިފިއެވެ.\nމާނީއަށް ހީވީ އާރާޝް ޅައިރު ފެނުނު ހެންނެވެ. ޔޫސުފްއާއި އާރާޝް އެހާވެސް ވައްތަރެވެ. ހިނިތުންވެލައިގެން ހުރި އިރުވެސް ހީވަނީ އާރާޝް ހެންނެވެ.\n“އަޅެ ޔޫސުފް ހަޑިކަމުންތަ މާ ފާޑަކަށް ތިބަލަނީ؟” އާރާޝް އާއި މާނީ ބަލަން ތިބިގޮތުން ދެރަވިކަމަށް ޔޫސުފް ހެދުނެވެ. “ނޯ ވޭ މައި ބިއުޓިފުލް ބޯއި. މަންމައަށް ޔަގީން މިރޭ މީޓް ކުރަން ދާ އަންހެން ކުއްޖާ ފުރަތަމަ ފެނިލުމުންވެސް ދަރިފުޅަށް އާއެކޭ ބުނާނެކަން” ޔޫސުފް ދެލޯ ބޮޑުކޮށްލަމުން މާނީއަށް ބަލާލިއެވެ. “ޔޫސުފް ތީ ހަމަ އާރާޝް ގޮތަށް ނުވިސްނޭ ކުއްޖެކޭ ދޯ. ދަރިފުޅު ނުބުންޏަސް މަންމައަށް އެނގެއޭ ތިދަނީ އަންހެން ކުއްޖަކާ މީޓް ކުރަން ކަންވެސް. އެއީ ކޮން ކުއްޖެކަންވެސް އެނގޭ” ޔޫސުފް ބޮލުގައި ފިރުމާލާފައި މާނީ ބުންޏެވެ. މަންމައަށް އިނގުމުން ޔޫސުފްގެ ހިތަށް އުފާވެރިކަން ލިބި ހިނިތުންވުން ފުން ވެގެން ދިޔައެވެ. “ލަވް ޔޫ މަމް އެންޑް ވިޝް މީ ލަކް!” މާނީ ގައިގައި ކުޑަކޮށް ބައްދާލާފައި ޔޫސުފް ދުވެފައި ދިޔައެވެ.\nނަވާރްއާއި އެއްކޮށް ރަސްފަންނު އެތެރެއަށް ވަން އަލައިކާގެ ފިޔަވަޅުތައް ހުއްޓުނީ ގަހެއްގައި ލެގިލައިގެން ހުރި އަލްޔަސް ފެނިފައެވެ. ހުދު ކުލައިގެ ޓީޝާޓްއާއި އޭގެ މަތިން ލައިފައި ހުރި ކަނޑުނޫ ކުލައިގެ ލެދާރ ޖެކެޓާއި ކަޅު ކުލައިގެ ޖިންސް އަލްޔަސްއާއި ވަރަށް ގުޅެއެވެ. ޖިންސްގެ ޖީބަށް ދެއަތް ޖަހައިގެން ހުރި ގޮތުން ހީވަނީ މޮޑެލްއެއް ހެންނެވެ. ކަޅިޖަހައިލަން ވެސް ހަނދާން ނެތިފައި އަލައިކާއަށް ހުރެވުނެވެ. “އެހެމް އެހެމް” އަލައިކާއަށް ހަމަ ބިމަށް އާދެވުނީ ނަވާރް ކަރުކެހިލަމުން އޭނާގެ އަތުގައި ކޮށްޓާލުމުންނެވެ. “އާމް ސޮރީ. މިތާ މަޑުކޮށްލާ އިނގޭ އައި ވިލް ބީ ބެކް ސޫން” ނަވާރް ބޯޖަހާލުމާއެކު އޭނާއާއެކު އެރޭ އެތަނަށް އައި ކަމަށްޓަކައި ޝުކުރު އަދާކޮށްފައި އަލައިކާ ކުރިއަށް ހިނގައިގަތެވެ.\nހިތަކުން ނުފިލާނެ 12\nSalam all here is the 29th part of rastha2. Once again i am sry fr the late update. Next part Wednesday ga In Sha Allah\nMy beautiful boy nukiyaane dho beautiful vaanee girls boy’s vaanee Henson🌹🌹\nKiyaaa.. varah dhigu inthizaarakah fahu vaahaka kiyaalan libijje.. varah reethi mi vaahaka vx thi gendhaa goiyb keep it up and dhn in bai thankolheh dhigu kohladhehche ingeyy.. 😍😘😘\nWow salhi ingeyy\nWow salhi ingeyy. 💕❤♥😁🌹\nmi week ge wednesdayyy naadhey tha adhi🤔 sry bunyma v thi dhn 😒\nMee friday.. Wednesday eh naadhey dho adhives.. Vaahaka up nukurevenya ves angaalaa nama dho..kameh vegen ulhenyaa ves kiyuntherinnah angaalaa nama dho.. Mi vaahakaike inthizaaruga kithah baeh thibeykan engen vaane.. Mihaaru heevaa kahala mi vaahakaike liyun theriyaa mi vaahaka liyan foohi vee hen ves.. Dhuvas kolhakun mi vaahaka ekkoh stop vedhaane hen heevanee.. Ehaa lahun up kuranee and ehaa kuru adhi bai thah ves\nAtleast vakidhuvahaku up kuraanamey nubunaa namavx dhww…like bunevudhaane dhw liyevunu emme avahakasheyyg…eyrun kiyuntherinnah ingeyne dhehthoa adhi nuliyevigen Kan up nukuryyy…ekm mihaaru vaki date eh bunefa up nukuryma dhn v Hadi dhw…ginamyyhun foohivx vaane….I’m sorry to say this butt hope you understand….ohh haa baeh kiyuntherin v hadikoh ehchehi kiyaa dhw up nukuryyma…so all readers maybe she’s in problem or something….think before you speak


ބަރުލަމާނީ ނިޒާމު ގެންނަން އުޅެނީ ވޯޓުން ކާމިޔާބު ނުވާނެކަން އެނގޭތީ – ގާސިމް - DhiDaily\nބަރުލަމާނީ ނިޒާމު ގެންނަން އުޅެނީ ވޯޓުން ކާމިޔާބު ނުވާނެކަން އެނގޭތީ – ގާސިމް\nރާއްޖޭގެ ވެރިކަމުގެ ނިޒާމު ބަރުލަމާނީ ނިޒާމަށް ބަދަލުކުރަން މަސައްކަތް ކުރަނީ ރާއްޖޭގެ ރައްޔިތުންގެ މެޖޯރިޓީ ވޯޓު ހޯދައިގެން ވެރިކަމަށް ނާދެވޭނެ ކަން އެނގޭތީ ކަމަށް ކޯލިޝަން ސަރުކާރުގެ ޖުމްހޫރީ ޕާޓީގެ ރައީސް އަދި ރައްޔިތުންގެ މަޖިލީހުގެ ކުރީގެ ރައީސް ގާސިމް އިބްރާހިމް ވިދާޅުވެއްޖެއެވެ.\nރާއްޖޭގެ ނޫހަކަށް މައުލޫމާތު ދެއްވަމުން އެމަނިކުފާނު ވިދާޅުވީ ވެރިކަމުގެ ނިޒާމަކީ މަޖިލީހުގެ ތެރެއިން ނިންމަ ޖެހޭނެ ނިޒާމެއް ނޫން ކަމަށާއި، ނިޒާމު ބަދަލު ކުރަން ޖެހޭނީ ރާއްޖޭގެ ރައްޔިތުންގެ ވޯޓަކުން ކަމަށް ވިދާޅުވެފައެވެ. އަދި ބަރުލަމާނީ ނިޒާމަކީ ރައްޔިތުންގެ ނިޒާމެއް ނޫންކަމަށާއި، ބަރުލަމާނީ ނިޒާމަށް ދުވަހަކުވެސް އެމަނިކުފާނު ތާއީދު ނުކުރައްވާނެ ކަމަށްވެސް ވަނީ ވިދާޅުވެފައެވެ.\nމީގެ އިތުރުން ބަރުލަމާނީ ނިޒާމަށް ތާއިދު ކުރާ ފަރާތް ތަކަކީ ގޮށް މުށުގެ ބާރުން ރާއްޖޭގެ ވެރިކަން ކުރަން މަސައްކަތް ކުރާ ބައެއް ކަމަށާއި، އަދި ބަރުލަމާނީ ނިޒާމު ގެންނަން އުޅެނީ އަމިއްލަ މަންފާ ހޯދުމަށްކަމަށްވެސް އެމަނިކުފާނު ވަނީ ވިދާޅުވެފައެވެ.\n”ރިޔާސީ ނިޒާމުގަ ވެރިމީހާ އަބަދު ރައްޔިތުން ކައިރިޔަށް ދާން އެބަ ޖެހޭ. ވައުދުތައް ވާން އެބަ ޖެހޭ. އެ ވައުދުތައް ފުއްދާން އެބަ ޖެހޭ. މުޅި ރައްޔިތުންގެ މެޖޯރިޓީ ވޯޓުން ނޫނީ ވެރިކަމަކަށް ނާދެވޭ. އެހެންވީމަ ރައީސް މި ހޮވަނީ ސީދާ ރައްޔިތުން. އެކަމަކު ބަރުލަމާނީ ނިޒާމެއްގަ އެންމެ 200 ވޯޓުން މަޖިލީހަށް ހޮވޭ މީހާއަށް ވެސް ބޮޑު ވަޒީރު ކަމަށް އާދެވިދާނެ. އޭނަ ނުޖެހޭ ރައްޔިތުން ކައިރިޔަށް ދާކަށްވެސް. މަޖިލީހަށް ހޮވުނީމަ ނިމުނީ.“ ގާސިމް ވިދާޅުވި އެވެ.\nގާސިމް އިތުރަށް ވިދާޅުވީ މިހާ ކުޑަކުޑަ ގައުމަކަށް ރައީސަކާއި ބޮޑު ވަޒީރަކު ބޭނުން ނުވާ ކަމަށާއި އޭރުން އޮންނާނީ ބާރުތަކާއިގެން ހިފުން ކަމަށާއި އެއީ މިފަދަ ކުޑަކުޑަ ގައުމަކަށް ސިޔާސީ ގޮތުން ބެއްޔަސް އަދި މާލީ ގޮތުން ބެއްޔަސް އުފުލޭނެ ބުރައެއް ނޫން ކަމަށެވެ.


Unilever inn ice cream ishthihaaru kurun huttaalanee | Mihaaru\nޔުނިލީވާ އިން އައިސްކްރީމް އިޝްތިހާރުކުރުން ހުއްޓާލަނީ\n15 ފެބުރުއަރީ 2020 - 08:18\nކުޑަކުދިން އާދަޔާހިލާފަށް ފަލަވާތީ އެކަމާ ދެކޮޅަށް އިނގިރޭސިވިލާތުގެ މަޝްހޫރު ކުންފުނި ޔުނިލީވާ އިން އައިސްކްރީމް ފަދަ ފޮނި އެއްޗެހި ކުޑަކުދިންނަށް ހާއްސަކޮށްގެން އިޝްތިހާރު ނުކުރަން ނިންމައިފި އެވެ.\nޔުނިލީވާގެ ޓްވިސްޓާ އައިސްކްރީމާއި ޕޮޕްސިކަލް އައިސް ލޮލީ ފަދަ އެއްޗިއްސަކީ ކުޑަކުދިންގެ މެދުގައި ވަރަށް މަގުބޫލު އެއްޗިއްސެވެ. އަދި ކުދިންގެ ސަމާލުކަން މިފަދަ އުފެއްދުންތަކަށް ހޯދުމުގެ ގޮތުން ޔުނިލެވާ އަކީ މަޝްހޫރު މީސްމީހުންނާއި ކުދިންގެ މެދުގައި މަގުބޫލު ކާޓޫން ކެރެކްޓާތައް ވެސް ބޭނުންކޮށްގެން އުފެއްދުންތައް ވަރަށް ބޮޑަށް އިޝްތިހާރު ވެސް ކުރަމުން އަންނަ ކުންފުންޏެވެ.\nނަމަވެސް ކުޑަކުދިން އާދަޔާހިލާފަށް ފަލަވެ، އެކި ކަހަލަ ސިއްހީ މައްސަލަތައް ކުރިމަތިވަމުންދާތީ، ކުދިންނަށް ހާއްސަކޮށްގެން ތައްޔާރުކުރާ ފޮނި އެއްޗެހި އިޝްތިހާރުނުކުރަން ނިންމީ އެވެ. ޔުނިލީވާ އިން ބުނިގޮތުގައި މި އަހަރުގެ ފަހުކޮޅުން ފެށިގެން އެ އުސޫލަށް ރަސްމީކޮށް އަމަލުކުރަން ފަށާނެ އެވެ. އެގޮތުން 12 އަހަރުން ދަށުގެ ކުދިންނަށް ހާއްސަކޮށްގެން އުފައްދާ އެއްޗެހި ކުރިއަށް އޮތް ތަނުގައި ސޯޝަލް މީޑިއާގައި ވެސް އިޝްތިހާރުނުކުރާނެ ކަމަށް ބުންޏެވެ.\nޔުނިލީވާގެ މި ނިންމުކާ އެކު ކުންފުނީގެ ދަށުން ވިއްކާ މަޝްހޫރު ވޯލްސް ބްރޭންޑްގެ އައިސްކްރީމްތަކަކީ އެންމެ ފުރަތަމަ އިޝްތިހާރުކުރުން ހުއްޓައިލާނެ އުފެއްދުންތަކެވެ. އަދި މިހާރު އުފައްދާ މި ބްރޭންޑްގެ އައިސްކްރީމްތަކުގައި ހަކުރު އެކުލެވޭ މިންވަރު ދަށްކުރާނެ އެވެ. އެގޮތުން ކޮންމެ އުފެއްދުމެއްގައި 12 ގްރާމަށް ވުރެ އިތުރަށް ހަކުރު ބޭނުންނުކުރުމާއި ވިއްކާ އުފެއްދުންތަކުގެ ޕޯޝަންތަކުން ލިއްބައިދޭ ކެލޮރީ 110 އަށް ވުރެ އިތުރުނުވާނެ ގޮތަށް އުފެއްދުންތައް ބަދަލުކުރަން ވަނީ ނިންމައިފަ އެވެ.\nކުޑަކުދިންގެ މެދުގައި މަޝްހޫރު ވޯލްސްގެ އުފެއްދުންތަކުގެ ތެރޭގައި މެކްސް އާއި ޕެޑެލް ޕޮޕް އަދި ޓްވިސްޓާ ހިމެނެ އެވެ.\n"މިއީ ވަރަށް ބޮޑު ބަދަލަކަށް އަހަރެން ފަށާ ވަރަށް ޒިންމާދާރު މަސައްކަތެއް. މިއާއެކު ކުދިންގެ ސިއްހަތަށް ހެޔޮ ބަދަލުތަކެއް އަންނާނެކަމުގެ އުންމީދު ބޮޑު." ޔުނިލީވާގެ ގްލޯބަލް އައިސްކްރީމްގެ އެކްޒެކެޓިވް ވައިސް ޕްރެޒިޑަންޓް މެޓް ކްލޯޒް ވިދާޅުވި އެވެ.\nއިތުރު ލިޔުންތައް ސިއްހަތު ކުޑަކުދިން އިޝްތިހާރުކުރުން ފަލަވުން\nއާއިލާ ރޫޅުމުން ދަރިންގެ ސިއްހަތަށް ވެސް އަސަރުކޮށްފާނެ


Nasheed ulhenee boduvazeeru kamah annan: Gasim | Mihaaru\nރައްޔިތުންގެ މަޖިލީހުގެ ރައީސް ގާސިމް އިބްރާހިމް. ސަރުކާރުން ފޮނުވާ ބިލްތައް ރަބަރު ސްޓޭމްޕް ޖަހަން އޮތް ތަނަކަށް މަޖިލިސް ހަދަން ނުޖެހޭ ކަމަށް އެމަނިކުފާނު ވިދާޅުވި. --ފޮޓޯ:މިހާރު\n05 އެޕްރީލް 2019 - 00:11 104 comments\nވީޓީވީގެ "ފަސްމަންޒަރު" ޕްރޮގްރާމްގައި ގާސިމް ވިދާޅުވީ މި އިންތިޚާބުގައި މަޖިލީހަށް ވާދަ ކުރައްވާ ނަޝީދު އިސްވެ ހުންނަވައިގެން އެމްޑީޕީން މަސައްކަތް ކުރަނީ ބަރުލަމާނީ ނިޒާމެއް ގެނައުމަށް ކަމަށެވެ. ބަރުލަމާނީ ނިޒާމެއް ގެނެސްފި ނަމަ، ރައްޔިތުން ހޮވަން ޖެހޭ ވެރިއަކު ނުހުންނާނެ ކަމަށް ވެސް ގާސިމް ވިދާޅުވި އެވެ.\n"އޭރުން ވެރިމީހާ ކައިރީގައި ރައްޔިތުން ބުނާނެ އެއްވެސް ވާހަކައެއް ނޯންނާނެ،" ގާސިމް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި، އެމްޑީޕީގެ ބޮޑު މަންޒަރު ފެންނަން ފަށާފައިވާ އިރު، އެ ޕާޓީގެ ވިސްނުމަކީ ރައީސް އިބްރާހިމް މުހައްމަދު ސޯލިހަކީ "ކުޅޭ ކުޅޭ" ބޭފުޅެއްގެ ގޮތުގައި ހެދުމަށެވެ.\nރައީސް އިބްރާހިމް މުހައްމަދު ސޯލިހް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް އަދި އަދާލަތު ޕާޓީގެ ލީޑަރު އަދި ހޯމް މިނިސްޓަރު ޝައިހް އިމްރާން އަތްތިލަބަޑި ޖައްސަވަަނީ. -- ފޮޓޯ: ނިޝާން އަލީ/މިހާރު\n"އަޅުގަނޑު ޖަރުމަނުގައި ހުއްޓައި ފޯންކޮށްފައި (ނަޝީދު) ބުނީ ދޮޅު އަހަރު ވަންދެން ނުހުރެވޭނެއޭ ވެރިކަމަށް ނައިސް. ތިމަންނަ އަންނަން ޖެހޭނެއޭ ވެރިކަމަށް. އަޅުގަނޑު ދެންނެވިން މަނިކުފާނަކީ ކެންޑިޑޭޓެއް ނޫނޭ ވާ ގޮތުން، އެ ހިސާބަށް ދިޔައީމަ އެ ވާހަކަ ދައްކާނީދޯއޭ،" ގާސިމް ވިދާޅުވި އެވެ.\n"މިހާރު މިސްރާބު މި ކުރެވެނީ އަމިއްލަ އެދުން ނޫން ކޮން އެއްޗަކަށްތޯ؟"\nރައްޔިތުންގެ ކިބައިން ހުރިހާ ބާރުތަކެއް ފެށިގެން އަންނަ އިރު، މަޖިލިހަށް ޖުމްހޫރީ ޕާޓީގެ ކެންޑިޑޭޓުންގެ ތެރެއިން ރަނގަޅު އަދަދެއް އައިސްފި ނަމަ، މަޖިލިހުގެ ތެރެއިން ބަސް ކިއުމުގެ ބާރު ލިބިގެންދާނެ ކަމަށް ވެސް ގާސިމް ވިދާޅުވި އެވެ. އަދި ޖޭޕީ އަށް އެކަށީގެންވާ އަދަދެއްގެ ގޮނޑިތަކެއް ލިބިއްޖެ ނަމަ، ރައްޔިތުންނަށް ނިކަމެތިވާނެ އެއްވެސް ކަމެއް ނުވާނެ ކަމަށް ގާސިމް ވިދާޅުވި އެވެ.\n"ސަރުކާރެއް ބަދަލުވެގެން ދާ އިރު، ހުރިހާ ގާނޫނުތަކެއް ބަދަލުވެގެން ދާކަށް ނުޖެހޭ، ތިމާގެ އަތްމައްޗަށް ހުރިހާ ކަމެއް ފަހިވެގެންދާ ގޮތަށް. އެހެންވީމަ، މިކަމާ ވިސްނާލަން ޖެހޭ،" --- ގާސިމް\nއިންކަމް ޓެކްސް ނެގުމަކީ މި ސަރުކާރުގެ ވައުދަކަށްވާތީ އެކަމަށް އިޝާރާތް ކުރައްވައި ގާސިމް ވިދާޅުވީ އެކަން ކުރަން ޖެހޭނީ ދުނިޔޭގެ އެހެން ގައުމުތަކުގައި އަމަލުކުރާ އުސޫލުން ކަމަށެވެ. އަދި ވަކި ބަޔަކު ފްރޭމް ކުރުމަށް ގާނޫނެއް ހަދައި "ކުޅިގަނޑު ކުޅުނަ" ނުދެއްވާނެ ކަމަށް ގާސިމް ވިދާޅުވި އެވެ.\nއިންތިގާލީ ޖުޑިޝަރީއެއް ހެދުމާއި ރައީސް އުފައްދަވައި ކޮމިޝަންތަކަށް ބާރުތައް ލިބޭ ބިލްތައް ހުރި އިރު، މިއީ ޒާތީ ގޮތުން ބަޔަކާ ދިމާކުރަން ހަދައިގެން އުޅޭ ބިލްތަކެއް ކަމަށް ގާސިމް ސިފަ ކުރެއްވި އެވެ. އަދި މިފަދަ ބިލްތަކާ މެދު ރައްޔިތުން ވިސްނަން ޖެހޭ ކަމަށް ވެސް އެމަނިކުފާނު ވިދާޅުވި އެވެ.\n"އެ ބިލްތައް މަޖިލިހުން ނިމިގެންދާ ތަން ދެކެން ބޭނުން ނުވާތީ އަޅުގަނޑުމެން ރައްޔިތުންނާ ހަމައަށް މި ވާހަކަ ގެންނަނީ،" މަޖިލިހުގެ މާމިގިލީ ދާއިރާގެ މެމްބަރު ކަން ކުރައްވާ ގާސިމް ވިދާޅުވި އެވެ.\nކުރީގެ ރައީސް މުހައްމަދު ނަޝީދު ނޫސްވެރިންނާ ވާހަކަ ދައްކަވަނީ-- ނިޝާން އަލީ / މިހާރު ފޮޓޯ\nތިން ވަނަ ދައުރަކަށް މާމިގިލީ ދާއިރާގެ ގޮނޑި އަށް ކުރިމަތިލެއްވި ގާސިމް ވަނީ ރިޔާސީ ކޮމިޝަންތަކުގައި ތިއްބަވާ ދެ ތިން ބޭފުޅަކަށް ބާރުތައް ގާނޫނުއަސާސީއާ ހިލާފަށް ދޭނީ ކިހިނެއްތޯ ސުވާލު އުފައްދަވައިފަ އެވެ. އަދި ވަކި މީހަކު އުޅެނީ އެކަން ކުރެވޭތޯ ކަމަށް ވެސް އެމަނިކުފާނު ވިދާޅުވި އެވެ.\n"ސަރުކާރެއް ބަދަލުވެގެން ދާ އިރު، ހުރިހާ ގާނޫނުތަކެއް ބަދަލުވެގެން ދާކަށް ނުޖެހޭ، ތިމާގެ އަތްމައްޗަށް ހުރިހާ ކަމެއް ފަހިވެގެންދާ ގޮތަށް. އެހެންވީމަ، މިކަމާ ވިސްނާލަން ޖެހޭ،" ގާސިމް ވިދާޅުވި އެވެ.\nގާސިމް ވަނީ ގައުމުގެ މިސްރާބު ވަކި ގޮތަކަށް ބަދަލު ކުރަން ބަޔަކު މަސައްކަތް ކުރަމުންދާ ކަމަށް ވިދާޅުވެ، ރައްޔިތުން އެކަމާ ވިސްނުމަށް ތަކުރާރުކޮށް އެދިވަޑައިގެންފަ އެވެ. އަދި ގައުމުގެ އިސްތިގުލާލާއި މިނިވަންކަން ގެއްލިގެންދާ ގޮތަށާއި ދިވެހިންގެ ތެރޭގައި ހަމަނުޖެހުން އުފެދޭ ގޮތަށާއި ވަކި ބައެއްގެ އަތްމައްޗަށް ބާރުތަކެއްދާ ތަން ފެންނާތީ ރައްޔިތުން ވިސްނުންތެރިކަމާއެކު ވޯޓު ދެއްވުމަށް ގާސިމް އެދިވަޑައިގެންނެވި އެވެ.\nގާސިމް ވިދާޅުވި ގޮތުގައި މަކަރުވެރިކަމާއެކު ކަންކަން ކުރުމުގެ ނިޔަތެއް ޖޭޕީގައި ނެތެވެ. އޭގެފަހުގައި އެމަނިކުފާނު ވަނީ އެމްޑީޕީގެ އެޖެންޑާ 19 ގެ ބައެއް ސިޔާސަތަށް ފާޑު ވިދާޅުވެފަ އެވެ.\nމީގެއިތުރުން، ސަރުކާރުން ބޭނުންވާ ކޮންމެ ކަމެއްގައި "ރަބަރު ސްޓޭމްޕް" ޖަހަން އޮތް ތަނަކަށް މަޖިލިސް ވެގެން ނުވާނެ ކަމަށް ވެސް ގާސިމް ވިދާޅުވި އެވެ. އަދި ވަކި މީހެއްގެ ވިސްނުމާ އެއްގޮތަށް ރައީސް އިބްރާހިމް މުހައްމަދު ސޯލިހް "ދީލާލައިގެން" ވަޑައިގަންނަވަން ނުޖެހޭ ކަމަށް އެމަނިކުފާނު ވިދާޅުވި އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ މެމްބަރު ގާސިމް އިބްރާހިމް (މާމިގިލި) ރައްޔިތުންގެ މަޖިލިސް ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ރައްޔިތުންގެ މަޖިލީހުގެ އިންތިޚާބު 2019


އިސްމާއިލް މަރާލި ކަމަށް ބަންގްލަދޭޝް މީހާ އިއުތިރާފް ވެއްޖެ — Ihavandhoo.com\nއިސްމާއިލް މަރާލި ކަމަށް ބަންގްލަދޭޝް މީހާ އިއުތިރާފް ވެއްޖެ\n18 ޖޫން 20170ޢަބުދުﷲ ޙަމީދު\nއިސްމާއިލް އުމަރު މަރުވެފާ އޮއްވާ ފެނުމުން ފުލުހުން އައިސްޕުލާންޓުގައި ހަރަކާތްތެރިވަނީ. އިހަވަންދޫޑޮޓްކޮމް ފޮޓޯ: ލަޔާން އަހުމަދު\nމިދިޔަ ހުކުރުދުވަހު ގިނަ ޒަހަމުތަކަކާއި އެކު މަރުވެފައި އޮއްވާ ފެނުނު ހއ.އިހަވަންދޫ އައިސް ޕްލާންޓު މަސައްކަތް ކުރަމުންދިޔަ އިސްމާއިލް އުމަރު މަރާލި ކަމަށް އެ ތަނުގައި މަސައްކަތް ކުރަމުންދިޔަ ބަންގްލަދޭޝް މުވައްޒަފު އިއުތިރާފް ވެފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުން މިއަދު ނެރުނު ބަޔާނެއްގައި ވިދާޅުވީ އެ އައިސް ޕްލާންޓްގައި މަސައްކަތް ކުރަމުންދިޔަ ޝުމޮން މިއާ (27) އިސްމާއިލް އަށް ހަމަލާދީ މަރާލާފައިވާ ކަމަށް އިއުތިރާފްވެފައިވާ ކަމަށެވެ.\nއަދި އިސްމާއިލް އަށް ހަމަލާދިނުމަށް ޝޮމަން މިއާ ބޭނުންކުރި ވަޅި އާއި އިއްސެއަށް ހަމަލާދިންއިރު ޝުމަން މިއާ ލައިގެން ހުރި އަންނައުނު މިހާރު ހޯދާފައިވާ ކަމަށް ފުލުހުން ގެ ބަޔާނުގައި ވެއެވެ. ފުލުހުންގެ ބަޔާނުގައި ވަނީ ޝޮމަން މިއާގެ އިތުރުން އިއްސެ މަރާލުމުގައި ބައިވެރިވި ކަމަށް ތުހުމަތުކުރެވޭ އިތުރު ހަތަރު ބިދޭސީއަކު ހައްޔަރުކޮށްފައިވާ ކަމަށެވެ.\nޝުމޮން މިއާ އަށް އިއްޔެގެ ވަގުތެއްގައި އިހަވަންދޫ ސިއްހީމަރުކަޒުން ފަރުވާދީފައިވާއިރު އޭނާގެ އަތުގެ އިނގިލަތަކުގައި ޒަހަމުތަކެއް ހުރިމަކަށް ވަނީ މައުލޫމާތު ލިބިފައެވެ.\nއިސްމާއިލްގެ ހަށިގަނޑުގެ އެކި ތަންތަނަކަށް ތޫނު އެއްޗަކުން ހަމަލާދީ ޒަހަމްކޮށްލާފައިވާކަން ފާހަގަކުރެވިފައިވާ ކަމަށާއި މި މައްސަލަ ވަރަށް ސީރިއަސް މައްސަލައެއްގެ ގޮތުގައި ބަލަމުން އަންނަ ކަމަށް ފުލުހުންގެ ބަޔާނުގައި ވިދާޅުވެފައިވެއެވެ.


ދިވެހިރާއްޖޭގެ މަތީ ތަޢުލީމަށް ހުރި ގޮންޖެހުންތަކާއި އޭގެ ޙައްލު |\nދިވެހިރާއްޖޭގެ މަތީ ތަޢުލީމަށް ހުރި ގޮންޖެހުންތަކާއި އޭގެ ޙައްލު\nކޮންމެހެން ވެސް ޙިމާޔަތްކުރަން ޖެހޭ އަދި އެކަމަށް މަސައްކަތް ކުރުން ލާޒިމުވާ ފަސް ކަމެއް ޝަރީޢަތުގައި ކަނޑައަޅުއްވާފައިވެއެވެ. އެއީ ދީނާއި ނަފުސާއި ބުއްދިއާއި ނަސަބާއި މުދާ ޙިމާޔަތްކުރުމެވެ. މިފަސް ކަންތަކަކީ އެއާ ނުލައި އިންސާނާއަށް ހަމަ މަގުގައި ނުއުޅެވޭނެ ކަންތަކެވެ. އޭގެ ތެރެއިން ބުއްދި ހިމާޔަތް ކުރުން ގުޅިފައިވަނީ ތަޢުލީމާއެވެ.\nޢަރަބި ބަހުގައި ބުއްދިއަށް ބޭނުންކުރާ ޢާއްމު ލަފުޒަކީ العقلގެ ލަފުޒެވެ. އެ ލަފުޒު ތަފާތު މާނައިގައި އައިސްފައިވެއެވެ. އޭގެ ތެރޭގައި ހިމެނޭ އެއް މާނައަކީ ޖާހިލުކަމުގެ (ނޭނގުމުގެ) އިދިކޮޅު މާނައެވެ. ޢަރަބި ބަހުގައި عقل، يعقل، عقلا ގެ ކަލިމަތަކުގެ މާނައަކީ ކުރީގައި އެނގިފައިނުވާ ކަމެއް އެނގުމެވެ. އަދި العقلގެ ލަފުޒުގެ އިދިކޮޅު މާނައެއްގެ ގޮތުގައި ހެޔޮ ނުބައި ވަކިނުވުމުގެ މާނަ ވެސް ހިމެނެއެވެ. ހެޔޮ ނުބައި ވަކިނުވާ މީހުންނަށް އަރަބިން ކިޔައި އުޅެނީ "أحمق" (އަޙުމަޤު) އެވެ. އެއީ އާދައިގެ ބަހުން ނަމަ ތަންދޮރު ނުފިލާ މީހުންނެވެ. (ލިސާނުލްޢަރަބި، ޖ11،ސ458)\nއަލްއިމާމު އިބުނު ޢާޝޫރު ވިދާޅުވިއެވެ. އެއީ މީސްތަކުންގެ ސިކުނޑިތައް ފަސާދަތަކުން ކިލަނބުވުމުން ޙިމާޔަތްވުމެވެ. އަލްއިމާމު އިބްނު ތައިމިއްޔާ ވިދާޅުވިއެވެ. އެއީ އެއާނުލައި ފަރުނުޖެއްސޭނެ ޢިލްމެކެވެ. އެއިން އެ މީހެއްގެ ސިކުނޑި މޮޔަވުމުގެ ސަބަބުން ގަލަން އުފުލިފައިވާ (މަޢާފު ލިބިފައިވާ) މީހާއާއި ބުއްދި ފުރިހަމަ މީހާއާއި ދެމެދު ފަރަޤު ކޮށްދެއެވެ. އެއީ ފަރުޟުތައް ވާޖިބުވުމާއި ގުޅިފައިވާ ސަބަބެވެ. އިބުނު މަންޡޫރު ވިދާޅުވިއެވެ. އެއީ ހަލާކުގެތެރެއަށް މީހާ ވައްޓައިލުމުން ހިފަހައްޓައިދޭ އެއްޗެކެވެ. (މަޤާޞިދުއްޝަރޫޢާ،ސ.80، ދަރުއުއްތަޢާރުޟު، ޖ1، ސ89، ލިސާނުލްޢަރަބި، ޖ11،ސ458)\nޙާޞިލުވާ އެއްޗަކީ އިސްވެ ދެންނެވުނު މާނައިން ދަލާލަތު ކޮށްދެނީ ބުއްދި ހިމާޔަތްކޮށް ދޭ އެއް ވަސީލަތަކީ ޢިލްމުކަމަށެވެ. އެހެންކަމުން އަމިއްލަ ނަފުސާއި އާއިލާއާއި ދެން އެއަށް ފަހު ތިމާގެ ގައުމު ހިމާޔަތްކޮށްދީ އަތުވެދާނެ ނުރައްކަލުން ސަލަމަތްކުރާނެ ބުއްދިވެރިން އުފައްދައިދޭނެ ތަނަކީ ތައުލީމީ އިދާރާތަކެވެ. ޚާއްޞަކޮށް މަތީ ތަޢުލީމު ދޭ ތަންތަނެވެ. އެހެންކަމުން އެ ތަންތަން ރަނގަޅަށް ހިނގައިގެން ނޫނީ ގައުމުގައި ބުއްދިވެރީން ނުއުފުދޭނެ ކަމީ އެއްވެސް އޮޅުމެއްބޮޅުމެއް، އަދި ޝައްކެއް ވަސްވާހެއް އޮތްކަމެއްނޫނެވެ.\nމަތީ ތަޢުލީމަށް ދިމާވާ ބައެއް ގޮންޖެހުންތައް:\nފުރަތަމަ ގޮންޖެހުން: ޕުރައިވެޓް ތަންތަނަށް ޚަރަދު ދަތިވުން\nމުޖުތަމައެއްގައި އެއްވެސް ސިނާއަތެއް ކުރިއަރާނީ އެ މުޖުތަމައެއްގައި އަމިއްލަ ފަރުދުންގެ ހިއްސާ އޮތް މިންވަރަކުންނެވެ. އަމިއްލަ ފަރުދުންގެ ހިއްސާ ވަރުގަދަ ނުވެ ރައްޔިތުންނަކަށް ފުރިހަމަ މަންފާއެއް ނުލިބޭނެއެވެ. އަދި ސަރުކާރަކަށް ވެސް ހުރި މޮޅެއް ނޯންނާނެއެވެ. އެހެންކަމުން ޕުރައިވެޓުކޮށް ތަޢުލީމު ދޭ މުއައްސަސާތަކަށް ބޭނުންވާ ޚަރަދުތައް ފަސޭހަކޮށްދިނުމަކީ އެންމެންގެ ވެސް ޒިއްމާއެކެވެ. އެ ގޮތުން ކުރެވިދާނެ ކަމަށް ފެންނަ ބައެއްކަންތައް ދަންނަވައިލާނަމެވެ.\nހ- ތަޢުލީމުދޭ އަމިއްލަ ފަރުދުންގެ މުއައްސަސާތަކަށް ޒަކާތުގެ ފައިސާއިން މާލީ އެހީ ދިނުން\nދީން ހުއްދަކުރާ ތަޢުލީމަށް ޒަކާތުގެ ފައިސާއިން ހޭދަކުރުމުގައި ހުރަހެއް އޮތްކަމަކަށް ނުފެނެއެވެ. ނުވަތަ އެތަނެއްގައި ކިޔަވާ ދަރިވަރުންގެ ނަމުގައި (ފީގެ ގޮތުގައި) ހަމަޖެއްސުމުގައި ހުރަހެއް އޮތް ކަމަކަށް ނުފެނެއެވެ. ސަބަބަކީ ކިޔަވާ ކުދިންނަށް ދާދި ފަހުން މިނިސްޓްރީ އޮފް އިސްލާމިކު އެފެއާޒުން ޒަކާތުން އެހީތަކެއް ދެއްވިކަމުގެ މައުލޫމާތު ޝާއިޢު ކޮށްފައިވާތީއެވެ.\nށ- ތަޢުލީމުދޭ އަމިއްލަ ފަރުދުންގެ މުއައްސަސާތަކަށް ތަޢުލީމީ ފަންޑުން މާލީ އެހީ ދިނުން\nދިވެހިރާއްޖޭގައި މިނިސްޓްރީ އޮފް އެޑިއުކޭޝަނުގެ ދަށުގައި ތަޢުލީމީ ފަންޑެއް އޮވެއެވެ. ތަޢުލީމު ކުރިއެރުވުމަކީ އެ ފަންޑުގެ މަގުސަދަކަށް ވާތީވެ އެ ފަންޑުން ވެސް ކޮންމެވެސް މާލީ އެހީއެއް ޕުރައިވެޓުކޮށް ތަޢުލީމުދޭ މުއައްސަސާތަކަށް ދެވިދާނެއެވެ.\nނ- ތަޢުލީމުދޭ އަމިއްލަ މުއައްސަސާތަކަށް އިސްލާމީ ބޭންކުގައި އޮންނަ ޖޫރިމަނާގެ ފަންޑުން މާލީ އެހީ ދިނުން\nދިވެހިރާއްޖޭގައި އިސްލާމީ ބޭންކެއް ހުރެއެވެ. އަދި ބޭންކު އޮފް މޯލްޑިވުސްގައި ވެސް އިސްލާމީ ބޭންކިންގެ ކުޑަ ދޮރެއް ހުޅުވާފައި ހުރެއެވެ. އިސްލާމީ ބޭންކުތަކުން ނަގާ ޖޫރިމަނާއާއި އެ ބާވަތުގެ އެހެނިހެން ފައިސާތައް ޚާއްޞަ ކުރަނީ ކޮންމެވެސް ރަނގަޅު ކަމަކަށެވެ. އެހެންކަމުން އެ ފައިސާއިން ވެސް މިންވަރެއް ތަޢުލީމުދޭ އަމިއްލަ މުއައްސަސާތަކަށް ދެވިދާނެއެވެ.\nރ- ތަޢުލީމުދޭ އަމިއްލަ މުއައްސަސާތަކަށް މާލީ އެހީ ދިނުމުގެ ދޮރު އާއްމުންނަށް ހުޅުވައިލުން\nހުއްދަ ކަމަކަށް މާލީ އެހީ ދިނުމުގެ ދޮރު ދިވެހިރާއްޖޭގައި ބަންދު ކުރެވިފައެއް ނުވެއެވެ. އެހެންކަމުން މި ތާނގައި ތަޢުލީމުދޭ އަމިއްލަ މުއައްސަސާތަކަށް މާލީ އެހީ ދިނުމުގެ ދޮރު އާއްމުންނަށް ހުޅުވައިލުމޭ ބުނުމުގެ މުރާދަކީ އެ މަގު ފަސޭހަކޮށްދިނުމެވެ. އެ ގޮތުން ކުރެވިދާނެ ކަންތަކަކީ:\nއެކެއް: ފިހާރަތަކުގެ ކައުންޓަރުގައި ޗަންދާ ފޮށި ބެހެއްޓުން: އެ ކަމަށް ބޭނުން ވާނީ ހަމައެކަނި ވިޔަފާރިވެރިޔާގެ ހުއްދައެވެ.\nދޭއް: މިސްކިތްތަކުގައި ޗަންދާ ފޮށި ބެހެއްޓުން: ޚާއްޞަކޮށް ހުކުރު ދުވަހު، ދެ ޢީދު ދެ ނަމާދުގެ ދުވަހު، އަދި ރޯދަ މަސް ފަދަ ދުވަސްތަކުގައެވެ. އެކަމަށް ބޭނުން ވާނީ މިސްކިތާއި ހަވާލުވެފައިވާ މުއައްސަސާއެއްގެ ހުއްދައެވެ.\nބ- ތަޢުލީމުދޭ އަމިއްލަ މުއައްސަސާތަކަށް މާލީ އެހީ ލިބޭ ގޮތަށް ހަރު މުދަލުގެ ވަޤުފެއް ނުވަތަ ވަޤުފު ފަންޑެއް އުފެއްދުން\nވަޤުފުގެ މުދާ ބޭނުންކޮށްގެން ފައިދާ ދެނިވި ޢިލްމު ފެތުރުމުގެ ދައުރު އަދާކުރެވެއެވެ. އެ ގޮތުން ތަޢުލީމު ދޭ ތަންތަން ބިނާކުރުމާއި އެ ތަންތާނގެ ޚިދުމަތުގައި ތިބޭ މީހުންނަށް މުސާރަ ދިނުން ފަދަ ކަންތައްތައް ކުރުމަށް ފުރުޞަތު ލިބެއެވެ. މީގެ ވަރުގަދަ އެއް ހެއްކެއްގެ ގޮތުގައި އެއް ހާސް އަހަރަށް ވުރެ ގިނަ ދުވަސްވެފައިވާ الأزه الشريف ފާހަގަކޮށްލެވެއެވެ. އެތަނަށް الحاكم بأمر الله الفاطمي، ހިޖުރީ ސަނަތުން ހަތަރު ސަތޭކައިގައި ވަޤުފެއް ކުރެއްވިއެވެ. އަދި އެ ތަނަށް الأمير يشبك الدويدار، ހިޖުރީ ސަނަތުން 1218 هـ، ގައި ވަޤުފެއް ކުރެއްވިއެވެ. އަދި އެތަނަށް رواق ابن معمر، އާއި رواق المغاربة ގެނަމުން މަޣުރިބުކަރައިގެ މީހުން ކުޅަ ވަޤުފަކާއި رواق الأتراك ގެނަމުން ތުރުކީން ކުޅަ ވަޤުފަކާއި ކުރުދީންނާއި ޔަމަނުކަރައިގެ މީހުން ކުޅަ ވަޤުފަކާ އަދި محمد علي باشا، ކުރެއްވި ވަޤުފެއް ވެސް ފާހަގަކޮށްލެވެއެވެ. އެއީ ކުޑަކުޑަ ވަޤުފެއް ނޫނެވެ. ހައްތަހާ ވެސް މާސިންގާ ބޮޑެތި ވަޤުފުތަކެވެ. ނަތީޖާއަކަށްވީ الأزهرالشريف ގައި ޢިލްމީ ޚިދުމަތުގައި އުޅުއްވި މީހުންގެ ދިރިއުޅުމުގެ ދަތިތަކަށް އެ ވަޤުފުން ފަސޭހަތަކެއް ލިބިގެން ޢިލްމީ ޚިދުމަތާއީ ސަގާފީ ޚިދުމަތްތައް މުޅި އުއްމަތަށް ފުޅާވެގެންދިއުމެވެ. (އަލްޢަޒުޢަޒީ، އަލްވަޤުފު... ސ. 8)\nހިތާމައިގެ ކޮޅެއްނެތެވެ. މިއަދުގެ ގިނަ މުސްލިމު ގައުމުތައް ވަނީ ވަޤުފުގެ ޙަޟާރަތުގައި ކޮޅުފައިން ޖަހައިފައެވެ. އެކަމަށް އިޝާރާތްކުރައްވާ القرضاوي ވިދާޅުވިއެވެ. "ހަމަކަށަވަރުން ހުޅަނގު މީހުން އިސްލާމީ ޙަޟާރަތުގައި ވަޤުފު އަދާކުރި ދައުރުން ފިލާވަޅު ލިބިގަތެވެ. އަދި އެ ވަސީލަތުން އެ މީހުންގެ ދީނާއި ދުނިޔެ އާރާސްތުކުރުމަށް މަގުފަހިކޮށްގަތެވެ." އަދި ވިދާޅުވިއެވެ. އިސްލާމީ ދުނިޔެ ވަނީ ތަޢުލީމާއި ޞިއްޙަތާއި އަދި އަސާސީ ޚިދުމަތުގެ ރޮނގުން ތަރައްޤީއަށް ނުހަނު ބޭނުންވެފައެވެ. އެއާއެކު ވެސް އިސްލާމީ ދުނިޔޭގައި މަސައްކަތް ނުކުރާ ބައިވަރު ވަޤުފުތައް އެބަހުށްޓެވެ. (ޤަރަޟާވީ، ނިޡާމުލްވަޤުފި، ސ. 27)\nވަޤުފު ނަމޫނާއަކަށް ބަލައިގެން ހުޅަނގުގައި ބޭނުން ކުރަނީ "އެންޑޯމެންޓް" ނުވަތަ "ޓުރަސްޓް" ނުވަތަ "ފައުންޑޭޝަން" ފަދަ ލަފުޒުތަކެވެ. އިސްވެ ދެންނެވުނު ފަދަ ނަންތައް ބޭނުންކޮށްގެން ހުޅަނގުގައި ފުޅާ ދާއިރާއެއްގައި އިޖުތިމާޢީ އަދި އިޤުތިޞާދީ ހަރަކާތްތައް ހިންގައެވެ. ދެހާސް ހައެއްގެ ދުވަސްވަރުގެ ތަފާސް ހިސާބުތައް ދައްކާ ގޮތުގައި އެމެރިކާގައި އެކަނި އެފަދަ މަސައްކަތް ކުރާ ސާދަ ލައްކަ ހަތާވީސް ހާސް ހަތަރު ސަތޭކަ ފަންސަވަންނަ ތަން (ކުލަބު، ޖަމުޢިއްޔާ، ޖަމާޢަތްތައް) އެބަހުށްޓެވެ. އިނގިރޭސިވިލާތުގައި ދެލައްކަ ތަން އެބަހުށްޓެވެ. ކެނެޑާގައި އަށްޑިހަ ހާސް ތަން އެބަހުށްޓެވެ. (އުމަރު، ނިޡާމުލްވަޤުފި، ވަޤުފުގެ ދެވަނަ ކޮންފަރެންސް، އުއްމުލްޤުރާ ޔުނިވަރުސިޓީ، މައްކާ 2006)\nހުޅަނގުގެ ވަރަށް ގިނަ ޔުނިވަރުސިޓީތައް ކުރިއެރުވުމަށް ބޭނުންކުރާ އެއް އުކުޅަކީ ވަޤުފާއި އެއް ވައްތަރުގެ ޕްރޮޖެކުޓްތައް ބޭނުންކުރުމެވެ. އެ ގޮތުން އެމެރިކާގެ ފަންސާސް ޔުނިވަރުސިޓީއަކަށް ކުރެވިފައިވާ ވަޤުފުތައް ފާހަގަކުރެވެއެވެ. ވަޤުފަކީ އިސްލާމީ އުފެއްދުމެކެވެ. ނަމަވެސް އެމެރިކާގެ ހަމައެކަނި ޔުނިވަރުސިޓީތަކަށް ކުރެވިފައިވާ ވަޤުފުގެ އަގު މުޅި އިސްލާމީ ދުނިޔޭގައި ތިބި ހުރިހާ ވަޤުފެއް (މިސްކިތްތަކާއި ސަހަރާތައް ފިޔަވައި) އެއްކުރި ކަމުގައި ވިޔަސް އެއްވަރުނުވާކަން ފާހަގަވެއެވެ. އެމެރިކާގެ ޔުނިވަރުސިޓީތަކަށް ކުރެވިފައިވާ ވަޤުފުތަކުގެ އަގު 2004 ގައި އުޅުނީ 132 ބިލިއަން ޑޮލަރުގައެވެ. މިސާލަކަށް ހާވާރޑް ޔުނިވަރުސިޓީގެ ވަޤުފުގެ މިނަކީ 22.6 ބިލިޔަން ޑޮލަރެވެ. ވަޤުފުގެ ގޮތުން އެންމެ ދަށުގައި އުޅެނީ 1.049 ބިލިޔަން ޑޮލަރާއެކު ޔުނިވަރުސިޓީ އޮފް މިޝިގަންއެވެ. މި ކާމިޔާބީގެ ސިއްރަކީ ރަނގަޅު ކަންތައްތަކަށް ހޭދަކުރުމުގެ ޝައުޤުވެރިކަން އެ މީހުންގެ ފިކުރުގައި ހުރުމެވެ. ދެހާސް ހަތަރެއްގެ ތަފާސް ހިސާބު ދައްކާ ގޮތުން މުޖުތަމަޢުގެ 80 ޕަސެންޓް މީހުންނަކީ މުޖުތަމަޢު ބިނާކުރުމަށް ޓަކައި ހުޅުވައިލެވޭ މަޝްރޫޢުތަކަށް ޙިއްޞާ ދޭ މީހުންނެވެ. (އުމަރު، ނިޡާމުލްވަޤުފި، ވަޤުފުގެ ދެވަނަ ކޮންފަރެންސް، އުއްމުލްޤުރާ ޔުނިވަރުސިޓީ، މައްކާ 2006)\nޚުލާޞާއަކީ: ވަޤުފަކީ ބުއްދި ޙިމާޔަތްކުރުމަށް ބޮޑު ދައުރެއް އަދާކުރާ އެއްޗެކެވެ. ވަޤުފުން ޚަރަދުކޮށްގެން ބުއްދި ޙިމާޔަތްކުރުމަށް ބޭނުންވާ ތަޢުލީމުގެ ޚިދުމަތް ވަރަށް ފަސޭހަ ކުރެވިދާނެއެވެ.\nދެވަނަ ގޮންޖެހުން: މުދައްރިސުންގެ އެކެޑެމިކު ޞަލާޙިއްޔަތު ބަލިކަށިވުން\nދިވެހިރާއްޖޭގައި މުދައްރިސުންގެ ޢިލްމީ ޞަލާޙިއްޔަތު ބަލިކަށިވަނީ ގެންގުޅޭ ސިޔާސަތެއްގެ ދޯހަޅި ކަމުންނެވެ. ދިވެހިން އުފެއްދުމަށް ކުރަންޖެހޭ މަސައްކަތް ގަޔާވާ ގޮތަށް ނުކުރެވޭތީއެވެ. އެ މަޤާމުތަކަށް އެކަށީގެންވާ ދިވެއްސަކު ނުލިބުމުން ދެން ގެންނަން ޖެހޭނީ ކޮންމެވެސް ގައުމަކުން ބޭރު މީހަކެވެ. ދެން އެ ބޭރު މީހާ މުސްކުޅި ވަނީ ވެސް ހަމަ އެ ވަޒީފާގައެވެ. އެ ތަނަށް ދިވެއްސަކު ކޮލިފައިވާ ގޮތެއް ނުވެއެވެ. މިއީ ހިތާމަހުރި ކަމެކެވެ. މިކަމުގައި ޒިއްމާ އުފުލަންޖެހޭ ބަޔަކީ ކޮބައިކަން ހޯދައިބަލައި މީޑިޔާގައި ސުވާލުކުރަން ޖެހެއެވެ. އެ މީހަކު ރައްޔިތުންނަށް ޖަވާބުދާރީވާން ޖެހެއެވެ. އާދެ! ކޮންމެއަކަސް ބުއްދިވެރި ސިޔާސަތަކަށް ވާންވާނީ ދިވެއްސަކު ނުލިބިގެން ބޭރު މީހަކު ގެންނަ ވަޒީފާއަކަށް ވީހާ ވެސް އަވަހަކަށް ދިވެއްސަކު އަހުލުވެރި ކުރުމަށް މަސައްކަތް ކުރުމެވެ. މިސާލަކަށް ޔުނިވަރުސިޓީގެ ގަވާއިދުގެ ދަށުން ދިވެހި މީހާ އެ މަގާމަކަށް އަހުލުވެރިނުވީ އެ މީހާގެ އަތުގައި ވަކިވައްތަރެއްގެ ފާހެއް ނެތިގެން ކަމުގައި ވެއްޖެނަމަ ސަރުކާރުން ބޮޑު ޚަރަދުކޮށްގެން އެ މީހާ ދުނިޔޭގެ ކުރިއަރާފައިވާ ޔުނިވަރުސިޓީއަކަށް ފޮނުވައިގެން އެކަމެއް ފުރިހަމަ ކުރުވުމެވެ. ސަރުކާރުން ބޮޑު ޚަރަދުކޮށްގެންނޭ ބުނި ބަހުގެ މާނައަކީ އެ ގޮތަށް އަހުލުވެރި ކުރަން ޖެހޭ މީހާގެ އަނބިދަރީން ތިބެއްޖެ ނަމަ އެ ޚަރަދުތައް ވެސް ސަރުކާރުން ހިލޭ އެހީގެ ގޮތުގައި ނުވަތަ ރީތި، ލުއި، ފަސޭހަ އުސޫލެއްގެ ދަށުން އަނބުރާ ދައްކާ ގޮތަށް ވިޔަސް އުފުލުމެވެ. ކިޔެވުމަށް ފުރުސަތު ދިނުމަކީ އެއީއެވެ. މިއީ ދިވެހިރާއްޖޭގެ އިގުތިސާދަށް ބަލާއިރު ނުކުރެވޭނެ ވަރުގެ ކަމެއްނޫނެވެ.\nމި ފުރުސަތުގައި ފާހަގަކޮށްލަން ޖެހޭ ކަމެއް އެބަ އޮތެވެ. އެއީ ދިވެހި ބައެއް ޒުވާނުންގެ ހިތްވަރު ގަދަކަމާއި އަދި އެ ކުދީންގެ މައިންބަފައިންގެ ބުރަ މަސައްކަތާ އެކު ވަރަށް ގިނަ ޒުވާނުން ބިދޭސިން އަދާކުރާ ޕުރޮފެޝަނަލް ފަޒީފާތަކަށް ކޮލިފައިވާ ވަރަށް، ދިވެހިރާއްޖޭގެ އެތެރެއިންނާއި، ބޭރުން މަތީ ތަޢުލީމު ހާސިލު އެބަކުރެއެވެ. ނަމަވެސް އެއްކަލަ ބޭރު މީހާގެ މަޤާމު ދުވަހަކުވެސް ހުސްވާތަނެއް ނާދެއެވެ. އެހެންކަމުން ހިތްވަރާއެކު ކިޔެވި ދިވެހި ޒުވާނާ ގިނަ ފަހަރަށް ހުންނަނީ ބޭކާރުވެފައެވެ. ނުވަތަ ކޮންމެވެސް އެހެން ޤައުމަކަށް ހިޖުރަކޮށްފައެވެ. ގިނަ ފަހަރަށް އެފަދަ ޒުވާނުން ތިބެނީ ދިވެހިރާއްޖެއަށް ޚިދުމަތްކުރުމަށް ފާޑަކަށް ނަފުރަތު އުފެދިފައެވެ. އެއީ ކިޔަވަން އުޅުނު ދުވަސްވަރު ދެކޮޅުނުޖެހިގެން ލޫދި ފުކުރި ކިޔަވަންޖެހުމާއި އަދި އެއޮއްވަރަށް ބިކަހާލުގައި ކިޔަވައިގެން އައުމުން އަގު ވަޒަން ނުކުރިކަން އިހުސާސް ކުރެވިގެންކަމަށް ވެދާނެއެވެ. އެހެންކަމުން ކިޔަވައިގެން އަންނަ ދިވެހި ޒުވާނުންނަށް ބޭރު މީހުންގެ ސަބަބުން ފުރުސަތު ނުލިބޭ މައްސަލައަކީ ވެސް ފާރަލައި ބަލަން ޖެހޭކަމެކެވެ. ދުނިޔޭގެ ތަހުޒީބު ޤައުމުތަކުގައި ބޭރު މީހުންގެ ކޮންޓުރެޓު އޮންނަނީ ދެ އަހަރު ދުވަހުގެ މުއްދަތަކަށެވެ. އަދި އަދި މުއްދަތު ނިމުމުން އެ މަޤާމު ހުސްވެއެވެ. އަދި އަލުން އިޢުލާނުކޮށް އެ މަޤާމަށް އެ ތަނެއްގެ ރައްޔިތަކު ކުރިމަތިލާތޯ ބަލައެވެ. މާލީ ފަސާދާއާއި އިދާރީ ފަސާދަ ކުޑަ ކުރުމަށް ޓަކައި ދިވެހިރާއްޖޭގައި ވެސް ބިދޭސި ޓީޗަރުންގެ ބަދަލުގައި އެ މަގާމަށް އެކަށީގެންވާ ދިވެއްސަކު ހުރިތޯ ބޭރު މީހުންގެ ކޮންޓުރެކުޓު އާކޮށްދޭއިރު ބަލާނެކަމަށް އުއްމީދުކުރެވެއެވެ.\nތިންވަނަ ގޮންޖެހުން: އެކަށީގެންވާ މިންވަރަށް ކިޔަވާ ކުދީން ނުލިބުން\nދިވެހިރާއްޖޭގައި ރަސްމީ ދެ ޔުނިވަރުސިޓީ އެބަހުށްޓެވެ. އެ ދެ ތަން ވެސް ހުންނަނީ މާލޭގައެވެ. އެކަށީގެންވާ މިންވަރަށް ކިޔަވާ ކުދީން ނުލިބޭކަމުގެ ކަންބޮޑުވުމަކީ އަބަދުވެސް އޮންނަ މައްސަލެއެކެވެ. އަދި ޚާއްޞަކޮށް ކޮވިޑުގެ ސަބަބުން ސެކަންޑަރީގެ ތަޢުލީމަށް ދިމާވި ގޮންޖެހުންތަކުގެ ނަތީޖާއެއްގެ ގޮތުން ވެސް މެއެވެ. ދާދި ފަހުން ސޯޝަލް މީޑިޔާއިން ފެނިގެން ދިޔައީ، އިސްލާމާއި ޤުރްއާން ކިޔަވާދޭން އިންޑިޔާއިން ޓީޗަރުން ގެންނަން ޖެހުނު ޚަބަރަކީ ވެސް އެކަށީގެންވާ އަދަދަކަށް ދަރިވަރުން ނުލިބޭކަމުގެ ޤަރީނާއެއްގެ ގޮތުގައި ބެލެވިދާނެއެވެ. އެ ޚަބަރު ފެންމަތިވި އިރު އެތަނުން އެއް ޔުނިވަރުސިޓީއަކީ ހަމައެކަނި އިސްލާމީ މާއްދާތަކަށް ޚާއްޞަ ތަނެކެވެ. އަނެއް ޔުނިވަރުސިޓިގައި ވެސް އިސްލާމީ މާއްދާ ކިޔަވައިދޭ ފެކަލްޓީއެއް ހުރެއެވެ. އެ ދެ ޔުނިވަރުސިޓީގެ އުމުރުން އެތައް އަހަރެއް ވީއިރު ދިވެހިރާއްޖެއަށް ބޭނުންވާ އިސްލާމް ކިޔަވައިދޭ ޓީޗަރުންނާއި ޤުރްއާން ކިޔަވައިދޭ ޓީޗަރުން ނުއުފެއްދޭ ނަމަ އެއީ މައްސަލައެކެވެ. ދިރާސާއެއް ކުރަންޖެހޭ ކަމެކެވެ. އެ ދެ ތަނަށް ދިވެހި ރައްޔިތުންގެ ފައިސާއިން ކުރާ ޚަރަދާ މެދު ސުވާލު އުފައްދަން ޖެހެއެވެ. ހަގީގަތް ހޯދައި އޭގެ ޙައްލު ބުނެދޭން ޖެހެއެވެ. ނަމަވެސް އެ ކަން ކުރާނީ ކާކު ހެއްޔެވެ؟ ބުނެއުޅެއެވެ. ބުޅަލުގެ ކަރުގައި ރަނގަބީލު އަޅުވާނީ ކޮން މީދަލެއް ހެއްޔެވެ؟\nދިވެހިރާއްޖޭގެ ޤައުމީ ޔުނިވަރުސިޓީގެ ޝަރީޢާ ފެކަލްޓީން ދެ މުދައްރިސަކު ދިވެހިރާއްޖޭގެ އިސްލާމިކު ޔުނިވަރުސިޓީއަށް ބަދަލު ވިފަހުން ގިނަ ދުވަސްތަކެއް ވެއްޖެއެވެ. އަދި ދާދި ފަހުން ދިވެހިރާއްޖޭގެ ޤައުމީ ޔުނިވަރުސިޓީގެ ޝަރީޢާ ފެކަލްޓީން މުދައްރިސަކު ކޮންމެވެސް ސަބަބަކާ ހުރެ ބޭރުވެސް ކޮށްލައިފިއެވެ. ނަމަވެސް މިއަދާ ހަމަޔަށް ވެސް އެ މީހުންގެ ބަދަލުގައި މީހަކު ނުނަގައެވެ. ހިނގަހިނގައި ހުރި ފެކަލްޓީއަކުން މުދައްރިސަކު އުނިވެއްޖެ ނަމަ އެ މީހެއްގެ ބަދަލުގައި މީހަކު ނުނެގުމުން ނުވަތަ އެ މަގާމު ހުސްކޮށް ގިނަ ދުވަސްތަކެއް ފާއިތުވުމުން ވެސް ކުދީން މަދުކަމަށް ޤަރީނާ ލިބެއެވެ. އެހެންކަމުން އެކަށީގެންވާ މިންވަރަށް ކިޔަވައި ކުދީން ނުލިބޭ މައްސަލައަކީ ވިސްނަންޖެހޭ މައްސައެކެވެ. ނަމަވެސް މިކަންތައް ވިސްނާނީ ކޮން ބޮލަކުން ހެއްޔެވެ؟ ނުވަތަ ވިސްނަން ބޭނުން ކުރާނީ ކޮން ތިއަރީއެއް ހެއްޔެވެ؟ ދިވެހިރާއްޖޭގެ ޤައުމީ ޔުނިވަރުސިޓީގެ ޝަރީޢާ ފެކަލްޓީ ހިނގަހިނގައި ހުއްޓައި އެ ތަނުން ދެ މުދައްރިސަކު ދިވެހިރާއްޖޭގެ އިސްލާމިކު ޔުނިވަރުސިޓީއަށް ބަދަލުކޮށްލީ ކޮން އުސޫލަކުން ކަން ވެސް ނުވިސްނެއެވެ. ހިނގަހިނގައި ހުރި ތަޢުލީމީ މުއައްސަސާއަކުން މުދައްރިސަކު އެހެން މުއައްސަސާއަކަށް ދޫކޮށްލަނީ އެ މީހެއްގެ ބޭނުން އެ މުއައްސަސާއަކަށް ކުޑަވުމުންނެވެ. ނުވަތަ އެ ޚިދުމަތެއް އެ މީހަކު ހުރި މުއްސަސާއަށް ވުރެ ބޮޑަށް އަނެއް މުއައްސަސާއަށް ލިބުން ބޮޑަށް މުހިންމު ވެގެންނެވެ. އެހެންކަމުން އިސްވެދިޔަ ފަދަ މޭރުމުން މުދައްރިސުން ބަދަލުކޮށް އަދި އެ މީހުންގެ ބަދަލުގައި މީހުން ނެގުން ލަސްވުމަކީ އުނގެނޭން ތިބި ދަރިވަރުންގެ އަދަދާމެދު ސުވާލު އުފެދޭކަމެކެވެ.\nއެކަށީގެންވާ މިންވަރަށް ކިޔަވާ ކުދީން ނުލިބުމުގެ މައްސަލަ ޙައްލުކުރުމަށް ޓަކައި ޔުނިވަރު ސިޓީތަކުން ކެންޕޭންކުރެއެވެ. އަދި ކޮންމެ ޔުނިވަރުސިޓީއެއް ވެސް އެ ތަނެއްގައި ހުރި ރަނގަޅުކަންތައް ހުށަހަޅައެވެ. ނަމަވެސް މިއަދާ ހަމަޔަށް ވެސް އެކަށީގެންވާ އަދަދަކަށް ދަރިވަރުން ލިބުމުގެ މައްސަލަ ޙައްލެއް ނުވެއެވެ.\nކޮންމެއަކަސް މިފަދަ ކަންތައްތަކަކީ ހައްލު ކުރަންޖެހޭ ކަންތައްތަކެވެ. ކޮންމެ މީހަކަށް ވެސް އެ މީހަކަށް ފެންނަ މަޝްވަރާއެއް ދެވިދާނެއެވެ. އެ ގޮތުން މިކަމުގައި އަޅުގަނޑު ދެކޭ ޙައްލެއް ދަންނަވައިލާނަމެވެ.\nއެކެއް: އެންމެ ފުރަތަމަ ކަމެއްގެ ގޮތުގައި ގައުމީ ޔުނިވަރުސިޓީގައި ހުރި ދީނީ ފެކަލްޓީތައް އިސްލާމީ ޔުނިވަރުސިޓީއަށް ބަދަލުކޮށްލުމެވެ. އެއީ ވަގުތީ ގޮތުން އެންމެ ފުރަތަމަ ފިޔަވަޅެވެ.\nދޭއް: ދިވެހިރާއްޖޭގެ މާލޭގައި ހުރި ދެ ޔުނިވަރުސިޓީ ވެސް ރާއްޖެ ތެރެއިން އެންމެ އާބާދީ ކުޑަ އެންމެ ތަރައްޤީ ކުޑަ ދެ އަތޮޅެއް ފާހަގަކޮށް ކޮންމެ ޔުނިވަރުސިޓީއަކަށް ބޮޑު ރަށެއް ހުސްކޮށް އެ ތަނުގައި ޔުނިވަރުސިޓީއާއި ކިޔަވާ ކުދީންގެ ބޯޑިންގާއި އެހެނިހެން ބައިތައް ބިނާކޮށް ދިވެހިރާއްޖޭގެ އެތެރެއާއި ބޭރުން ކުދިން އައިސް ކިޔަވަން ތިބޭ ކަހަލަ ރަނގަޅު މާހައުލެއް ގާއިމުކުރުމެވެ. އެއިރުން އެ އަތޮޅެއް ވެސް ތަރައްޤީވުމަށް މަގުފަހިވެދާނެކަމަށް ފެނެއެވެ. އަދި މާލެއަށް ދިމާވެފައިވާ އިޖުތިމާޢީ މައްސަލަތަކަށް ލުޔެއް ވެސް ލިބިދާނެކަމަށް ފެނެއެވެ.\nނިންމާލާނީ ދިވެހި ރާއްޖެ އަށާއި ދިވެހި ޒުވާނުންނަށް އަދަށް ވުރެ ފެހި މާދަމައަކަށް އެދެމުންނެވެ. އެހެންކަމުން އަޅުގަނޑުގެ އިލްތިމާސުތައް ތިރީގައި އެވަނީއެވެ.\nއެކެއް: ޕުރައިވެޓް ތަންތަނަށް ޚަރަދު ދަތިވުމުގެ ގޮންޖެހުމުގެ ޙައްލެއްގެ ގޮތުގައި ބަޔާންކުރެވުނު ކަންތައްތައް އަމަލީ ސިފަ ގެނައުމަށް ޓަކައި ޕުރައިވެޓުކޮށް ތަޢުލީމު ދޭ ތަންތަނުގެ އިސްވެރީން އެއް މޭޒުދޮށަށް އެއްވެ މަޝްވަރާ އަކަށް ދިއުމަށް އިލްތިމާސް ކުރަމެވެ.\nދޭއް: ޕުރައިވެޓް ތަންތަނުގައި ތިބި ދިވެހި މުދައްރިސުންގެ އެކެޑެމިކު ޞަލާޙިއްޔަތު ވަރުގަދަ ކުރުމަށް ޓަކައި ބޭނުންވާ މާލީ ޚަރަދުތައް ހޯދުމަށް ޕުރައިވެޓު ކޮށް އަޢުލީމު ދޭ ތަންތަނުގެ އިސްވެރީން އެއްމޭޒުދޮށަށް އެއްވެ މަޝްވަރާއަކަށް ދިއުމަށް އިލްތިމާސުކުރަމެވެ.\nތިނެއް: ސަރުކާރު ތަންތަނުގައި ތިބި ދިވެހި މުދައްރިސުންގެ އެކެޑެމިކު ޞަލާޙިއްޔަތު ވަރުގަދަ ކުރުމަށް ޓަކައި އެރޮގަކުން ދުނިޔޭގެ އެންމެ ކުރިއަރާފައިވާ ޤައުމުތަކަށް މިސާލަކަށް މެޑިސިން އާއި ސައިންސާއި ޓެކޮނިލެޖީގެ މުދައްރިސެއްނަމަ އެމެރިކާ، ޔޫ.ކޭ.، ކެނަޑާ ފަދަ ގައުމު ތަކަށް ފޮނުވައިގެން އަދި އެނޫނަސް ދުނިޔޭގެ ނަންހިނގާ ޔުނިވަރުސިޓީ ތަކަށް ފޮނުވައިގެން ކިތަންމެ ބޮޑު ޚަރަދެއް ކޮށްގެން ވިޔަސް ބައިނަލްއަޤުވާމީ މުޖުތަމަޢު ގަބޫލުކުރެވޭ ފެންވަރަށް ތަޢުލީމާއި ތަޖުރިބާ ދިވެހި ޒުވާނުންނަށް ހޯދައިދިނުމަށް ސަރުކާރަށް އާދޭސްކޮށް އިލްތިމާސުކުރަމެވެ.\nހަތަރެއް: ދިވެއްސަކު ޝަރުޠު ފުރިހަމަ ނުވެގެން ބޭރުން ގެންނަ ކޮންމެ ބިދޭސި މުދައްރިސެއްގެ މަޤާމަށް ދިވެއްސަކު ތައްޔާރުކުމަށް މަޝްރޫޢެއް ގާއުމުކުރުމަށް ފަހު މަސައްކަތް ފަށައިގަތުމަށް އިލްތިމާސު ކުރަމެވެ.\nފަހެއް: އެކަށީގެންވާ މިންވަރަށް ކިޔަވާ ކުދީން ނުލިބުމުގެ މައްސަލަ ޙައްލު ކުރުމަށް ޓަކައި ދިވެހިރާއްޖޭގެ މާލޭގައި ހުރި ސަރުކާރުގެ ދެ ޔުނިވަރުސިޓީ ވެސް ރާއްޖެތެރެއަށް ބަދަލުކޮށް ދިވެހިރާއްޖޭގެ އެތެރެއާއި ބޭރުން ކުދިން އައިސް ކިޔަވަން ތިބޭ ކަހަލަ ރަނގަޅު މާހައުލެއް ގާއިމުކުރުމަށް އިލްތިމާސުކުރަމެވެ.\nޙަސަން ލުޠުފީ ރަންފަސް\nމައިދައިތައާއި ޅީދަރިފުޅުގެ ސަރުކާރު\nސޫރީ ޑިމޮކުރަސީގެ ނިޒާމު\nތަސްވީރަކާ ބެހޭ ގޮތުން ޖުހާ ކިޔައިދިން ވާހަކައެއް: ގަބުރުގެ ޝަރީއަތުގެ ވާހަކަ\nކެޔޮނިރު ކޮލަމް: އިބިލީހަށް ބުނި ނަދުރު!\nކުރު ވާހަކަ: ބިލަށް ވާ ފައިސާ ވަނީ ކިރުތައްޓަކުން ދައްކައި މުޅީން ޚަލާސް ކުރެވިފައެވެ.\nޓިކެޓެއް ނެތް، ޖާޒީއެއް ނެތް، ސަޕޯޓަރުން ރަތަށް- ދިވެހިން ބޭނުންވަނީ "އިންޑިއާ އައުޓް"\n3އޮކްޓޯބަރ 12, 2021\n100% ތެދު ފުޅެއް


Rohingya fund ah libunu5million rufiyaa Red cresent aa havaalu koffi | Mihaaru\nމިއަންމާގެ ރޮހިންޖާ މުސްލިމުންނަށް އެހީވުމަށް ރާއްޖެ ޓީވީން ހިންގި ޓެލެތޯނުން ލިބުނު ފައިސާގެ ރަމްޒީ ޗެކް އެ ސްޓޭޝަންގެ އެމްޑީ އަހްމަދު ސަލީމާއި ސީއޯއޯ ހުސެން ފިޔާޒް މޫސާ (ކ) މޯލްޑިވްސް ރެޑް ކްރެސެންޓާ ހަވާލުކުރަނީ. -- ފޮޓޯ: ހުސެން ވަހީދު/މިހާރު\nރޮހިންޖާ ފަންޑަށް ލިބުނު ފަސް މިލިއަން ރުފިޔާ ރެޑް ކްރެސެންޓާ ހަވާލުކޮށްފި\n14 ސެޕްޓެމްބަރ 2017 - 22:23 15 comments\nމިދިޔަ އާދީއްތަ ދުވަހުން ފެށިގެން 30 ގަޑިއިރަށް ކުރިއަށް ގެންދިޔަ ޓެލެތޯނަށް 5،167،645.26ރ. ރައްޔިތުން ހަދިޔާކޮށްފައިވެ އެވެ. މާބްލް ހޮޓަލުގައި ބޭއްވި ރަސްމިއްޔާތެއްގައި މި ފައިސާގެ ރަމްޒީ ޗެކު ރެޑް ކްރެސެންޓާ ހަވާލުކޮށްދެއްވީ ރާއްޖެ ޓީވީގެ މެނޭޖިން ޑިރެކްޓަރު އަހްމަދު ސަލީމެވެ.\nސަލީމް ވިދާޅުވީ ކުރު މުއްދަތެއްގެ ތެރޭގައި އެހާ ގިނަ ފައިސާ ފަންޑަކަށް ހަދިޔާކުރުމަކީ ހާލުގައި ޖެހިފައިވާ މުސްލިމުންނާ މެދު ދިވެހިންގެ ހިތްތަކުގައި އޮތް ރުހުމާއި އޯގާތެރިކަން ހާމަވެގެން ދިޔަ ކަމެއް ކަމަށެވެ.\n"މި ފައިސާ ބޭނުންކުރަން ހަމަޖައްސާފައި ވަނީ ބޯފެނާއި ކާބޯތަކެއްޗާއި ބޭސްފަރުވާ ފަދަ ކަންކަމަށް،" ސަލީމް ވިދާޅުވި އެވެ.\nއޭނާ ވިދާޅުވި ގޮތުގައި އެ ފައިސާ ރެޑް ކްރެސެންޓާ ހަވާލުކުރީ އިތުބާރާ އެކު ވީހާވެސް އަވަހަށް ފައިސާ ފޯރުކޮށްދެވޭނީ އެ ޖަމާއަތަށް ކަމަށްވާތީ އެވެ. އެ ފައިސާ ވީހާވެސް އަވަހަކަށް ފޯރުކޮށްދޭނެ ކަމުގެ ޔަގީންކަން އެ ޖަމާއަތުން ވެސް ވަނީ ދީފަ އެވެ.\nމިއަންމާގެ ރޮހިންޖާ މުސްލިމުންނަށް އެހީވުމަށް ރާއްޖެ ޓީވީން ހިންގި ޓެލެތޯނާ ބެހޭ ގޮތުން އެ ސްޓޭޝަންގެ ސީއޯއޯ ހުސެން ފިޔާޒް މޫސާ ވާހަކަ ދައްކަވަނީ. -- ފޮޓޯ: ހުސެން ވަހީދު/މިހާރު\nރާއްޖެ ޓީވީގެ ސީއޯއޯ ހުސެއިން ފިޔާޒް ވިދާޅުވީ ފަންޑުގެ ހުރިހާ ކަމެއް ގެންދިޔައީ މިނިވަން އޮޑިޓް ފާމެއްގެ ބެލުމުގެ ދަށުން ކަމަށެވެ. ރޮހިންޖާ އަށް ދިވެހިން ދިން ފައިސާ ރެޑް ކްރެސެންޓާ ހަވާލުކުރީ ވަރަށް އަމާނާތްތެރިކަމާ އެކު ދެފުށްފެންނަ ގޮތަށް ކަމުގެ ޔަގީންކަން އޭނާ ދެއްވި އެވެ.\n"ކުރު މުއްދަތެއްގައި މިހާ ގިނަ އަދަދެއްގެ ފައިސާ އެއްކުރެވުނު، ވަރަށް ކާމިޔާބު ޓެލެތޯނެއް މިއީ،" ފިޔާޒް ވިދާޅުވި އެވެ.\nރޮހިންޖާގެ މުސްލިމުންނަށް އެހީވުމަށް ސަރުކާރުން އިސް ނަގައިގެން ވެސް ހަރަކާތްތަކެއް ހިންގަން ވަނީ ނިންމާފަ އެވެ. މި ހަރަކާތްތަކަށް ސަރުކާރުން ހާއްސަ ކޮމެޓީއެއް އެކުލަވާލާފައިވާއިރު، މި މަހުގެ 21-23 އަށް މީޑިއާތައް ގުޅިގެން ޓެލެތޯންއެއް ވެސް ކުރިއަށް ގެންދާނެ އެވެ. މިއަންމާގައި މުސްލިމުންނާ ދެކޮޅަށް ހިންގާ ލާއިންސާނީ އަމަލުތައް އިތުރު ވެފައިވާ އިރު އެތައް ސަތޭކަ ބަޔަކު ކަތިލައި އެ މީހުންގެ ގެދޮރުގައި ދަނީ ހުޅުޖަހަމުންނެވެ. އަނިޔާވެރި އަމަލުތަކާ ހެދި އެތައް ހާސް ބަޔަކު ދަނީ ބަނގްލަދޭޝް އަށް ހިޖުރަ ވެސް ކުރަމުންނެވެ. ނަމަވެސް މި މީހުންނަށް އެހީވުމުގައި ވެރިންނާއި ޖަމާއަތްތައް ފަސްޖެހިފައި ވާތީ ވަރަށް ބޮޑަށް ފާޑުކިޔުންތައް ވަނީ އަމާޒުވެފަ އެވެ.\nއިތުރު ލިޔުންތައް މޯލްޑިވިއަން ރެޑް ކްރެސެންޓް ރާއްޖެ ޓީވީ މިއަންމާ ރާއްޖެ-މިއަންމާ ރޮހިންޖާ


ޝަފީއު ގެއްލުނުތާ އަހަރެއް، އެހިތާމަ އެންމެ ތާޒާކަންމަތީ އަދިވެސް އެބަހުރި- އާއިލާ\nމީގެ އެއް އަހަރު ކުރިން ފުވައްމަކު ސިޓީ އިން ގެއްލުނު އުމުރުން 42 އަހަރުގެ މުޙައްމަދު ޝަފީއު ދޫޑިގަން/އޮޅުތެރޭގެ، ވީނުވީއެއް ނޭނގި ގެއްލުނުތާ މިއަދަށް އެއްއަހަރު ފުރިފައިވާއިރު މިއީ އޭނާގެ އާއިލާއަށް އަދިވެސް އެހާމެ ހިތްދަތިކަން ގެނުވާ ހާދިސާއެކެވެ.\nއެންމެންނަށް ވެސް ޝަފީއު އެނގިފައިވަނީ ނުހަނު އަޚުލާޤު ރަނގަޅު، މަޑުމައިތިރި އަދި އެހާމެ މީހުންނަށް އެހީތެރި މީހެއްގެ ގޮތުގައެވެ. އެހެންކަމުން ވީނުވީއެއް ނޭނގި ޝަފީއު ގެއްލިއްޖެ ޚަބަރު ވެގެން ދިޔައީ އޭނާގެ އާއިލާއަށާއި، އެކުވެރި ރަޙުމަތްތެރިންގެ އިތުރުން ރަށުގެ ހުރިހާ ރައްޔިތުންނަށް ވެސް ލިބުނު ކުއްލި ސިޙުމަކަށެވެ.\nޝަފީއު ގެއްލިފައިވަނީ މިދިޔަ އަހަރު ޖުލައި މަހުގެ 14 ވަނަ ދުވަހުގެ ރޭ 21:30 ޖެހުމާއި ގާތް ކޮށެވެ. އޭނާ ގެއްލިފައިވާކަން ފުލުހުންނަށް ރިޕޯޓު ކޮށްފައިވަނީ އެރޭ 22:30 ހާއިރުއެވެ.އޭނާއަކީ އާންމުގޮތެއްގައި އެފަދައިން ރޭގަނޑު ބޭރުތެރޭގައި އުޅޭ މީހަކަށް ނުވުމުން ކަމަށް ވެސް މައުލޫމާތު ލިބެއެވެ.\nޝަފީއުގެ އަނބިމީހާ އައިޝަތު ނަޝީދާ އެރެއާއި ބެހޭ ގޮތުން މައުލޫމާތު ބުނެފައިވަނީ، އެރޭ ޝަފީއު ގެއިން ނިކުތީ އޭނާގެ މަންމަގެ ގެއަށް ދަނީ ކަމަށް ބުނެ ކަމަށެވެ. ބޭރަށް ދިޔައިރު އޭނާ ދިޔައީ ފޯނާއި ވޮލެޓު ގޭގައި ބާއްވާފައި ކަމަށް ވެސް ނަޝީދާ ބުނެފައިވެއެވެ.\nނަމަވެސް އަނބިމީހާގެ ގެއިން ނިކުމެގެން ދިޔަފަހުން ޝަފީއުގެ މަންމަމެންނަށް ގުޅުމުން އެގެއަށް އޭނާ ނުދާކަން އެނގުނު ކަމަށާއި އޭނާ ދަންނަ އެހެން މީހުންނަށް ވެސް ގުޅާ އެހުމުން އޭގެން އެކަކަށް ވެސް ޝަފީއު ފެނިފައިނުވާކަމަށް ބުނުމުން ހާސްވި ކަމަށް ވެސް ނަޝީދާ އެއިރު ބުނެފައިވެއެވެ.\nއެރެއަށްފަހު ޝަފީއު ހޯދުމުގެ މަސައްކަތް އެންމެ ގަދައަޅާ ކުރީ އޭނާގެ އާއިލާއެވެ. އޭނާ ހޯދުމަށްޓަކައި ފުވައްމުލަކު ގައި "ނުވަންނަ ވަލެއް، ނުފުރޮޅާ ގަލެއް" ނުހުންނާނެ ކަމަށް އާއިލާއިން މީހަކު ބުންޏެވެ. ރެއާއި ދުވާލު އަދި ދަންވަރުގެ ވަގުތުގައި ވެސް ޝަފީއު ހޯދުމުގެ މަސައްކަތް ކުރިއެވެ. ރަށުގެ ރައްޔިތުންގެ އިތުރުން ފުލުހުންނާއި އެމްއެންޑީއެފް އިން ވެސް ޝަފީއު ހޯދުމުގައި އެހީތެރިވިއެވެ. ނަމަވެސް އެރެއިން ފެށިގެން އަދި މިހާތަނަށް ވެސް ޝަފީއުގެ އެއްވެސް ޚަބަރެއް ނުވުމަކީ ހިތާމަ ހުރި ކަމެކެވެ.\nޝަފީއު ގެއްލުމާއި ބެހޭ ގޮތުން "މިއަދުނޫހަށް" މައުލޫމާތު ދެމުން އޭނާގެ އެއްބަނޑު އެއް ފިރިހެން ކޮއްކޮ ޢަބްދުﷲ ފަހުމީ ބުނެފައިވަނީ ޝަފީއު ގެއްލިގެން އަހަރެއްވީއިރު ވެސް އެއްވެސް ޚަބަރެއް ނުވުމަކީ އާއިލާގެ ވަރަށް ބޮޑު ކަންބޮޑުވުމެއް ކަމަށެވެ.\n"ބޭބެ ގެއްލިގެން އެއް އަހަރު ފުރިފައިވާއިރު ވެސް ބޭބެ އާއި ބެހޭ ގޮތުން އެއްވެސް ކަހަލަ ޚަބަރެއް ނުވުމަކީ އާއިލާގެ ވަރަށް ބޮޑު ކަންބޮޑުވުމެއް. އަދި ކަމާ ބެހޭ އެއްވެސް މުއައްސަސާއަކުން އެއްވެސް ކަހަލަ މައުލޫމާތެއް ނުލިބުމަކީ ވެސް އާއިލާގެ ފަރާތުން ނުހަނު ހިތާމަ ކުރާ ކަމެއް" ފަހުމީ ބުންޏެވެ.\nޝަފީއު ހޯދުމުގެ މަސައްކަތް، އޭނާ ގެއްލުނު ރެއިން ފެށިގެން ތިން ވަރަކަށް ހަފްތާ ވަންދެން ކުރުމަށްފަހު އެމަސައްކަތް އިތުރަށް ކުރިއަށް ނުގެންގޮސް އެކި ފަރާތްތަކުން ހުއްޓާލިކަމާއި އޭނާ ހޯދުމަށް އިތުރަށް އެއްބާރުލުން ވެސް ނުދިންކަން އާއިލާއިން ނުހަނު ހިތާމައާއިއެކު ފާހަގަ ކޮށްފައިވެއެވެ.\nކޮންމެއަކަސް ގެއްލިގެން ގޮސްފައިވަނީ މައިންބަފައިންނަށް ނުހަނު އަޅާލި، އޯގާތެރި އަދި ކިޔަމަންތެރި ދަރިއެކެވެ. ކޮއްކޮ މެންނާއި އާއިލާގެ އެހެން މެންބަރުން ދެކެ ވެސް އިންތިހާއަށް ލޯބިވި ބޭބެ އެކެވެ. އަދި ދަރިން ދެކެ ވެސް ނުހަނު ލޯބިވެ އަޅާލި ބައްޕައެކެވެ. އޭނާ ގެއްލުމަކީ އެތައް ބަޔަކު އެރެއިން ފެށިގެން މިހާތަނަށް ވެސް ރޮއެ ވަރަށް ހިތާމަ ކުރާ ކަމެކެވެ.\nވީރާނާވެފައިވާ ބޭނުން ނުކުރާ މިސްކިތަކަށް ފައިވާނާއެކު ވަނުމަކީ މައްސަލައެއް ނޫން- ޝެއިޚް ޝަފީއު\nޢީދުގެ އުފަލަކީ ހިލޭ އަންހެނުންނާއި ފިރިހެނުން ޖަމާވެ ނާޗަރަންގީ ކުޅުމެއް ނޫން- ޝެއިޚް ޝަފީއު